
Colonelul Nox nu-i agrea pe unguri. Era de părere că agenţii săi 
trimişi în Ungaria acţionează de multe ori haotic. 

- Ai să vezi - îi zise căpitanului Marcus, care tocmai îi pusese pe 
birou raportul de zi - ca azi, miine, vreuna dintre speranţele 
noastre din rîndul femeilor îşi uită în coc minignetofonul înainte de 
a se coafa, îşi pierde capul şi o împuşcă, pe coafeză. Cu avint, cum 
îi stă bine unei Piroska unguroaice.!... 

Căpitanul Marcus, care în profesia lor aprecia înainte de toate 
exactitatea, obiectă sec: 

- Agente cu coc nu avem. 

Nox nu-i mai răspunse nimic. Îl considera pe Marcus un băiat 
foarte isteţ, cu cap strălucit, din cei cărora le place să taie firul în 
patru, dar care niciodată nu gustă o glumă. Trase un fotoliu la 
soare şi se aşeză în el, cu spatele spre căpitan. 

Lui Marcus pe care-l supăra purtarea şefului său, nu i-ar fi păsat 
dacă, Nox ar fi dispărut pe neaşteptate din masivul fotoliu de club 
şi cînd să se răsucească iar spre interior, să şadă un altul în el. Din 
partea lui, putea fi şi un cadavru... 

Dar din fotoliu se auzi glasul spart al lui Nox: 

- Trăim iar nişte vremuri cînd în Ungaria nu ne mai putem baza 
decit pe cîteva personalităţi proeminente. Cite un specialist decis, 
bine instruit, care luptă cu un aparat de transmisie şi un 
teleobiectiv. Din păcate, asemenea oameni sînt rari în Ungaria... 

- Acum există unul. 

Nox ştia că Marcus face aluzie la noul agent, la marea lor 
speranţă, pe care instructorii îl socoteau genial. 

- Te gîndeşti la 0-6? 

- La el. E aproape un biochimist. 

- Şi cum stă ca aspect exterior? 

- A suportat două operaţii plastice. Un alter ego perfect. De 
altfel ştie şi el că semăna uimitor cu cel adevărat. l-am introdus 
toate amintirile doctorului Decsi. l-am rulat zece mii de metri de 
peliculă pentru documentare, în film figurează toţi cei pe care 
dublura doctorului Decsi trebuie să-i cunoască. Printre ei foşti 

colegi de şcoală, prieteni. De pildă, despre un scriitor pe nume 
Vértes am pregătit pelicule la Londra, cînd a fost în Anglia, la vărul 
său. Vara asta, dacă mai face vreo călătorie în afară, îl filmăm iar. 

- Sînt impresionat... - mormăi ironic colonelul. 

- Continuă! 

- Pe un ziarist numit Baksay l-am decupat dintr-o peliculă, un 
jurnal de actualități. Individul tocmai înfuleca un sandviş la o 
recepţie... 

- Nu-i necesar să-mi povesteşti clişeu de clişeu tot ce se află în 
acei zece mii de metri. 

- Cum doriţi. Concret, 0-6 a primit material documentar cît 
toată literatura goetheană la un loc! 

- Sper că nici el n-o să fie o sursă documentară mai slabă!... 

Nox era convins că 0-6 va deveni într-adevăr un maestru. O 
stea a spionajului care-i va aduce şi lui steaua de general şi despre 
bravurile căruia se vor scrie cîndva scenarii de film. 

- La toamnă, înainte de a pleca acasă, solicitaţi-i o declaraţie pe 
bandă de magnetofon. Dar de data asta ca persoană particulară. 
Cine e starul său de film preferat, ce fel de maşină şi-ar dori, ce 
marcă, ce calmant consideră că e cel mai bun... Banda va ajunge 
în arhiva mea personală. 

Nox se gindea la emisiunea „Din destăinuirile unor vechi spioni”; 
după ce se va pensiona, va furniza pentru realizatorii acestei 
emisiuni materialul, să zicem la cincizeci de dolari minutul. 0-6 e 
ce-i drept tînăr, poate activa treizeci de ani pe muchie. După cum 
- se gîndi Nox - nu-i exclus ca la toamnă, după ce va fi trimis 
acasă, să capoteze. 

Se sculă, se duse la birou şi se aşeză acolo, apoi scoase dintr-un 
sertar un dosar subţirel, pe care-l întinse căpitanului. 

- Pe ziua de azi, am încheiat cu problema asta! Dar... mai avem 
aici un flecuşteţ, cu care am putea începe o treabă. 

In timp ce Marcus parcurgea materialul, şeful său deschise 
televizorul pentru a  ciupi două-trei imagini de la raliul 
automobilistic de la Nisa. Insă nu mai apucă decit pe un reporter, 
care încerca să-i ia un interviu nevestei unui concurent grav 
accidentat în urma exploziei maşinii pe care o pilota. 

„Ce simţiţi?”... 

Femeia plîngea şi îşi repezi pumnul spre reporter. În spate se 
zărea automobilul, încă fumegind. 

Marcus nu văzu nimic din toate acestea. Era adîncit în lectura 
declaraţiilor unui transfug ungur mort într-un spital din Londra. 

Proprietarul de pe vremuri al farmaciei „Arhanghelul”, în ultimul 
său ceas îşi lăsase moştenire averea serviciului de spionaj secret. 
Cînd fugise, lăsase averea asta în Ungaria şi înainte de a muri 
încredinţase serviciului de spionaj cum anume s-o folosească. 

Nox închise televizorul. 

- Deci? ÎI întrebă Marcus. 

- Totul e cui îi transmitem mai departe moştenirea. Riscurile sînt 
nule. 

- Tocmai asta-i partea cea mai interesantă. Noi cumpărăm, dar 
nota de plată se onorează dincolo. 

Asta nu-l entuziasmă pe Marcus. „Mai bine am avea idei, decit 
bani”, îşi spuse.. Dar nu rosti cu voce tare decit atita: 

- Miine pun problema asta în mişcare. 

Colonelul se ridică şi deschise ferestrele, ce ofereau privirii 
imaginea unui orăşel vechi, cu case bătrîne şi acoperişuri înalte şi 
ascuţite. Ca şi altădată, oraşul i se înfăţişa - a cita oară? - aidoma 
unui Disneyland părăginit. 

- Ce vreme splendidă! rosti fascinat. Pare-ar fi vară! Deşi, după 
calendar, sîntem abia la mijlocul lui mai. 

Marcus salută şi dădu să se retragă. Dar colonelul îl oprii 

- Denumirea acţiunii? 

- AŞ propune să-i zicem „Arhanghelul”. 

Colonelul Beke din brigada de urmăriri plecă la Pécs cu avionul 
de dimineață. Ruta trecînd pe deasupra Mecsekului, văzu pădurile 
seculare şi turla bisericii din Csalogány, comună de care 
răspundea oficial. 

ÎI invitase un fost coleg de clasă, doctorul Haller, să-i facă o 
vizită. Nu numai pe el, ci pe toţi membrii „ordinului liliacului”. 
Adică şi pe Decsi, Baksay, Vértes şi Schwabik, căci Ordinul era 
format din şase membri. Şase, care în anii de liceu fuseseră cît de 
cît legaţi printr-o strînsă prietenie. 

Pe Beke nu-l surprinsese scrisoarea, pe care Haller pictase cu 
migală „Liliacul de aur”, simbolul cercului lor prietenesc. Mai 
degrabă îşi făcea reproşuri, lui însuşi dar şi celorlalţi, că vreme de 
atiţia ani nu-şi dăduseră nici un semn. 

În 1945, după eliberare, îşi luaseră bacalaureatul şi îndată se 
rupseseră unii de alţii. Haller absolvise facultatea de medicină la 
Pecs, Decsi studiase la Debrecen. Schwabik se înscrisese la 
farmacie, la Szeged. Numai Vértes şi Baksay urmaseră împreună 
facultatea de filosofie, la Budapesta. Din cîte auziseră, cei doi 
literați, deşi nu se puteau suferi tot pe atita pe cât se iubeau, 
rămăseseră prieteni. Continuau cearta începută în liceu. Beke se 
aştepta ca la întîlnire să-i vadă sfădindu-se de cel puţin zece ori... 

În ce-l privea, el ajunsese dintre toţi cel mai departe; Devenise 
poliţist, aşa cum un credincios s-ar fi făcut pe vremuri preot: din 
imboldul de a-şi alege misiunea cea mai grea. Adică locul unde 
puterea ţi se putea urca cel mai lesne la cap şi care punea lao 
necruțătoare încercare cinstea. Să fi fost oare încrezător, mîndru 
de integritatea sa, că îndrăznise să aleagă acest drum? Azi ştia că 
şi din aceste motive. Cu cît orgoliu credea în forţa sa morală! In 
faptul că această forţă se va revărsa şi asupra altora!... 

Ca multe altele, şi alegerea sa izvora încă din copilărie. De mic 
copil trăia în el dorinţa de a descoperi şi dezvălui minciuna. Nu 
vroia să condamne - nu vedea cine ştie ce bucurie în asta - ci doar 
să cerceteze şi să afle adevărul. De altfel în general băieţii nu-i 
iubeau pe poliţişti. Considerau chemarea acestora drept un rău 
necesar, aproape umilitor. Un mecanic de locomotivă - da! Un 
căpitan de vapor - da! Însă un poliţist? Cînd aveau ocazia, îi 
dădeau pe la spate cu tifla. Totuşi el se gindea adesea la polițistul 

care stătea afară în viscol, noaptea, pînă şi în noaptea de Crăciun. 

Mai tîrziu, cînd era mai copt la minte, văzuse şi poliţişti ce mînau 
pe deportaţi. Dar cu atît mai încăpăţinat, aproape disperat; căuta 
să se încredinţeze că nu greşeşte, că de fapt tocmai acum ar 
trebui să strige după un poliţist, după unul adevărat, cum visa el 
să ajungă. lar astăzi, după ce se scurseseră cincisprezece ani, îşi 
amintea cu aceeaşi linişte sufletească de delicvenţii descoperiţi şi 
prinşi, ca şi de cei doi ani petrecuţi în închisoare, pe care i-ar fi 
putut evita la fel ca prietenii săi de pe vremuri, dacă n-ar fi fost 
atit de credul, încît să aleagă poarta cea mai îngustă! Dar de altfel 
n-are să facă pe eroul cu asta în faţa lor. Cel mult dacă o să-i 
vorbească lui Decsi, care devenise comunist. Cel puţin aşa ştie el, 
dar şi asta o ştie de mult, din cîte auzise în '59, căci de 
cincisprezece ani nu vorbise cu el. 

Trecuse un deceniu şi jumătate de cînd nu mai fuseseră cu toţii 
împreună. În atita vreme omul se poate schimba foarte mult. Pînă 
şi celulele i se regenerează din şapte în şapte ani. Oare se 
întilneşte cu aceeaşi băieţi cărora le cunoştea fiece obicei; gest, 
dorinţă şi secret? Poate că vreunul a încărunţit, altul poartă 
ochelari, al treilea suferă de cine ştie ce boală grea. Pur şi simplu: 
se vor mai recunoaşte? 

Faptul că pe vremea cînd erau elevi nu-i puteau suferi pe 
poliţişti, fusese oricum un titlu de glorie pentru „Lilieci”. Îi urau 
dimpreună cu tot regimul. Însă mai presus de orice îi urau pe 
nazişti. Numai Haller nu putea fi atît de pătimaş ca ei, însă la el 
treaba asta li se părea explicabilă. Cea mai frumoasă vacanţă, pe 
vremea cînd era copil mic, o petrecuse în Germania, la bunica lui, 
pe ţărmul Mării Nordului. Haller nu uitase niciodată acea vară. lar 
mai tîrziu se îndrăgostise de o fetiţă nemţoaică, mai exact 
săsoaică, refugiată... 

De obicei deasupra culmilor Mecsekului curenţii de aer fac ca 
avioanele să se legene un pic. Bătrinelele şvăboaice, ale căror fete 
sau nurori le-au luat bilete de avion pe ruta Munchen-Pecs, 
tremurau la gîndul că acuşi-acuşi îi buşeşte pilotul de pămînt. Beke 
le cercetă cu privirile pe cele două măicuţe ce şedeau ghemuite, 
cu braţele încrucişate pe piept, cu un rînd mai în urmă, pe partea 
cealaltă a culoarului de trecere, în veşminte negre, cu feţele 
împietrite, privind ţintă în faţa lor. Poate că se rugau să le 
ocrotească Sfinta Fecioară... Dar Beke, în loc să-l irite ironia sorții, 
nu simţea decit o senină iertare. „Pînă la urmă - cugetă el - aici au 
să fie îngropate, în pămîntul ăsta pe care l-au muncit atita.” Erau 

oameni harnici şvabii, cu dragoste de muncă, iată un fapt care nu 
poate fi tăgăduit, şi Beke ar fi fost ultimul care să le conteste 
aceste calităţi. 

In partea din faţă, deasupra cabinei pilotului, se aprinse: tăbliţa 
ce atrăgea atenţia că fumatul e interzis, semn că urmau să 
aterizeze. 

Din avionul înclinat Beke zări modernul cartier de pe locul 
anticului Sopianae, blocurile cubice şi prismatice intens colorate, 
cum găseşti pe toate meleagurile lumii, dar care, acum şi aici, 
apăreau în ochii săi, nu se ştie de ce, mai frumoase. Poate pentru 
că se ridicau pe acel dulce pămînt ce-i reînvia copilăria şi spre care 
acum cobora, cu uşoare salturi, în jos, avionul. 

Oberchelnerul vagonului-restaurant trecu pe rînd de la masă la 
masă făcînd plata. Accleratul se apropia de Pécs, prin faţa 
geamurilor scăldate în lumina soarelui alergau blocurile moderne 
ale oraşului uraniului. 

Doctorul Decsi îi atrase atenţia cu o privire semnificativă 
colegului său de institut asupra priveliştii. Andrzej, tînărul om de 
ştiinţă polonez, mai fusese în Ungaria, cu prilejul unui colocviu 
desfăşurat la Budapesta şi vizitase Pecsul. Dar pe atunci oraşul 
nici nu visa să devină un centru al uraniului. Privi pe geam afară şi 
îşi întoarse îndată capul. 

- Frumos, frumos, zise politicos, apoi adăugă cu ochii uşor mijiţi 
şi într-o ungurească stilcită: Soarele ca în Italia! Orbeşte la ochi pe 
om... 

Era în octombrie, totuşi paharele sclipeau pe faţa de masă albă, 
iar vinul arăta roz în lumina puternică a soarelui. 

Decsi îi aruncă o privire scurtă lui Andrzej. Tînărul cu piele albă 
şi păr cînepiu părea blind şi naiv, ca majoritatea polonezilor. Insă 
Decsi ştia prea bine că Andrzej era la fel de conştient de 
importanţa acestui oraş ca şi el. 

De altfel, Andrzej se afla de patru luni în Ungaria. Institutul de 
cercetări biochimice, la care lucra împreună cu Decsi, fusese 
construit nu de mult în Bukk. Era o investiţie de mare amploare şi 
costisitoare, şi nu numai Andrzej ci şi colegii săi de specialitate 
aşteptau de mult să ia fiinţă. Datorită unei strînse colaborări în 
domeniul muncii de cercetare fuseseră înlăturate în sfîrşit 

impedimentele profesionale şi materiale şi institutul devenise mai 
frumos, cu o utilare mai bogată decit speraseră înşişi invitaţii. 

Andrzej venise cu plăcere în Ungaria. Ce-i drept, s-ar fi dus 
oriunde unde ar fi putut lucra în specialitatea sa, în cele mai bune 
condiţii şi cu bucuria unor satisfacţii. Dar de Ungaria rămăsese 
oarecum legat sufleteşte: de la acel colocviu coresponda cu o fată 
din Pecs. De atunci Magda s-a măritat, dar acum Andrzej se 
bucura oricum că o poate vedea din nou. Nu avea de gind să 
petreacă decît cîteva ceasuri la Pecs, să poată sta de vorbă cu ea 
şi să-şi ia o satisfacţie tîrzie pentru stîngăcia sa de pe vremuri. Pe- 
atunci Andrzej nu ştia decît puţină italiană, iar Magda engleză. 
După puzderia de gesturi chinuite şi comice, după atitea apeluri la 
dicţionar, nu era puţin lucru să discute acum cu ea în ungureşte 
despre amintirile lor! Dar oare îl va aştepta într-adevăr la gară? 

În schimb, pe Decsi îl apăsau alte griji. Îşi tot examina faţa 
oglindită în geam, proaspăta rană cicatrizată care aproape că-l 
făcea străin. Pînă şi părul şi-l aranjase, cu ajutorul frizerului, după 
o fotografie îngălbenită, de la bacalaureat, iar acum purta cărare, 
ca băiatul din acea fotografie. Dar ceea ce îl neliniştea într-adevăr, 
nu era înfăţişarea sa, ci a celorlalţi. Oare îi va recunoaşte? 

Adică, îşi punea aceeaşi întrebare pe care şi-o punea şi Beke în 
avion. 

Decsi nu mai fusese de zece ani la Pecs, iar ultimii doi ani şi-i 
petrecuse în Suedia, beneficiind de o bursă de stat. Sosise nu de 
mult acasă şi, aşa cum era de aşteptat, fusese numit la noul 
institut de cercetări. Era considerat unul dintre cei mai capabili 
biochimişti unguri, chiar dacă deocamdată nu se făceau simţiţi anii 
petrecuţi în faimosul institut din străinătate şi nu se arăta atit de 
pregătit pe cît se aşteptau de la el. Colegii săi aveau senzaţia că 
se integrează greu în muncă. Aparent era calm şi vesel, dar 
adesea părăsea laboratorul spunînd că-l doare capul sau că are 
amețeli. În institut începură să fie îngrijoraţi că în anii ce trecuseră 
poate fusese atins de radiaţii. 

Fireşte, se găsiră şi cîţiva invidioşi, care-şi pronunţaseră îndată 
sentinţa: păcat de cei doi ani cît a fost plecat, Decsi nu e nici pe 
departe o capacitate pe cît îl crezuseră profesorii săi. In curînd au 
să-l folosească numai pentru calităţile lui politice în institut. 

Era orfan de tată şi la cîteva zile după întoarcerea sa muri pe 
neaşteptate şi mama sa, astfel că rămăsese absolut singur. Se va 
fi bucurat aşadar sincer cînd i-a scris Haller că foştii săi colegi de 
liceu nu l-au uitat şi că, uite, astă seară se va afla iar în cercul 

prietenilor săi legaţi prin jurămînt!... 

Amîndoi îşi luaseră doar cîte un geamantan mic şi tot drumul îl 
petrecuseră în vagonul-restaurant, consumînd băuturi tari, bune 
pentru fortificat inima, treabă de care avea nevoie şi Andrzej. Mai 
ales acum, înainte de coborire, simţea intens că acest rendez-vous 
tîrziu s-ar potrivi mai degrabă unui elev şi că, fiind vorba de o 
femeie măritată, s-ar putea ivi o situaţie cu atît mai chinuitoare. 

Dar în clipa aceea o şi văzu. 

Femeia stătea pe peron, printre ceilalţi care aşteptau, şi cerceta 
atentă geamurile garniturii ce intra în gară. Stătea acolo, plinuţă 
ca un ursuleţ şi totuşi cu un trup înăltuţ, ce atrăgea atenţia de 
departe, cu ochii ei verzi-aurii şi cocul ci mare, bronz-roşcat. 

- Magda! şopti Andrzej. 

Lui Decsi i se păru de la prima vedere cunoscută. Dar în clipa 
următoare îi trecu prin minte că Andrzej îi vorbise de o fată numită 
Hevesi! Da, spusese Hevesi Magda... Dar el ar fi fost în stare să 
jure că ochii aceştia verzi, inconfundabili, nu pot fi decît ai lui 
Schweller Emmi! 

Întinse repede mîna, pentru a-i da liber lui Andrzej. 

- La revedere, eu oricum te-aş deranja, zise nervos. 

Plecă grăbit înspre celălalt capăt al vagonului, ca şi cum ar fi 
uitat acolo ceva. 

- Bricheta... - i se adresă chelnerului, care tocmai strîngea 
feţele de masă. 

- Nu, nu-i nimic, mi-oi fi pus-o undeva în vreun buzunar. A, da, 
uite-o! 

O scoase şi o aprinse zimbind în faţa chelnerului. 

Pînă să coboare, Andrzej şi femeia aceea cunoscută dispăruseră 
de pe peron. 

Decsi ieşi afară din clădirea gării şi se opri emoţionat. Vîntul 
călduţ ce străbătea tot acest oraş balnear scăldat în lumina 
soarelui de amiază aducea pînă la gară miresmele pădurii 
Mecsekului. Citeva clipe stătu pe loc emoţionat, apoi cu o 
încredere bruscă, porni în lungul străzii. 

Ştia că azi în sfîrşit se va putea elibera încet-încet de teama ce-l 
apăsa că va părea suspect. 

Vértes Gyözö şi Baksay Ali sosiseră încă de dimineaţă la Pecs, cu 

Volga Magazin-ului. 

Chiar din ziuă cînd aflase de întîlnirea lor colegială, Baksay 
vorbise cu redactorul-şef să-l trimită să facă un reportaj la Pecs. 
„Au trecut şase săptămîni de cînd s-a întors ansamblul de balet 
Pannon din Anglia şi Magazinul n-a scris încă nici un rînd despre 
turneul ăsta! subliniase indignat. Ar trebui măcar să dăm o 
fotografie a unei dansatoare, cu o scurtă prezentare a succesului 
de la Londra...” În cazul unui refuz net din partea redactorului-şef, 
fără maşină şi diurnă, Baksay nu vedea cum ar fi putut merge la 
întîlnirea colegială la Csalogány. Însă treaba se rezolvase 
surprinzător de uşor. 

Vértes îşi făcuse socoteala că va merge la întîlnire numai în caz 
că se va descurca cu autostopul. Avea cincizeci de mii de forinţi în 
bancă, dar s-ar fi considerat un boem ce trăieşte de azi pe miine 
dacă ar fi ştirbit această sumă din pricina unei agape colegiale 
sufletiste. lar leafa o primea abia peste două zile. 

„Să pornesc la drum cu cincizeci de forinţi?” se întrebase 
indignat. 

Era omul care se făcea negru de ciudă cînd călătorea cu 
tramvaiul numai pînă îa jumătatea traseului şi biletul ajungea doar 
„pe jumătate folosit” în cutia pentru gunoaie. In astfel de ocazii îşi 
făcea reproşuri crincene că nu era descurcăreţ. 

Faptul că aveau acum maşină îl liniştise, dar, ca să nu-şi piardă 
ziua fără folos, ajungînd la garaj, unde băură cite o cafea, scrise o 
poezioară pentru copii. Cînd o termină, îl puse pe Baksay să-i 
promită că în schimbul cafelei plătite de el îi va publica poezia în 
cel mult două săptămîni. 

Baksay, care făcea zilnic douăzeci de promisiuni de acest gen, 
dădu din umeri ca şi cum ar fi fost un lucru de la sine înţeles: 

- Neapărat, dragă Gyözö! 

Dar în sinea sa simţea un teribil dispreţ. 

Oricine putea fi sigur că, de pildă, dacă Vértes ar stringe în mînă 
un revolver încărcat crezînd că e un pistol-jucărie, Baksay nu i-ar 
atrage atenţia că se înşală, dimpotrivă, ar aştepta ca în plină iarnă 
să-şi ciuruiască cu el soba de teracotă. Asta, pentru că îl ştia pe 
Vértes cît de friguros e... Bineînţeles, Vértes nu l-ar fi crezut în 
stare de aşa ceva, deşi s-ar fi cuvenit să se mai întrebe şi el ce fel 
de om e, din moment ce prietenul său cel mai apropiat îl detestă 
într-atita! Însă nu-i făcea plăcere să se gîndească la asta... 

Drumul îl făcură totuşi fără siciieli, iar din clipa cînd pătrunseră 
în Pecs, pînă şi glasurile şi feţele lor deveniră demne de respectul 

cuvenit unor scriitori. Ba Vertes, care avea eczemă, îşi puse grijuliu 
mănuşi în miini. 

Traseră la „Pannonia”, într-o cameră cu un pat, unde, fireşte, Ali 
fu cel năpăstuit. 

- Nu-i aşa, dragă Ali, că ţie nu-ți place să dormi în pat? 

- A - răspunse Baksay - mie-mi plac la nebunie canapelele cu 
arcuri stricate. lţi mulţumesc că nu vrei să-mi răpeşti plăcerea 
asta... 

Despachetară, apoi Baksay îi dădu telefon lui Nicky Bea, 
balerina aleasă pentru interviu, şi-i dădu întîlnire la Libressz6. 

Abia după toate acestea explodă discuţia. 

- Ascuttă-mă, Ali - întrebă Vértes - de fapt cine a organizat 
treaba asta? 

- Care treabă? 

- Toată întîlnirea asta... 

- TU. 

- Eu? Eşti căzut în cap? 

- N-ai spus tu că te-ai văzut cu Schwabik şi de la el ştii că ne-a 
chemat Haller? 

- Perfect! Dar cine-a sugerat primul că ar trebui să mergem la 
Haller, să mîncăm pe cinste o dată!? Mi-ai spus că v-aţi scris 
despre asta... 

- Mă rog, aşa am spus. Dar de fapt l-am căutat pe Haller 
telefonic şi-am stabilit prin telefon. De altfel mi-e absolut 
indiferent. 

- Halal treabă! 

- Şi-acum ce te înfurii? Ali îşi trînti de podea peria de cap. Sînt 
sigur că Beke şi Decsi au şi sosit! 

- Deocamdată portarul nu ştie de ei. M-am interesat. 

- Pentru că au tras la „Hotel Princiar”. Facem pariu că sînt la 
„Princiar”? 

- Pe ce? Pe banii pe care mi-i datorezi? 

Dacă furia s-ar fi putut transforma în gaz aerian, Baksay s-ar fi 
înălţat zece centimetri deasupra covorului. Dar nu mai sus, pentru 
că, deh, cîntărea nouăzeci de kilograme. Era un bărbat bondoc, cu 
ochi căprui şi buze groase, vişinii. 

- Sînt curios să văd dacă şi în faţa lui Nicky vei face pe 
zgîrciobul?! 

- Nu înţeleg ce vrei să spui. Faţa prelungă, vineţie a lui Vértes se 
subţie şi mai mult. Cred că nu e vorba de cheltuieli! De altfel n-am 
luat cu mine decit un pol. 

- Cum? Ai pornit numai cu un pol? 

- Mai am şi ceva mărunţiş. 

- Bine. N-am zis nimic. 

Fireşte, Vértes îşi adusese şi un cec, fapt pe care însă îl tăinuia 
mai straşnic decit dacă ar fi fost bigam. Despre celălalt cec din 
păcate ştiau şi prietenii săi. Dar de acesta numai el! 

- Uite, Ali - zise - ştii că de la traducerile alea de poezie turcă nu 
iau bani decit la sfîrşitul lui noiembrie. Luna asta stau îngrozitor de 
prost. Nu am de gînd să cheltuiesc aiurea pentru o escapadă. 

- Escapadă la care participi şi tu! 

- Hai să lăsăm asta... 

Baksay se gîndi la tensiunea lui şi încheie discuţia. 

- Adevărul e că pînă acum totul merge bine. Cu puţină isteţime, 
pînă diseară o ambalăm şi pe Nicky. O luăm cu noi la Csalogâny... 

- Bine gîndit! recunoscu Vértes. Aşa, cel puţin treaba ar avea 
într-adevăr haz şi fantezie! 

- Eşti nebun? Eu am pus la socoteală din capul locului şi chestia 
asta. 

- Bineînţeles, în măsura în care Haller contează într- adevăr pe 
noi!... 

- De ce n-ar conta? 

Pentru că Vértes şi Baksay ajunseseră cu neîncrederea reciprocă 
la o altitudine unde alţii n-ar fi putut rezista decît cu aparate de 
respirat, nu mai izbutiră să rezolve satisfăcător problema. Drept 
care, se lăsară în voia soartei. 

Pînă la întîlnire mai aveau o bună jumătate de ceas. Vértes se 
aşeză la traducerile sale brute din turcă, iar Baksay hotărî să dea o 
fugă pînă la „Princiar”, să-i caute pe ceilalți.. 

Cobora pe trepte, cînd deodată fu cuprins de o vagă bănuială. 
Ce-i drept, el îi telefonase lui Haller, dar de fapt Beke iniţiase 
întîlnirea. Dacă prietenul său de la poliţie nu se aşeza lîngă el la 
„Hungaria”, unde el, Baksay, îşi făcea siesta după-amiezele, şi nu 
i-ar fi vorbit cu entuziasm că n-ar strica să se revadă, lui nici nu i- 
ar fi dat prin gînd. Beke îl rugase să-i scrie lui Haller şi să-i 
comunice în felul său glumeţ că, orice-ar fi, îi place, nu-i place, să-i 
primească pe ei ca oaspeţi. De atunci, scrisorile soseau şi plecau, 
îşi telefonaseră fiecare. Cărţile de joc se amestecaseră zdravăn. Pe 
Ali însă toată treaba asta nu-l emoţiona. 

Analogia cu jocul de cărţi se nimeri tocmai la momentul potrivit 
pentru a-şi muta gîndurile într-o direcţie mai senină. Diseară vor 
juca neapărat cărţi! Pocher sau douăzeci şi unu, totuna. Ali ştia că 

ceilalţi îşi vor aminti fapta lui eroică de pe vremuri, cînd un bătrîn 
bibliofil îşi plătise pînă la centimă datoria făcută la cărţi din 
vinzarea unor cărţi din seria de opere Jókai. Amintirea îl umplu de 
avînt, drept care îndată se gîndi la Nicky Bea. Dacă va merge într- 
adevăr cu ei la Csalogâny, la noapte le va rodi un măr de aur. 
Întrebarea e numai, care din cei şase va smulge mărul... 

Beke trăsese la „Princiar”, fereastra camerei sale dădea spre 
însorita piaţă Szechenyiy. Privind afară, îl năpădiră puzderie de 
amintiri: vechi dimineţ ^de elev, cînd, cu echipa sa de fotbal cu 
nasturi în buzunar, îl aştepta, în faţa geamiei pe Decsi, cînd Haller 
venise cu modelul său de submarin să i-l arate, sau cînd a dat nas 
în nas cu Vértes, care îşi aştepta palid idealul mereu nepunctual şi 
întreba pe fiecare trecător cît e ceasul, cu speranţa că ceasul 
primăriei a luat-o înainte... Dar nu stătu decit o clipă la fereastră. 
Pornise de dimineaţă cu stomacul gol şi acum îi era într-adevăr 
foame. Îşi căută periuţa de dinţi, scoase pijamaua pe pat şi se 
spălă pe miini, apoi cobori cu paşi vioi în cafenea, să ia micul 
dejun. 

Îşi comandă un dejun consistent, omletă cu şuncă, unt şi ceai. 
Tocmai se gindea că va completa acestea cu un piure de castane, 
cînd îi atrase atenţia cineva. Era o femeie cam de treizeci de ani, 
cu o pălăriuţă roşie în cap. Întîi femeia se interesă de la un 
chelner, apoi se duse la un bărbat tînăr care citea ziarul, dar dădu 
şi acela din cap. Apoi, după o scurtă nehotărire, privi spre Beke şi 
porni repede înspre el. 

- Vă rog să mă scuzaţi... Nu sînteţi colonelul Beke? 

- Da. Ce doriţi? 

- Sînt Schwabik Sándorné. 

- O, soţia lui Sica! Luaţi loc! 

Femeia se aşeză şi se mai prezentă o dată: 

- Mă numesc Márta. Mi-au spus de la recepţie că aţi şi sosit şi 
sînteţi în restaurant... Doar că a trebuit să vă ghicesc dintre ceilalţi 
oaspeţi. 

Beke zimbi prietenos. 

- Mă bucur că am făcut cunoştinţă atît de repede. 

Acum o vedea prima oară pe soţia lui Schwabik. Era o femeie 
voinică, înaltă, cu ochi negri, cu părul intens oxigenat şi cu o linie 

frumoasă, însă cu miini puţin cam mari. 

- Ce mai face Sica? 

- Tocmai despre el vreau să vă vorbesc. Dar foarte confidenţial. 

- Nici o piedică. 

- Ştiu că dumneavoastră sînteţi în poliţie... 

Beke continua să zimbească deşi ar fi preferat ca soţia lui 
Schwabik să fi venit nu la ofiţerul de poliţie ci la prietenul soţului 
ei. 

Femeia scoase o ţigară şi cînd o duse la gură, Beke observă că 
mîna îi tremura tare. Îi oferi foc. 

- Deci s-auzim. Doar n-o fi otrăvit soţul dumitale pe cineva?! 
întrebă în glumă. 

- Pe mine, rosti femeia cu o seriozitate mortală. 

- Bineînţeles, la modul figurat... 

- De citeva săptămîni s-a schimbat cu totul, e de nerecunoscut. 
Ştiu că are relaţii cu o dansatoare, dar neagă cu încăpăţinare. 

- Asta dintr-un singur motiv. 

- Ce motiv? 

- Se teme să nu vă piardă. 

Unghiile sidefii începură să bată darabana nervos pe placa de 
marmură. 

- Mai bine s-ar teme pentru femeia aia alui! 

- O cunoaşteţi? 

- Oho, am ajuns să ne şi salutăm! Are neobrăzarea să treacă des 
pe la farmacia soţului meu... 

- Asta poate pleda şi pentru nevinovăția lui. 

- Da! Atunci aflaţi că soţul meu îi dă bani. 

- Ce vă face să credeţi? 

- Am însemnat banii lui de buzunar. - îşi opreşte două sutare din 
leafă pentru el. Mi-am notat seria celor două şi am făcut cite-o 
cruce pe ele! 

Beke simţea o uşoară ameţeală. 


- Aşa... - continuă prietenos - şi ce s-a întîmplat cu sutarele 
alea? 

- A plătit cu ele la magazinul de cosmetice din strada Hajnik. 

- Dansatoarea? 

- Ea. 


- De unde ştiţi asta? 

- Am aranjat cu casiera să pună de o parte orice bancnotă de o 
sută cu care plăteşte artista. De altfel domnişoara asta, Bea, îşi 
cumpără toate cosmeticele numai la magazinul acela. 

- Beke socoti că femeia prea depăşeşte limitele. „Femeia asta e 
în stare de orice!'” îşi spuse. Fără să vrea, glasul îi deveni rece: 

- Şi acum sînteţi în posesia dovezii! Dar Sica... da, el continuă să 
nege? 

- S-a jurat că nici măcar n-a sărutat-o! Că n-a fost vorba decit de 
un împrumut dezinteresat 

- V-aş recomanda să-i daţi crezare. 

- Nu pentru asta v-am căutat. Vreau să cred în ceea ce-mi 
spuneţi. 

- Ce aşteptaţi de la mine? 

- Să-mi promiteţi că nu mă daţi de gol bărbatului meu, că nu-i 
spuneţi nimic de întîlnirea asta, nimic din ce v-am povestit. 

- Vă promit. 

- De multe ori bărbaţii consideră că e de datoria lor ca faţă de 
un prieten să... 

- Fiţi liniştită, n-am să suflu nimic. Şi mi-ar face plăcere să ştiu 
că v-aţi reciîştigat liniştea conjugală, 

- V-am căutat tocmai ca să mai fac o ultimă încercare, înainte 
de a se întîmpla o nenorocire. Dacă ne vreţi binele, vă rog să staţi 
de vorbă cu fata aceea. 

- Cum o cheamă? 

- Nicky Bea. Balerină, solistă... 

- Cu plăcere, dacă mi se iveşte vreun prilej... 

- Sînteţi ofiţer de poliţie. Speriaţi-o cumva! Spuneţi-i că puteţi s- 
o arestaţi. Ne-aţi putea salva pe toţi trei. E vorba de viaţa noastră! 

- Dragă doamnă Márta, aveţi păreri puţin cam învechite despre 
poliţie. 

- Vreţi să se întîmple o dramă? 

- De ce n-aţi stat de vorbă cu persoana? Aţi fi lămurit mai uşor 
treaba. 

- Doar n-o să alerg după ea! N-o să mă înjosesc!... Dacă mi-aţi 
facilita cumva să ne întîlnim, dacă i-aţi spune că mergeţi la nişte 
cunoscuţi şi aţi veni cu ea la noi... Dacă i-aş putea vedea şi eu 
împreună... multe ar reieşi din comportarea lor... De altfel, pînă 
acum n-am jignit-o nici măcar cu un cuvinţel. Aştept!... 

Beke simţea că-şi pierde răbdarea, ar fi vrut să scape de femeie, 
dar nu găsea cum s-ar putea salva din impasul acesta. 

- Cred că îmi cereţi imposibilul, însă am să încerc totuşi. Mă mai 
gîndesc. Avem un prieten ziarist, a venit şi el, poate că împreună 
cu el... 

- Cum credeţi, doar e profesia dumneavoastră! Important e să 

se întimple ceva, să lămurim treaba. Vă spun eu că trebuie să se 
întîmple ceva! 

- Fireşte, fireşte. 

- Atunci plec. Vă implor să nu mă părăsiţi. 

- La revedere, pe deseară! 

Beke strînse cu un elan prefăcut mîna femeii, după care se 
prăbuşi chinuit pe canapea. 

Işi comandă repede o cafea pentru a se trezi din coşmar şi a 
putea digera cazul. 

Dar în clipa aceea intră pe uşa cafenelei Decsi. 

Beke nu considera imposibil ca bărbatul să ezite şi să-l caute 
printre consumatori la fel ca soţia lui Schwabik, care îl vedea 
pentru prima dată în viaţa ei. Dar de data asta se întîmplă altfel. 

Decsi so opri, se uită în jur şi ochii i se opriră îndată asupra lui 
Beke. După o privire lungă, cercetătoare, faţa i se lumină şi porni 
repede spre el. 

Beke sări în picioare. 

- la te uită! Primul, ca şi dimineaţa la şcoală! 

În toamnele de demult, ei doi se întîlneau primii din cercul lor de 
prieteni. Amîndoi veneau cu trenul de Mohács, cu deosebire că 
Decsi se urca la Villâny. Dar atunci erau după trei luni de vacanţă 
cînd nu se mai vedeau, iar acum după cincisprezece ani. 

Se îmbrăţişară rizind. Decsi simţea o satisfacţie aparte că 
ofiţerul de poliţie amintise de la primele cuvinte de anii lor de 
şcoală: dacă n-ar fi avut încredere în persoana sa, n-ar fi făcut 
asta. Altfel, ştia pe dinafară cu mare precizii numele gărilor dintre 
Villány şi Pécs. Dacă trebuie, le înşiră dintr-o răsuflare. 

- Cu ce-ai venit! întrebă Decsi. 

- Cu rapiduleţul de dimineaţă. Tu? 

- Pînă la Budapesta am venit cu autobuzul, de acolo cu 
acceleratul. Credeam că dau de vreunul dintre noi în vagonul 
restaurant. 

- Să zicem, de Vértes... 

- Sau de Ali... 

- Eşti căzut în cap? 

- De ce? întrebă Decsi zîmbind., 

- Păi, eşti în stare să-ţi imaginezi că Vértes ar intra într-un 

vagon-restaurant? 

Decsi se înroşi. 

- După cite ştiu, îi merge bine. 

- Aş jura că s-a făcut cu atît mai zgircit! 

- Aşa e. Tu te ocupi şi de psihologie, iar eu numai de biochimie. 

- De fapt, ce anume lucrezi? 

- Asta o întrebi ca profesionist? 

- Nu te prosti! 

- Ştii că nu-i bine să vorbesc despre treaba pe care o fac. Dacă 
n-ai fi tu, aş răspunde că înobilăm grîu. Dar ia spune-mi, unde ai 
tras? 

- Aici, la „Princiar”. Camera 256. 

- Atunci vino după-masă şi scoală-mă. Trebuie să trag un somn, 
altfel nu rezist diseară. Sînt frînt de oboseală. 

- Voi lucraţi desigur cu raze. Ţi-ai luat tensiunea în ultima 
vreme? 

- Cu nervii stau mai rău. Cu memoria! Arătă spre cicatricea roşie 
pe frunte. Am suferit o lovitură zdravănă. 

Beke se uită la mîna ridicată spre frunte, aţintindu-i degetul 
arătător strimb ca un cîrlig. Decsi era în clasa a şasea cînd şi-a 
rupt degetul la un meci de baschet. Osul se sudase rău şi 
arătătorul de la mîna dreaptă rămăsese strimb. Beke simţi vechea 
afecţiune. Dar nu dormea nici detectivul urmăritor din el. Îi veni în 
minte, din rutină, că ăsta este aşa-numitul semn particular, care - 
în scopul identificării - poate fi supus la radiografie roentgen. 
Presupuniînd că fotografiile făcute după accident s-ar mai găsi. 

Întrebă pe un ton glumet; 

- N-ai adus cumva cu tine şi Hamlet-ul meu de buzunar? 

Decsi băgă mina în buzunar şi scoase o cărticică legată în 
mătase neagră. 

- Poftim! între timp a călătorit şi prin Suedia. 

Beke se înduioşă în faţa cărţii pe care n-o mai văzuse de 
cincisprezece ani, iar Decsi era cuprins de emoție. Fugind de 
fantoma  vinovăţiei  mărturisite, căuta acum să facă pe 
atotştiutorul. 

- Ştii cine locuia pe vremuri la 256? întrebă. 

- La 256? 

- Beke simţea cum i se încordează trăsăturile feţei. 

- Hai, concentrează-te, bătrîne! 

- E greu... 

- Să te ajut? 

- Puțin. 

- Prima iubire a lui Vértes... 

- Karády Katalin!! 

De data asta amîndoi explodară în ris. Din toată inima, cu 
prospeţimea din anii cînd erau adolescenţi. 

„Numărul camerei! se gîndi Decsi. Cine dumnezeu ţine minte un 
număr de cameră? Dar pesemne tocmai asta-i place unui detectiv. 
Şi de ce nu, de vreme ce-l unge la inimă?!” 

Deveni grav şi zise dînd din cap: 

- Mai trec cîţiva ani şi poate că vom uita şi cum arătăm la faţă. 
Haller ar păţi ca Roland: ar sufla prea tîrziu în Olifant după oastea 
sa. g 

- Dacă vom trăi la țară, eventual vom da un semn tu sau eu. In 
orice caz, e frumos din partea lui... 

- Aşa e. Scrisoarea a picat exact de ziua mea de naştere. M-a 
invitat şi totodată m-a şi felicitat. 

- Puteai şi tu să faci asta! Doar v-aţi născut în aceeaşi zi... 

La 10 septembrie, de ziua naşterii lui Haller şi Decsi, 
întotdeauna organizaseră o petrecere mare în odăile lor de elevi. 
Beke ţinea minte. Vedea ca aievea faţa plină de pistrui a lui Haller 
cum se înroşea de ris, şi cum, uitînd de aerul său fin, doctoral, îl 
bătea nebuneşte pe spate pe Decsi. Decsi vorbea puţin, era un 
băiat cu mişcări băţoase, milităreşti, uscăţiv şi negricios, părînd un 
corb tînăr. Dar de atunci, vezi bine, părul i se făcuse sur! Oare cum 
arată acum Schwabik sau Vertes? 

- Hai să-i căutăm pe ceilalţi! îl îndemnă Beke. 

- Bine zici! Mergem dincolo, la „Pannonia”! 

Decsi vru să-i facă semn chelnerului însă mîna îi rămase atîrnată 
în aer. 

Prin faţa geamurilor cafenelei treceau Andrzej şi femeia tînără 
cu coc roşcat. Se îndreptau încet, discutînd ceva plăcut, spre staţia 
autobuzului de Mecsek. 

- la te uită! zise Beke. O vezi pe roşcovana aia? Cîndva îţi plăcea 
şi ţie. 

- Aha! dădu din cap Decsi. Aşa e. 

- Ei, dacă nu ştii cumva, astă-seară vom fi oaspeţii ei. 

- Cum adică? 

- E nevasta lui Haller. El a luat-o! Cel puţin aşa ştiu. Mi-a scris în 
invitaţie că nevastă-sa e fostul nostru ideal comun din liceu, 

aproape toţi am oftat după ea. 

Decsi zimbea jenat. 

- Foarte interesant. Bărbatul care-o însoţeşte mi-e coleg de 
institut şi a venit la Pecs anume ca să se întâlnească cu ea. Dar 
asta rămîne între noi. 

Amîndoi găsiră că e mai bine să nu mai răscolească tema. 

Însă în sinea lor gîndeau acelaşi lucru: după-masă, înainte de a 
se culca, să vadă ce e cu treaba asta. 

Plătiră şi se ridicară. 

Afară era atît de cald încît se întoarseră din uşă şi îşi lăsară iar 
pardesiele la garderobă. 

- Cred - zise Decsi pe stradă - că acum douăzeci de ani, 
toamna, pe vremea asta, nu aveam pardesiu. Abia prin decembrie 
mi-a putut cumpăra mama. 

- Dar eu? Cinci ani în şir am purtat o manta de poştaş peticită-n 
fel şi chip. Cînd intram în clasă, mereu; se găsea unul să strige: 
„Dă-mi şi mie o scrisoare!” 

Simţeau cum li se răscoleşte vechea sfială şi strimtoare din 
copilărie, emoția băiatului de la ţară în faţa oraşului şi dorul după 
colegii de pe vremuri. 

La colţul pieţei dădură nas în nas cu Baksay Ali. 

Ali stătea de douăzeci de minute în faţa chioşcului de ziare şi 
citea revista locală Horizont. Îi apăruse un articol, care 
deocamdată îl interesa mai mult decit orice. Tensiunea îi crescuse, 
îl sugruma o pornire criminală din pricina unei greşeli de tipar. Se 
holbă ca năuc, cu ochii sticloşi la Decsi şi Beke. 

- la priviţi aici! exclamă gijiit spre prietenii pe care nu-i mai 
văzuse de cincisprezece ani. O măgărie ca asta! 

- Ce s-a-ntîmplat? întrebă rizînd Decsi. 

- „Specificul tartei lui Komlós János”. In loc de artei! 

- Mai bine vezi întîi manuscrisul, şi abia după aceea să urli! E o 
greşeală suspectă, s-ar putea să fie şi-acolo aşa. 

- Crezi? 

- Ali se clătină. 

În colţul pieţei se afla vechea şi necoapta ceată de demult. Nu le 
mai lipseau decit chipiele. 

În cele din urmă Ali se smulse din supărarea lui şi declară cu 

avînt: 

- Haidem la Libressz6, nu mai rabd fără coniac! 

Vértes şi Nicky Bea se şi instalaseră în micuța cafenea de lângă 
librărie. Tocmai discutau despre amintirile lor din Londra. Vértes 
considera drept un „Start bun” că la Londra, unde petrecuse trei 
luni la invitaţia de două saptămini a unui văr al său, antrenor de 
tenis, o cunoscuse în fugă pe fată. Acum i-i prezentă cu emfaza 
omului „umblat” pe prietenii săi ce intraseră pe uşă. 

- Bea îmi zice că eu sînt omul potrivit să fac un interviu 
londonez cu ea. Tu n-ai putea realiza decît cel mult o descriere de 
peisaj... i 

- Bine, dragul meu, dădu din cap Ali. In schimb, fă bine şi pune 
acel penny înapoi în poşetuţa doamnei! 

Ali observase îndată că Vertes, făcînd excelent pe distratul, se 
juca cu bănuţul englezesc. Ar fi putut jura că pînă la urmă rămîne 
la el. 

Cu un rictus nervos, Vértes duse la nas moneda: 

- Are un miros de parfum excelent! făcu pe spiritualul. Sau 
poate - continuă el şi mai spiritual - banul nu poate avea miros? 

Nu se ştie de ce, auzind asta, Bea se făcu palidă. Brusc, mutriţa 
ei frumoasă, de pisică, deveni suspicioasă. 

- Dumneata ai putea să ştii asta mai bine! zise repezit şi-i 
aruncă o privire cu tilc lui Vértes. 

„La ce o fi făcînd aluzie?” se miră Beke. Ştia că şi Vertes se 
întorsese de curînd din Anglia. 

Fata se întoarse spce Decsi şi Beke, ca spre nişte oameni mai 
serioşi. 

- Sper că dumneavoastră nu vă ocupați cu literatura, nu? 

- Aşa e. Eu sînt biochimist. lar prietenul meu, în meseria lui e 
artist... 

- Cum vine asta? 

- Colonel de poliţie. 

Bea se făcu iar palidă. 

- Nu glumiţi? întrebă cu falsă degajare. Trebuie să fie teribil de 
pasionant! 

- Diseară e dispus să vă povestească nişte întîmplări palpitante, 
se reînsufleţi Vértes. Bineînţeles, dacă veniţi cu noi la Csalogány... 

- Asta nu se mai discută! Dacă nu veniţi, ioc articol! Ochii 
castanii ai lui Ali se roteau cu înflăcărare; îşi ridica avîntat paharul! 
În sănătatea dumitale! 

Şi varsă cîteva picături din pahar, pătînd pantalonii lui Vértes. 

- Ai înnebunit? se răsti la el Vertes. 

- Ce te plingi? Ai cel puţin o dovadă că ai consumat! 

lronia caustică izvorise de data asta din rivalitate pentru Bea. Ali 
era hotărît să-l facă de ris pe Vértes. 

Dar Vértes alese retragerea elegantă. La urma urmelor mai e 
destulă vreme.!... 

- Cred - zise legănîndu-şi mănuşile albe de căprioară - că în 
asemenea situaţii un gentleman tace... 

Ali lovi genunchiul lui Decsi: 

- Spune-i ceva, s-o înmoi! şopti, arătînd cu ochii spre balerină. 

Decsi se aplecă spre Bea: 

- Ali o să-ţi ridice un imn de slavă, de va vui toată Budapesta! 

- Fie! acceptă Bea. Azi sînt într-adevăr liberă! Înainte de masă 
avem repetiţie, dar reprezentaţie nu avem decit săptămîna 
viitoare. 

- Deci, putem conta pe dumneata. 

- lar o luăm de la-nceput?! exclamă Ali ducîndu-şi mîinile la cap. 
La cinci ne întîlnim în faţă la „Princiar” şi basta! Plecăm cu maşina, 
pe drum facem şi interviul. 

Vértes, care nu renunţase nici pe departe la ideea de a o cuceri 
pe Bea, îl aprobă entuziasmat: 

- Ai dreptate! După Londra, nu strică puţin aer curat de ţară... 

Decsi se întoarse spre Ali: 

- la s-auzim: ce cină ai comandat? 

Vértes izbucni într-un rîs răutăcios. 

- Ascultă, Bea. Abia acum urmează realitatea! Mă refer la Ali... 

Baksay însă nu negă că e gurmand. 

- Vom avea porc mistreţ în sos de ciuperci! Haller a aranjat să 
gătească bucătăreasa preotului paroh. 

In prezenţa Beei partea culinară îşi pierdu din forţa ei de 
atracţie. Fata le plăcea tuturor. Beke şi Decsi nu erau însuraţi, 
Vértes se despărţise de nevastă, locuiau separat, iar lui Ali i-ar fi 
alergat ochii pînă şi într-un cămin de corecție după internatele mai 
tinerele. Dar Bea ar fi putut constitui un pericol chiar şi pentru 
nişte capi de familie exemplari. 

_ În vestuţa ei de piele şi pantaloni negri părea un jocheu tînăr. 

Insă părul ce se revărsa bogat, blond, gitul lung, subţire, şi sînii ce 

se înşurubau tari în vestă, atrăgeau atenţia cit se poate de 

neliniştitor asupra deosebirii dintre sexe. Avea gura mare, nasul 

cîrn, cu ochelarii de soare îşi ascundea şi-şi descoperea întruna 

ochii pătrunzători, albaştri ca apa mării. In timp ce discutau, ba şi-i 

trăgea uşor în jos, ba şi-i scotea desfăcîndu-şi cu unul dintre 
braţele lui buza de jos. Braţul ochelarilor lucea umed, şi se vedea 
pe faţa lui Ali că ar îi fost în stare să măniînce în locul buzelor pînă 
şi ochelarii fetei... 

Beke era neliniştit că tinăra balerină aduce mai multă 
electricitate în atmosfera întîlnirii lor colegiale decît s-ar simţi 
nevoia, şi ar putea lesne provoca un sfîrşit precipitat. Insă chiar 
dacă i-ar fi făcut atenţi la posibilitatea de a le strica petrecerea, 
greu i-ar fi putut convinge pe ceilalţi să n-o mai invite pe fată. Cu o 
înţeleaptă stăpiînire de sine, întoarse ochii de la vestuţa aţiţătoare 
şi se uită la masă. Privi mîinile lui Vértes înmănuşate în mănuşile 
albe, apoi arătătorul strimb al lui Decsi. Acum degetul părea 
aproape sănătos. Dar Beke puse asta pe seama jocului înşelător al 
luminii. În orice caz ar fi vrut să ştie care-i adevărul. În fond, de 
atiţia ani Decsi şi-ar fi putut îndrepta cu o operaţie plastică acest 
defect fizic mărunt dar semnificativ! Dacă-i aşa, şi totuşi se 
preface, joacă în faţa lui pe schilodul, înseamnă că prietenul său se 
teme, nu are încredere, şi de emoție vrea să pară mai adevărat 
decit este! 

- Ce puneţi la cale? întrebă între timp Decsi. 

- „Balul necruţătorilor!” Bea îi aruncă chimistului o privire 
intimă, trădînd astfel că pe el îl socotea mai atrăgător dintre cei 
patru bărbaţi. Din păcate, e timpul să plec! îşi scoase pudriera şi 
începu să-şi aranjeze faţa. 

Ali se sculă şi se duse la tejgheaua cu băuturi. 

- Mi-ai putea da un rachiu de caise? 

În clipa aceea fata se aplecă brusc spre ofiţer: 

- Cred că trebuie să discut ceva cu dumneata... 

„A doua pe ziua de azi!” se gîndi Beke. 

- Cu plăcere, zise dînd din cap. 

Ali se aşeză iar. 

- Băieți, eu trebuie să urc pînă la Horizont. Vă spun serios, m-au 
înnebunit cu greşelile de tipar! 

- Pornim şi noi! sări în sus Bea. 

Ali se întoarse spre Decsi: 

- Tu ce faci? 

- Am să cercetez de ce am primit într-a şasea suficient la 
naturale... 

- Dai o raită, pe la liceu? 

- Da. 

- După cite ştiu, Köröcsin a şi ieşit la pensie. 

- Nu-i nimic, am şi note mai misterioase decit la el. 

Bea, pe care nimic n-o plictisea mai cumplit decît umorul 
şcolăresc, îşi agăţă poşeta pe umăr, îşi luă la revedere de la ei fi 
ieşi din Libressz6. 

- Bătrîne - mormăi Ali - pe o femeie ca asta, nici s-o violezi n-ar 
fi o crimă! Vreau să zic, dacă nu se apără prea tare. In, caz că 
ajunge un mic asalt bărbătesc. O uşoară înghesuială... Că, oricum, 
nu m-aş angaja la o crimă din voluptate. 

- Sper, zise Beke. 

Ali dădu pe grfe rachiul, apoi se plesni tare peste frunte. 

- Am găsit! Diseară jucăm criminalul”! 

- N-ar fi mai bine „gajurile”? 

Jocul „de-a criminalul” era distracţia lor favorită pe vremea cînd 
erau elevi, pretext să se hirjonească şi să flirteze pe întuneric. Pe 
unul din bileţelele aruncate într-un chipiu scria: „criminalul”, şi cel 
care îl scotea, înhăţa pe cineva pe întuneric şi îl împuşca. Victima 
scotea un țipăt şi se întindea jos pe covor. Atunci intra „detectivul” 
şi începea cercetările... 

Ideea şi rachiul băut îi dădură aripi lui Ali. 

- Mai ţii minte ce petreceri grozave ieşeau? O mai ţii minte pe 
Neszmélyi Flóra? Ne-am ascuns sub pian şi cînd ai deschis uşa eu 
tocmai o sărutam pe gură. Dacă nu aprindeai tu atunci lumina... 

- Astă-seară cred că n-ar ajunge decit un sfert din tine sub pian! 
rise Beke. 

Plătiră şi cînd ajunseră afară, în faţa librăriei, îşi luară la 
revedere. 

- Deci la cinci... 

- La cinci, în faţă la „Princiar”! 

Vremea începea vizibil să se strice. În piaţa Sz&chenyiy soarele 
încă îşi mai scotea din loc în loc capul, dar deasupra Mecsekului se 
strinseseră nori negri, ameninţători. 

Nicky Bea îşi dezbrăcă tricoul în faţa oglinzii din cabină. Venise 
alergînd de pe scenă şi trupul înfierbîntat de dans aburise oglinda. 
Plină încă de încordarea repetiţiei, Bea îşi comandă un grand 
battement jeté, pentru a şterge aburii. Dar talpa ei concavă nu 
trase decit două dungi pe oglindă. După care se puse pe şters cu 
tricoul, aplecînd înainte făptura-i zveltă, ca de porțelan. Se zăreau 

cîteva pete vineţii, urmele unor lovituri de la repetiţie. Însă Bea 
simţea o profundă admiraţie la vederea frumosului ei trup. Numai 
dacă proaspătul vaccin antivariolic i-ar fi izbutit mai bine! De cite 
ori se uita la semn, făcea o grimasă amară şi îşi aducea aminte de 
toate necazurile şi siciielile de care avusese parte. De rochiile 
neplătite cumpărate la Londra, de legătura periculoasă cu 
farmacistul... iar acum, colac peste pupăză, şi apariţia colonelului. 
De ce i s-o fi adresat lui!... Ce-i drept, mai are timp să se găsească 
vreo explicaţie oarecare. Dar şi aşa l-ar înfuria pe Schwabik. Doar 
îşi promiseseră să nu facă niciunul nimic fără celălalt... 

Bea era demoralizată, nu se mai putea bucura, nici pentru 
reportaj. Deşi acum se scria pentru prima oară despre ea! 
Dimineaţa, abia deschisese ochii şi, amintindu-şi de reportaj, 
avusese senzaţia că s-a trezit într-o zi mare. 

Acum începu să tremure de nervi, nu avea răbdare să facă duş. 
Îşi trase repede ciorapii şi pantalonii. Cel mai bine ar fi să meargă 
chiar acum la farmacie şi să stea de vorbă cu Schwabik. 

Se gindea la reportaj, la piesa pe care o repetau, la profesia ei, 
pe care o respecta mai presus de orice. O cuprinse o dorinţă 
aprigă să scape în sfîrşit de emoție, să răsufle în voie. Da, nu se va 
mai tortura, îi va mărturisi tot ofițerului ăsta. Ar putea găsi ocazie 
mai bună ca astă-seară? 

Din păcate, va trebui să înceapă cu hainele acelea de la Londra. 
Mai precis cu doamna aceea bătrină care o căutase la hotel în 
penultima dimineaţă. Atunci, Bea, nu mai putuse de bucurie că 
tocmai ea avusese norocul să fie acasă din toată trupa. lar 
doamna, fiind din Pecs, se topise de fericire că după un deceniu şi 
jumătate se poate întîlni în sfîrşit cu o persoană din oraşul ei. 
Îndată o şi luase pe Bea la cel mai apropiat magazin. Ce-i drept, 
nu-i cumpărase decit o pălărie, cadou, în schimb îi spusese că 
poate să-şi cumpere orice îmbrăcăminte pofteşte, nu e nevoie să 
plătească decit acasă şi în rate. De fapt, bătrîina doamnă voia doar 
s-o ajute pe o prietenă care trăia dintr-o pensie mică la Pecs, şi 
mai lucra ca femeie de serviciu la teatru, unde făcea curat în sală. 
Bea o cunoştea bine şi o îndrăgea pe tanti Irma, aşa că primise 
îndată oferta. Cu atît mai mult, cu cît considera că e o treabă 
legală. Îi promisese că după ce se întoarce acasă îi dă lui tanti 
Irma la fiecare întîi ale lunii cîte cinci sute de forinţi şi că în zece 
luni îşi lichidează datoria... 

Teatrul era tocmai în zugrăveală. Membrii colectivului ieşeau din 
clădire prin sală şi de acolo pe intrarea principală. Insă Bea - cu o 

săptămînă înainte de întîi - nu mai îndrăznea să se strecoare decit 
pe lîngă decoruri, pe coridoarele întortocheate. Se temea că o 
întîlneşte pe bătrînă, care pînă acum nu văzuse decit două sute de 
forinţi din banii prietenei ei. Bea nu făcea parte din sufletele 
credincioase, dar cînd se gindea la tanti Irma, o străbătea teama 
că Dumnezeu există totuşi, dacă nu de alta, măcar pentru a 
pedepsi pe datornicii unor astfel de bătrine sărmane. Incepuse să 
circule pe străzi cu senzaţia că oricind poate fi călcată de o 
maşină... E drept, nu avea o leafă mare, în schimb ar fi putut să 
vîndă din nimicurile vestimentare aduse din străinătate, dacă ar fi 
vrut într-adevăr să-şi lichideze datoria. Dar îi părea mai rău de 
îmbrăcămintea de lux decit de tanti Irma. Aşa că era nevoită să se 
ascundă din faţa batrinei.. 

Prietenele ei care ştiau de afacere, nu înțelegeau comportarea 
fetei. Mai demult, Bea restituise întotdeauna cu punctualitate 
micile împrumuturi şi dădea ea însăşi cu împrumut, chiar mai des 
decit cerea. E adevărat că pînă acum încă nu se amestecase într-o 
obligaţie atît de mare. 

„Decit una ca asta, zău dacă nu-i mai cinstit să te culci cu 
cineva din interes”, îi spusese una dintre fete. 

Bea. Sărise ca arsă: 

„Eşti căzută-n cap! Mai bine-mi vînd poşeta din piele de crocodil 
decît pe mine!” 

Dar poşeta îi rămase, iar tanti Irma continua să se plingă 
prietenelor ei: 

„Doamne, şi ce fată cumsecade părea!” 

De fapt, nu firea i se schimbase lui Bea. Dacă, acolo, la Londra, 
nu s-ar fi întîlnit şi a doua oară cu doamna aceea, poate că şi-ar fi 
ţinut promisiunea cu punctualitate, însă în ultima zi doamna 
bătriilă o vizitase iar la hotel. Şi la acea întîlnire nu mai fusese 
vorba de cîțiva funti, ci de o întreagă avere... 

Bea răsuflă uşurată cînd izbuti să se strecoare pe intrarea 
laterală afară în stradă. Vîntul rece îi lipise fişul de trup, în timp ce 
se îndrepta spre farmacie pentru ca, în ciuda interdicţiei lui 
Schwabik, să meargă la el şi să-i spună că s-a hotărit! Va povesti 
absolut tot ofițerului! 

Dacă n-ar fi mers şi mai demult pe la farmacia „Arhanghelul”, 
dacă nu l-ar fi cunoscut şi nu l-ar fi considerat simpatic pe 
Schwabik, poate că nu s-ar fi încurcat în treaba asta. Dar bărbatul 
îi plăcea. Bea şi-l putea imagina excelent pe Schwabik pe puntea 
unui yacht, purtînd în loc de halatul alb de farmacist un orbitor 

costum de marinar... Ce minunat i-ar sta chipiul cu fireturi de aur! 
Îl vedea ca pe un adevărat bărbat şi avea încredere în el! Astfel, 
încet-încet se hotărise să se apropie de el. lar acum Schwabik era 
la fel de neliniştit ca şi ea. 

Fireşte, şi alţii au afaceri neclare, nu numai ea. De pildă Vertes. 
Ar fi de ajuns să sufle doar un cuvint, pentru a-l compromite în faţa 
prietenilor săi. Şi nici nu are să facă pe îngerul salvator cu el. Va 
scoate nici mai mult, nici mai puţin de două mii de forinţi de la el! 
Asta i-a spus-o încă atunci cînd fuseseră doar ei împreună. 

Petrecerea lor se nimerea la ţanc nu numai pentru reportaj, ci şi 
din pricina lui Beke. Ce-i drept, grasul - aşa - cum îi spunea în 
sinea ei Bea lui Ali - după toate semnele îi va trage clopotele 
serios, dar din fericire nu va fi singurul concurent. Bea spera că, 
avînd atitea moaşe, copilul va muri... Conştiinţa că noaptea şase 
bărbaţi vor pune mîna pe apucate pe rochia ei de catifea 
cumpărată la Londra, îi stîirnea o plăcută emoție. Ca întotdeauna 
cînd o frămîntau probleme omeneşti, îşi găsea refugiu în 
frumuseţea ei, în acea autoamăgire binefăcătoare că o fiinţă atât 
de nostimă şi talentată ca ea nu poate avea necazuri mari în viaţă. 

Mergînd spre farmacie se şi gîndea la toaleta de seară ce-o va 
purta. Mai avea doar de călcat furoul. Şi de rezolvat marea 
problemă dacă să îmbrace rochia de catifea neagră cumpărată la 
Londra, sau rochiţa de paiete aurii provenită din Varşovia. 

Schwabik Sândor conducea de zece ani farmacia „Arhanghelul” 
din Pecs. Avea doi băieţi şi, exceptind gelozia mereu trează a soţiei 
sale, trăia tihnit. Juca bine tenis, îşi făcuse şi un program de joc - 
pe vremuri îl învinsese de cîteva ori şi pe vărul lui Vértes iar în 
duminicile de vară mergea la pescuit pe Dunăre, la Mohács. Pe 
lîngă ocupaţia de farmacist făcea şi munci sociale: era membru al 
conducerii Crucii Roşii din plasă, prim-vicepreşedinte, conducea un 
curs intern şi ţinea conferinţe pe teme de sănătate publică. Pentru 
că vorbea excelent germana, făcea treaba asta mai ales în satele 
cu populaţie şvăbească. Era un bărbat înalt, cu faţa puţin cam 
lată, bine croit, cu tîmple albite, întotdeauna în halat de un alb 
imaculat şi cu cravata impecabilă. 

Necazul începuse de o lună şi jumătate cînd, în timpul unei 
partide de tenis, n-a putut să-i strige ceva partenerului său de 

dincolo de plasă. EI, al cărui glas se auzea pînă peste braţul 
Dunării de la Mohács şi-i întreba fără nici un efort pe colegii de pe 
malul opus ce spor au avut la pescuit! In acea seară trebuia să ţină 
o conforinţă la Sellye despre importanţa prevenirii cancerului, dar 
fusese atît da răguşit încît abia-şi distingea propriile cuvinte. Se 
lăsase îndată de fumat - dar fără nici un rezultat. A treia zi se 
dusese la medic, dar nici medicul nu izbutise să-l liniştească. Mai 
tîrziu vocea îi mai revenise cît de cit, i se estompase şi senzaţia 
dureroasă, de sufocare din gitlej. Dar pînă atunci prinsese rădăcini 
în el bănuiala că are cancer la laringe. Nu voia s-o sperie pe 
nevastă-sa cu presupunerea sa - deşi femeia părea că bănuieşte 
ceva - însă se măciria în sinea lui din zi în zi mai rău şi-şi pierdea 
tot mai mult stăpînirea de sine. 

Atunci, în primele zile critice o cunoscuse pe Nicky Bea şi 
neaşteptata drăgălăşenie a fetei, ca şi atracţia pe care i-o insufla 
el fetei, îi hrănise credinţa că soarta îi oferea ultimul cadou. Dar 
Bea adusese în viaţa lui Schwabik nu dragostea, ci secretul ei 
londonez. Schwabik, care ţinea la tihna sa, poate că înainte ar fi 
alungat posibilitatea unei iubiri. Însă acum, înfricoşat de sentinţa 
capitală, se transformase într-un jucător al hazardului; ideea că 
totul e zadarnic îl făcuse pînă şi moraliceşte lipsit de apărare. Se 
cramponase de secretul obţinerii unei averi, pe care i-l vînduse 
fata, şi care poate că avea să-l salveze, sau cel puţin putea asigura 
o viaţă fără griji familiei sale, în caz că el ar fi fugit din ţară. 
Undeva în America sau în Suedia, sau Dumnezeu ştie unde - îşi 
spunea - o fi existîind o clinică unde în momentul de faţă se ştie 
mai mult despre cancerul ăsta ucigaş care-l sileşte ca la vîrsta de 
treizeci şi şase de ani să-şi ia adio de la băieţii lui! Dacă devine 
bogat, poate căuta o astfel de clinică pînă şi la capătul pămîntului! 
Are dreptul să trăiască, dacă nu se poate altfel, atunci în afara 
legii, la nevoie şi cu preţul unei crime, numai să trăiască, să fugă 
din faţa morţii cu orice preţ şi înfruntînd orice pericol! Dar ori de 
cîte ori ajungea la cea mai profundă disperare, unde pînă şi 
ultimele inhibiţii se destramă, ultima rămăşiţă de luciditate îi mai 
trezea speranţa că, aidoma atitor oameni, devenise şi el o jucărie 
a ipohonariei. Şi această speranţă - alături de împotrivirea morală 
ce mai licărea cînd şi cînd în relaţia cu fata - îl reţinea de la 
acţiune. De şase săptămîni se măcina aşa, se lupta cu el însuşi, şi 
între timp slăbea tot mai mult, din pricina cancerului sau a 
nervozităţii, nici el nu mai ştia. lar gelozia oarbă a neveste-sii îi 
sporea nenorocirea. 

Însă miine va şti mai mult. Medicul, care îi face analiza 
histologică, poate va vorbi deschis cu el. Îl rugase să-i transmită 
chiar astă-seară rezultatul, telefonic, la Csalogâny. Schwabik îşi 
condiţionase de acest rezultat decizia de a-i dezvălui sau nu lui 
Beke secretul în care îl amestecase dansatoarea. 

Invidia era mai puternică în el decît bucuria că-i va revedea pe 
colegii şi prietenii săi de pe vremuri. Pe ei, care sînt sănătoşi şi 
cine ştie cîte decenii mai au de trăit! O veste bună însă ar putea 
face ca seara ele azi să fie cea mai frumoasă din viaţa sa! 
Simţindu-se iar ca în copilărie, lui Schwabik îi venea ba să împingă 
înainte arătătoarele bătrînului ceas cu pendul al farmaciei, pentru 
a grăbi vestea, ba mai degrabă să fărime ceasul, de parcă aşa ar fi 
putut opri pe loc timpul ce-i era măsurat lui. 

Era unu şi jumătate cînd Bea pătrunse în mica farmacie cu 
patină veche, urmată de sunetul clopoţelului de la uşă. Faţa ei 
hotărită, faptul că venise încălcînd promisiunea, îl surprinse şi-l 
irită pe bărbat. 

Bea îi spuse fără a mai saluta: 

- Am luat holărîrea... 

- N-ai luat nici o hotărîre! se răsti la ea Schwabik. 

Pe fată o  înspăimîntă privirea amenințătoare, aproape 
demenţială, hotărîrea aceea neasemuit mai tare decit a ei. Da, 
toată viaţa avea să-şi aducă aminte că în clipa aceea văzuse în 
ochii lui o hotărîre mortală. 

- Doar... şi tu ai fost de acord cu... - spuse în şoaptă. 

- Dar nu azi! Abia miine vroiam să stau de vorbă cu tine. Dacă 
tot am aşteptat o lună şi jumătate... Brusc, Schwabik zimbi. 
Domnişoara artistă foloseşte mult prea multă glicerină. 

Bea se întoarse cu un zimbet forţat spre uşa de la intrare. 

Intrase în farmacie Beke, 

Schwabik continuă ne tulburat: 

- O să vi se usuce pielea! Mai bine vă recomand altceva... Se 
întoarse distrat către Beke: Poftim, ce doriţi? 

- AŞ dori nişte Alexandrin. 

- Reţeta? 

- Am uitat-o la Budapesta... 

- Îmi pare foarte rău, dar nu vă pot elibera decît pe bază de 
reţetă. 

- Atunci daţi-mi condica de reclamaţii! 

La care Schwabik în sfîrşit îl măsură din cap pînă-n picioare pe 
bărbatul de statură mijlocie, cu faţă de ascet, care-l privea cu ochii 

verzi atit de ironic şi amuzat, de parcă l-ar fi luat drept un 
măscărici. Dar în clipa următoare se repezi de după tejghea şi-l 
îmbrăţişă strîns, exclamînd: 

- Laci! 

- Tîrziu, bătrîne! Asta o consemnăm în condica de reclamaţii a 
Ordinului nostru! Dacă nu mă recunoşti după cincisprezece ani, ce- 
o să fie după două sute? 

Schwabik ştia că Beke face aluzie la nemurirea „Liliecilor de aur” 
şi gitlejul i se sugrumă la auzul glumei. „Eu - gîndi el - poate nu 
mai apuc nici doi ani!” 

Bea îi privea dezorientată, neînţelegînd nimic. 

Clopoţelul de la uşă sună iar şi intră în farmacie Baksay. Pe el, 
Schwabik îl recunoscu îndată. Dar trupul îndesat al lui Ali, faţa 
veselă şi sănătoasă îi reaminti iar de teama morţii sale. 

Exagerînd puţina bucurie pe care totuşi o simţea la vederea lui 
Beke şi Baksay, îi invită în camera de serviciu, pentru ca, potrivit 
unui vechi obicei ăl breslei, să-i omenească pe oaspeţi cu un 
lichior preparat de el însuşi. 

- Márta stă azi toată ziua la coafor - spuse scuzîn-du-se - altfel 
vă reţineam la noi la masă. 

Ali şi Beke declarară că lichiorurile sînt nişte fierturi băbeşti atit 
de mizerabile încît după ele nu se mai poate face decit o spălătură 
stomacală, nicidecum să mănînci. 

Bea rîdea forţat. În locuinţa asta, la care se gîndea atîta, în 
locuinţa acelei femei despre care ştia că, în ciuda drăgălăşeniei 
afişate, mai degrabă i-ar da să bea tot uleiul de ricin din farmacie, 
se simţea exact ca un ucigaş aflat chiar la locul crimei. Lăudă 
repede lichiorul de chimion, mulţumi pentru trataţie şi se ridică 
grăbită, pretextind că are întâlnire cu o prietenă. Ceea ce era şi 
adevărat. Dar Ali, nevrind s-o scape pe fată, se oferi îndată s-o 
însoţească. Se sculă şi Beke, avînd şi el o treabă înainte de ora 
cinci. 

Schwabik nu-i reţinu: îl aşteptau trei clienţi în farmacie. Refuză 
oferta lui Baksay Ali să-i ducă soţia cu maşina la Halleri - Márta, 
Beke şi el vor merge cu autobuzul - şi subliniind că nu „ţine” 
răutatea lor în legătură cu lichiorurile sale, îi lăsă să plece. 

În faţa farmaciei Beke îşi luă la revedere de la Bea şi Baksay. 
După cîţiva paşi se întoarse să vadă dacă Ali şi fata au dispărut 
printre pietoni. Apoi porni cu paşi iuți spre comandamentul poliţiei. 

Dacă se grăbeşte, poate că mai apucă să doarmă puţin pînă la 
ora cinci. 

- Aş avea nevoie de datele personale ale soţiei lui Haller Károly, 
îi spuse şefului serviciului de evidenţă după ce se prezentă şi se 
legitimă. 

Voia să limpezească un pasaj mai tulbure din scrisoarea 
prietenului său, medicul de plasă. Din descrierea lui Haller nu 
putea deduce decit că doctorul o luase de soţie pe fostul lor ideal 
din vremea şcolii, pe Schweller Emmi. Însă în scrisoare figura un 
nume străin. 

Acum avea în faţă documentele. 

Soţia lui Haller, pe numele de fată Hevesi Magdolna, se născuse 
în 1927. După descrierea fizică, era de statură mijlocie, faţa ovală, 
ochii verzi, păr roşcat-arămiu. După fotografia făcută pentru 
buletin Beke recunoscuse îndată pe tînăra femeie pe care o zărise 
prin geamul cafenelei, vizitatoarea de aseară... Atita îi era exact 
de ajuns. Ca ofiţer de contraspionaj, atrase atenţia, din prevedere, 
că n-ar dori ca cercetarea sa să arunce o lumină proastă asupra 
nevestei doctorului. 

- Apoi mulţumi pentru lămuriri şi plecă de la comandament. 

Vru să ia un taxi ca să cîştige mai mult timp pentru dormit şi să 
fie cît mai treaz la noapte. E drept că, din experienţa de pînă 
acum, nu avea neapărat nevoie de asta. 

Un băiat ca el găseşte bineînţeles peste tot ceva suspect. Uite şi 
acum, misterul din jurul numelui de fată al soţiei lui Haller, 
purtarea nefirească a nevestei lui Schwabik şi dorinţa balerinei de 
a sta de vorbă între patru ochi cu el. 

Staţia de taxi era goală. Beke îşi consultă ceasul, apoi, nervos, 
se întoarse cu faţa înspre vitrinele magazinelor. Stătea în dreptul 
unei filiale a OTP?-ului şi prin geamul mare de sticlă se vedeau 
bine oamenii înşiraţi la casă. Printre ei se afla şi Vértes, pe faţă cu 
evlavia dreptcredincioşilor ce aşteptau cina cea de taină. Oare pe 
ce-şi cheltuise atît de repede banii, la ce-i trebuia suma 
necunoscută pentru care se decisese să calce pragul băncii? Tot 
încercînd să-şi dea un răspuns, pînă la urmă ajunse la concluzia că 
e mai bine să dispară din apropiere. Noroc că tocmai atunci sosea 
un taxi. 

- La liceul de fete! îi spuse şoferului cînd se aşeză iute pe 
canapea. 

Ploaia de toamnă începu să cadă peste tot oraşul; până să 
ajungă în faţa şcolii, pe străduţele în pantă curgeau adevărate 
pîraie ce tîrau frunze uscate. 

Beke plăti taxiul şi porni repede pe trepte în sus. 

Să se fi obişnuit prea mult cu prudenţa? Sau îl ispitea timiditatea 
din vremea cînd era puşti? Se strecură de-a lungul coridorului 
şcolii ca şi cum ar fi călcat pe furiş printre paturile din dormitorul 
unui internat de fete. Din tablourile de bacalaureat fetele de 
odinioară priveau mirate înspre primăvara de demult cînd îşi 
luaseră adio de la bluzele marinăreşti. La colţul culoarului Beke se 
opri, de parcă ar fi vrut să tragă în piept mirosul aţiţător al sălii de 
gimnastică, acum cu uşa deschisă. Dar nu pereţii cu spaliere de 
lemn îl interesau, ci culoarul perpendicular, acolo unde, după cîte 
mai ţinea minte el, atîrna tabloul fetelor cu bacalaureatul dat în 
1945. 

Chiar în clipa aceea îl zări pe Decsi cum se întoarce cu spatele 
spre tablou şi porneşte spre ieşire. 

Beke se duse la tablou cu inima bătîndu-i tare. Toate feţele îi 
erau cunoscute. Incepu să citească numele de fete înşirate ca într- 
un poem de Francis Jammes: Carletter Orsolya... Prâgfy Piroska... 
Bodroghy Kati... Şi printre ele un nume enigmatic: al lui Schwe!/ler 
Emmi, sub o veche poză a soţiei lui Haller. Conştiinţa că după 
toate aparențele enigma acestui nume îl neliniştise şi pe Decsi, îl 
făcu pe Beke să se încredinţeze că prietenul său e urmărit de o 
teamă. 

Străbătu îngîndurat tot coridorul ce răsuna gol. 

Cînd ajunse la hotel, cheia lui Decsi nu mai era la recepţie. 

- Domnul doctor s-a întors adineauri şi şi-a plătit nota, zise 
portarul. 

- Nu a cerut- să fie trezit? 

- Nu. 

Liftul se opri cu un zgomot sec la etajul al doilea; Beke înainta 
spre camera 256 trecînd prin dreptul camerei lui Decsi. Să 
ciocănească la el? Nu, n-ar fi politicos. „Respectă tihna 
prietenului!” îşi spuse. 

El însă nu era chiar tihnit. Îndată ce intră în camera sa şi răsuci 
cheia pe dinăuntru, îl fulgeră deodată prin gînd: ce se întîmplă 
dacă Decsi lasă baltă întîlnirea lor colegială şi, în timp ce el trage 
un pui de somn, dispare de la hotel? în orice caz ar fi o figură 

nasoală, doar are nevoie de el! Dar tot atit de bine s-ar putea 
întîmplă să dispară şi nevasta doctorului de plasă din Csalogâny... 

Beke îşi punea întrebări stranii în timp ce se schimba comod în 
pijama şi papuci şi-şi curăța aparatul de ras electric. Ingîndurat, îşi 
verifică revolverul Zbrojovka de 6,35. Gloanţele lucioase, cu vîrf 
gălbui, ce se înşirau în magazie, aşteptau un oaspete neprietenos 
pentru seara asta idilică. Ce mult i-ar fi plăcut lui Beke să-i aducă 
lîngă el pe toţi prietenii de la Csalogâny!... 

Căscă somnoros, apoi se lungi în pat şi peste citeva clipe 
dormea adînc. 

De la fereastra dispensarului medical din Csalogány se 
deschidea vederii un tablou frumos: grădina năpădită de toamnă 
şi în spatele ei pădurea fumurie urcată pe munţi, unde printre 
copaci ţişneau ici-colo turnurile de foraj de la extracția de uraniu. 

In schimb micul dispensar era foarte ascetic. Dulăpiorul de 
instrumente, scaunul de dentistică de pe care se luase vopseaua, 
canapeaua acoperită cu un pled de nailon îngălbenit, precum şi o 
măsuţă de lemn moale vopsită în alb, cu o mulţime de fişe: Decsi 
va ride de el cînd va vedea! Haller privea abia acum pentru prima 
oară ca un străin, cu mutra acră a unui coleg de breaslă mai 
norocos, propriul loc de muncă. 

Dar nu avea prea mult timp pentrur asta, voia să termine cu 
pregătirile. Afară se arăta a ploaie şi el mai avea de gînd să 
meargă în pădure să adune ciuperci. E drept că şi Magda va aduce 
ciuperci de la piaţă, din Pécs, pentru muşchiuleţul de porc mistreţ, 
dar Haller bănuia că poate va fi nevoie şi de cele culese de el. 

- Mai e cineva? o întrebă pe secretara sa. 

- Nenea Zâger... 

- Dumnezeule! 

Ultimul pacient era un ţăran bătrîn cam într-o doagă, care după 
înfiinţarea gospodăriei agricole de stat, cînd s-a văzut asigurat, 
ajunsese la eleganta idee că suferă de schizofrenie. Cum nici unul 
dintre băieţii lui nenea Zâger n-a devenit avocat, pedagog sau 
medic, Haller nu-şi putea imagina de unde cunoştea bătrinul ăsta 
sănătos tun denumirea de schizofrenie. In orice caz gîndise că e o 
boală foarte importantă. Insă Haller îi recomanda să meargă mai 
degrabă la cules de mere decit la sanatoriul din Mâtra, un- de-şi 

dorea bătrînul; De fapt, acolo era bucătar unul din băieţii lui nenea 
Zâger... 

- Ajută-le pe fete la cules de mere, sau măcar aşează-te sub 
fustele lor şi ţine-le scara! Ai să vezi ce repede te vei simţi mai 
bine.! 

- Ba eu n-am să mă mai simt bine! scutură din cap bătrînul. 
Poate numai cu Andaxin! îmi alungă teama... 

- Nu ai încredere în mine? 

Bătrînul ridică din umeri. 

- Cîteodată... 

- Şi-acum pleacă, pînă nu mă supăr, că fac urit! se răsti la el 
secretara. 

Nenea Zâger s-ar mai fi înfruntat cu medicul, dar cu fata bătrină 
- cum îi zicea el în sinea lui - nu avea curajul să se pună în bețe. 
Ar fi în stare să-l reclame la gospodărie! îşi luă reţeta şi pălăria şi 
ieşi cătinel din dispensar. 

Haller îşi lipi palmele ca la rugăciune: 

- ţi mulţumesc, Stefi! 

Fata dădu din mînă şi-şi vîrî iar nasul în fişier. Întrebă de acolo: 

- Ce spuneţi de noua mea coafură? 

- Adevărat! Cu părul ăsta scurt arăţi ca o eroină din cărţile lui 
Sagan! 

- Deci, vă gîndeaţi la o frizură ca asta? 

- În mare... Dacă nevastă-mea nu se mai poate hotărî să-şi taie 
cocul, măcar dumneata să-mi faci pe plac! 

- Nu depinde de asta! 

În cinstea oaspeţilor de diseară Stefi îşi petrecuse toată 
dimineaţa la Pécs, la coafor, şi acum trebuia să pună în ordine 
hîrţogăria, să pună la punct scriptologia. Haller o rugă ca atunci 
cînd termină să lase cheia în spatele policioarei de hrănit păsări, 
iar el trecuse dincolo, în bucătărie, să ia un coş pentru cules 
ciuperci. 

În cuptor se şi frăgezea punctul de atracţie al mesei, țelul 
suprem al călătoriei lui Ali: muşchiul de porc mistreţ! Cel puţin aşa 
ştia de la Baksay... Nana Lizi, savanta bucătăreasă cunoscută în 
tot satul, preparase totul pentru ospăț, iar acum se pregătea să 
meargă acasă, să nu rămînă nici preotul fără cină. Haller stabilise 
cu ea ca la şapte şi jumătate să fie iar înapoi la ei. 

În cele trei odăi mari care dădeau una în alta sobele de teracotă 
duduiau cu uşiţele deschise: în spatele grătarelor butuci zdraveni 
trosneau şi ţiuiau. În locuinţă se răs- pîndise o căldură cu aromă de 

răşină. 

Haller găsi că totul e în ordine. 

Agăţă în cuierul din antreu halatul alb şi, cu coşul în mînă, 
străbătu livada, luînd-o, spre pădure. 

Satul se afla în munţii Mecsek, la patru sute de metri altitudine, 
iar dispensarul în punctul cel mai înalt al satului. Dincolo de livadă 
şi de o poiană îngustă începea pădurea, urcînd într-un unghi moale 
pe coasta muntelui. Nu e de mirare că sălbăticiunile flămînde 
îndrăzneau uneori să intre pînă în curte la Halleri; ba un mistreţ, 
ba o căprioară îşi lăsau urmele picioarelor pe zăpada proaspăt 
căzută. lar iarna trecută, într-o noapte neobişnuit de geroasă, 
Haller văzuse un oaspete neverosimil... Din pricina nămeţilor, 
autobuzul nu mai circula, nevastă-sa rămăsese la Pecs, la maică- 
sa, iar în casă, în afară de el, nu mai dormea decit bătrîna slujnică. 
Haller ascultase radioul pînă la miezul nopţii, apoi ieşise în 
bucătărie să caute ceva de-ale gurii. Cînd s-a apropiat de 
fereastră, afară, pe zăpada scăldată în razele lunii, observase în 
umbra unui cais un lup. Bineînţeles, putea fi şi un cîine vagabond, 
Haller nu văzuse limpede, pentru că din pricina luminii se oglindea 
în geam şi faţa sa, geamul prin care privea sălbătăciunea, iar pînă 
să stingă lampa, lupul dispăruse din livadă. In zilele următoare 
însă se descoperi că întimplător trăiesc lupi prin Mecsek, îi şi 
împuşcaseră, pînă şi ziarele scriseseră despre asta. De atunci lui 
Haller nu-i trecuse încă necazul că-i scăpase o pradă atit de rară. 

De altfel iarna rămînea mai des singur acasă, pe nevastă-sa o 
reţineau la Pecs nu numai zăpada mare, ci şi cîte un spectacol sau 
concert; în astfel de ocazii consideraseră mai comod ca Magda să 
doarmă la maică-sa. Pe nana Rozi, care slujise timp de patru ani la 
ei, nu avea de ce să fie geloasă, deşi Haller spunea adesea că 
dacă ar rămîne văduv, pe ea ar lua-o de soţie. Numai că nana Rozi 
nu-l aşteptase, murise de citeva săptămîni de hemoragie 
cerebrală. De atunci, Hallerii nu-şi găsiseră încă o slujnică... 

Aventura cu lupul - dacă putea fi numită aventură - va fi o temă 
bună, va stîrni mai ales imaginaţia colegilor budapestani cu 
posibilitatea romantică de a se împiedica de un lup cînd vor ieşi 
noaptea prin curte. Haller se gîndi că, pentru înspăimîntarea 
scriitorilor pestani, n-ar strica să inventeze eventual şi o pisică 
sălbatică... 

Ali nu făcea parte dintre oaspeţii cu „obraz”: nu găsea necesar 
să telefoneze că va aduce el însuşi de la Pecs o „pisică sălbatică”, 
în persoana unei dansatoare. Aşadar Haller conta pe şapte 

oaspeţi. „O să fim exact nouă. Din punctul de vedere al 
tacîmurilor, ţinind seama de farfuriile mici sparte anul trecut, 
numărul ăsta poate fi numit ideal!” - gîndi cu cinismul omului 
învăţat cu singurătatea. Căci, avea oare nevoie de cineva? Luîndu- 
şi tihna din culorile şi liniştea pădurii, se simţea fericit că poate 
admira zi de zi toamna asta, iar iarna, în timp ce orăşenii se 
înghesuie ca sardelele prin tramvaie, el stăbate aşezările călare, 
stăpîn pe el, ca un căpitan de vapor printre insulele oceanului. În 
timp ce cerceta pădurea, lăsînd ici-colo în frunzişul uscat cite o 
ciupercă, găsi o rădaşcă mare pe care o luă prizonieră. O legă în 
batistă, ca s-o trimită dimineaţa băieţilor lui Schwabik. 

Coşul era umplut numai pînă la jumătate cu ciuperci, cînd 
deodată se porni ploaia, cu picături mari ce răsunau tare pe 
frunzele uscate. Haller era obişnuit să se ude pînă la piele, nu 
renunţă nici acum la căutat, doar că îşi ridicase gulerul sacoului. 
lar în gînd - nu fără o umbră de răutate - le ură prietenilor săi 
călătorie plăcută. „Pun pariu - îşi spuse - că se va face un noroi 
încît din sută în sută de metri vor trebui să coboare şi să împingă 
la maşină. După cum n-ar fi exclus ca la jumătatea drumului să-şi 
care rabla în spinare!”. 


11 


Vázînd că plouă, Filipp Stefi termină repede treaba, îmbrăcă 
pardesiul, încuie casa şi începu să alerge spre pădure cu 
trencicotul lui Haller pe braţ. 

Stefi era prea miîndră ca să facă asemenea servicii şefului său. 
Dar azi, din pricina invitaţilor, ţinea să fie atentă. Nu putea, şi nici 
nu ţinea să ascundă că se bucură. Invitaţia dăduse şi dimineţii ei 
libere o altă nuanţă: dintr-un hatiîr pentru şef, o transformase într- 
un gest prietenesc. 

Stefi era trecută de treizeci de ani şi în sat era considerată de pe 
acum fată bătrină, deşi organic îi lipsea cu desăvirşire acea 
smochinire a fetelor bătrîne, care ar fi apărat-o de bărbaţi. Pe faţa 
ei îngustă, de culoarea fildeşului, stătea asprimea unei codane, 
avea privirea ascuţită, mişcări suple şi stăpiînite, ca ale unei tinere 
profesoare de gimnastică. Arăta cel mult de douăzeci şi cinci d ani. 

Spre deosebire de funcţionarele de la ţară, Stefi nu imita moda 
de la oraş. Dar puritanismul ei nu se trăgea din simplitatea 
ţărănească sau din modestie. Voia să fie o răceală superioară. In 

pardesiul ei din piele de căprioară, puloverele groase şi rochiile din 
străinătate cumpărate de la „pachet”, amintea de acele fete de 
magnați care prin anii '50 se văzuseră silite a cobori la munci 
fizice. Coafura ei cea nouă, gen Jeanne d'Arc, îi venea într-adevăr 
bine. 

Stefi era fată de dascăli, însă datorită legăturii cu un băiat 
ajunsese curînd în relaţii cu tineretul de elită de pe vremuri. Mai 
tîrziu tînărul fugise din ţară, dar Stefi primise încă o vreme şi din 
străinătate scrisori de dragoste de la el. Apoi se rupseseră toate 
firele între ei. 

După părerea cunoscuţilor ei, Stefi se considera mai presus 
decit ceea ce ajunsese. La şcoală, pretextînd dureri de cap, chiulea 
de la ore, şi fetele din Komló, cu care făcuse cîţiva ani sport, o 
porecliseră „atleta de ciîlţi” din pricina sclifoselilor ei. Pe terenul de 
sport Stefi găsea prilejul să se dezbrace fără jenă şi să-şi arate, cu 
plăcerea specifică femeilor, trupul bine făcut. Concursurile de fapt 
n-o interesau. 

In privinţa muncii, Haller trăgea foloase mai degrabă din energia 
decit din priceperea lui Stefi. Fata grăbea consultaţiile, pusese 
capăt vorbăriei inutile, respecta cu stricteţe ordinea înscrierilor şi 
le făcea pînă şi pe cele mai ruşinoase femei să se dezbrace în 
cîteva clipe. Uneori seringile nu erau fierte bine, dar Stefi le 
pregătea întotdeauna foarte repede şi îl servea la mină pe şeful ei 
cu multă pricepere. 

Nici nu existau frecuşuri între ei. Îşi respectau reciproc felul 
rezervat de a fi, comunicau cu o răceală politicoasă. Maniera asta 
căpătase o nuanţă mai caldă numai azi, cînd Haller îi comunicase 
fetei cu oarecare ironie cine-i sosesc ca oaspeţi. Mai ales Ali şi 
Vértes dăduseră ocazia la glume, pe care Stefi le întorcea cu o 
veselie neobişnuită, studenţească, deşi în sinea ei era surprinsă de 
volubilitatea lui Haller. 

Singurul punct delicat era persoana lui Beke. 

Stefi, cu amărăciunea sţrinsă în singurătatea ei şi dornică de 
aventură, odată se decisese să facă un pas nebunesc. La puţin 
timp după ce încetaseră a mai sosi scrisori de la tînărul care-i 
făcuse curte, se prezentase la poliţie cu rugămintea să fie 
angajată într-un post de funcţionară. Acceptă orice primejdie şi 
risc, s-o pună la încercare. Ofiţerul de poliţie respinsese amabil dar 
categoric oferta. Ca să-şi dovedească priceperea, Stefi mai făcuse 
o încercare: denunţase pe cineva din sat că fierbe clandestin 
rachiu. Dar nu obținuse nici cu asta nimic. Cînd şi-a dat în sfîrșit şi 

ea seama de naivitatea ei, de falimentul interior care o împinsese 
în această poveste de prost gust, se şi aflase nu se ştie cum de 
treaba asta şi madam Haller o întrebase: „Spune-mi, cunoşti 
Biblia? Te întreb, pentru că uneori duci o cruce în spinare”... „O 
cunosc”. „Există o maximă, pe care ţi-o recomand s-o reţii cu 
atenţie”. „le rog.” „Ales e nu cel ce vrea, nici cel ce aleargă, ci 
acela pe care-l alege Dumnezeu în marea lui milă. Cred că aşa 
sună.” Haller socotise asta o glumă nepotrivită şi o întrerupsese pe 
nevastă-sa: „Ştii că nu sînt bisericos, dar detest cînd cineva 
foloseşte Sfînta Scriptură pentru a sicii pe altul!” Multă vreme Stefi 
îi păstrase recunoştinţă pentru observaţia asta. 

De altfel Haller amintise de Beke numai în fugă. „Cred că 
lucrează la poliţia de moravuri”, spusese. Apoi, întrebase dacă mai 
sînt oameni în sala de aşteptare. „Nenea Zâger” - răspunsese 
Stefi. 

„„„Acum, alergînd spre pădure, fata se udase binişor, dar nu-i 
păsa de ploaie. Şeful ei, pe care altă dată o drăgălăşenie ca asta |- 
ar fi enervat, luă trencicotul cu bucurie. 

- Dacă tot ai venit, poţi să mă ajuţi! 

De sub fusta scurtă a lui Stefi, cînd se apleca, se zărea fulgerînd 
albă carnea întinsă, de culoarea untului, pielea răspîndea un 
parfum dulceag, cald. La un moment dat medicul, oprindu-se 
lângă fată, nu se putu abţine să nu o mingiie în fugă pe capul 
înfăşurat în basma. Fata părea că nici nu observase gestul său mai 
degrabă delicat decit sentimental. Stefi se ridică şi porni mai 
departe. 

Haller nu izbutise niciodată să decidă în sinea sa dacă ar putea 
să înceapă o relaţie cu fata, iar dacă da, cu ce preţ ar trebui s-o 
plătească. Poate că Stefi ar lua-o ca pe o chestiune de sănătate, 
dar n-ar fi exclus să încerce să-l despartă de nevastă-sa. 
Denunţarea omului care fierbea rachiu pe ascuns îl îndemna la 
prudenţă. Nu dorea încurcături, mai ales cît timp locuia la ţară. 
Magda era mai atrăgătoare, mai inteligentă, nu merita s-o înșele. 
Haller o chemase pe Stefi pur şi simplu numai pentru a fi mai 
multe femei drăguţe în societate şi dacă vor epuiza amintirile lor 
de colegi, să-şi poată omori timpul mai plăcut. Nu e lucru mai 
periculos decit atunci cînd nişte vechi amici încep să se 
plictisească unii de alţii şi în spatele amintirilor se ivesc conflictele 
şi jignirile de odinioară. După cum la fel de periculos e dacă 
femeile, folosind cercul prietenilor, dezvăluie şi aduc în faţa 
celorlalţi conflictele şi neînțelegerile din familie. lar aşa ceva se 

poate găsi şi la ei şi la familia Schwabik... 

Regretind mîngiierea de adineauri, Haller puse capăt idilei din 
pădure la primul strănut al lui Stefi. 

- Ajunge, fugi repede acasă, că răceşti tocmai astă- seară! Tot 
nu am încredere în priceperea dumitale. Îmi arunci vreo ciupercă 
otrăvitoare în coş! 

- Schrecklich! Cred că prietenii dumitale scriitori sînt ei destul 
de nebuni şi fără ciuperci! - Stefi rise întorcind spre doctor o faţă 
udă şi mînjită. 

Dinspre şoseaua naţională răsună claxonul autobuzului de Pecs, 
care se apropia; la auzul claxonului, deveniră amindoi serioşi. 

- Ar fi cazul să te întorci şi dumneata, zise fata. Eşti ud pînă la 
piele, soţia dumitale se va speria! 

Stefi alergă acasă prin pădure, iar Rajler o porni spre poiană, 
alunecînd într-una pe frunzişul ud şi alunecos. 

O aştepta pe nevastă-sa să vină cu cursa asta. 

În gara din Pécs nevasta lui Haller îl sărută pe faţă, de 
despărţire, pe Andrzej. Mişunau destui cunoscuţi acolo, pentru a 
da naştere dintr-un sărut prietenesc unor birfe iar în autobuz să o 
măsoare cu priviri insistente pe „doamna doctor”. Despre Andrzej 
greu ar fi putut presupune că ar fi o rudă; îl trăda pînă şi accentul 
străin... 

Dar femeii îi părea rău tocmai pentru că n-a putut fi mai drăguță 
cu Andrzej. E drept tînărul bărbat hotărise să plece abia a doua zi 
la prînz, aşa că se mai puteau întîlni în fugă. Însă dimineaţa de azi 
putea fi oricum mai reuşită. 

De pildă, nu-l întrebase nimic despre munca sa la institut. 
Andrzej ar fi putut lua asta drept o delicateţe, însă delicateţea 
exagerată e uneori suspectă. Putea crede că e orice: indiferenţă, 
superficialitate, sau dumnezeu ştie ce. lar soţia lui Haller simţea 
acut nevoia ca Andrzej să o placă. 

Dacă nu s-ar fi întîlnit tocmai în ziua cînd aveau oaspeţi, tînărul 
învăţat polonez ar fi avut şansa s-o cucerească pe soţia lui Haller; 
lîngă el femeia uitase de toate celelalte treburi, toată atenţia şi-o 
concentrase asupra lui Andrzej. În fond, viaţa nu-i va mai oferi 
niciodată o asemenea legătură! Dar azi era prea nervoasă pentru 
a-i fi o parteneră ideală lui Andrzej. Nervoasă, din multiple motive. 

Băieţii, care înainte de bacalaureat îi făcuseră curte, şi pe care 
atunci îi zăpăcise cu atita abilitate, însă fără să le dea vreo 
speranţă, acum o s-o găsească absolut sigur bătrînă. Vor căuta la 
ea ceea ce-i furaseră şi duseseră anii. Căci ceea ce aduseseră, era 
prea puţin. 

Soţiei lui Haller nu îi era indiferent cum o vor vedea curtezanii ei 
de pe vremuri. Considera revederea ca un fel de piatră de 
încercare şi o preocupa mai mult fidelitatea ei decit atracţia ce o 
simţea faţă de Andrzej, la care ţinea mult, însă era cu totul 
altceva. In faţa lui Ali şi a celorlalţi colegi va da într-adevăr un 
examen al tinereţii. lar acest examen, la virsta de treizeci şi şase 
de ani, e pentru orice femeie o încercare într-adevăr mare. 

Insă avea şi un motiv de nervozitate mai serios. Astă seară, cînd 
va figura pentru prima oară în faţa colegilor de pe vremuri în 
postura de soţie a lui Haller, va trebui să-şi privească în faţă şi 
căsnicia. lar acest al doilea examen era mai important. 

Se căsătoriseră în cincizeci şi şapte, după ce ea se întorsese din 
scurta-i disidenţă şi întimplarea îi adusese iar laolaltă. Pînă atunci 
Haller lucrase la Centrala Crucii Roşii, la Budapesta. Dar după 
cincizeci şi şase - cum declarase el însuşi: în urma unei opţiuni 
interioare - voise să scape, să întoarcă spatele întregii lumi, să se 
claustreze în profesia sa, şi în afară de discuri din Beethoven şi 
Mozart să nu mai asculte decît vuietul vîntului din Mecsek în 
sobele de teracotă duduinde. Insă pentru asta era nevoie, fireşte, 
de o nevastă, dacă nu voia să devină un pustnic înspăimîntător în 
ochii satului şi ai lui însuşi. 

Intîi Haller fusese împotriva unui copil, invocînd tuberculoza 
latentă a neveste-sii. Apoi - poate în urma celor două avorturi la 
care o silise soţul - a venit rîndul femeii să nu mai vrea să rămînă 
însărcinată. Acum însă nu mai ştia nici ea dacă mai e sănătoasă. 
Deşi lipsa de copii lasă într-o casă din sat un gol pe care greu îl 
poţi ascunde în faţa prietenilor de odinioară, pune sub semnul 
întrebării întreaga lor căsnicie. Da, îi face aproape suspecti, 
vinovaţi, devine jenantă întrebarea pentru ce trăiesc şi ce fel de 
oameni sînt? Deocamdată asta o ştiu ei înşişi, ce-i drept doar în 
sinea lor, dar sînt datori cu un răspuns rostit tare. lar cel mai 
important motiv care o făcea nervoasă şi distrată pe soţia lui 
Haller în prezenţa lui Andrzej, era tocmai acest răspuns. Ce-o să 
fie astă-seară, cînd vor trebui să rămînă în anturajul lui Schwabik, 
Beke, Vértes şi a celorlalţi? 

După ce se gindise de o sută de ori în ultimele zile la seara de 

azi, nevasta lui Haller se întorsese cu gîndul la Andrzej. Cît de 
înduioşător era el, un străin, cu vorba lui neaoş ungurească pe 
care o învățase de la un tînăr student la Varşovia şi îi reamintea 
femeii de vremurile copilăriei. Soţia lui Haller zimbea, cu maliţia 
inconştientă a femeilor frumoase, de cavalerescul efort al lui 
Andrzej, dar stîingăcia cu care vorbea bărbatul aproape că o 
dezarmase şi, la sfîrşit, la despărţire, îl sărutase în fugă. 

Andrzej îi spusese că îi pare nespus de rău că ea nu are o fată, 
în timp ce Haller voia s-o vadă pe nevastă-sa ca pe o artistă, o 
femeiuşcă uşoară. Ce-i drept, nu-i lipsea talentul actoricesc, dar 
tocmai pentru acest rol era prea matură şi inteligentă şi i-ar fi 
cerut un efort mai mare decit rolul de mamă. 

Autobuzul se opri în faţa cîrciumii din sat. Soţia lui Haller cobori. 
De data asta nu i se alătură nici o femeie s-o ajute la cărat 
sacoşele şi pungile de nailon pline de cumpărături pentru oaspeţi. 
O porni singură prin noroiul gros spre dispensarul medical din virful 
dealului, îmbrăcat în iederă. 

După frigul îndurat pe drum şi peisajul sumbru, bătut de ploaie, 
nimeri acasă ca într-o insulă primitoare, caldă. 

Intrînd în locuinţa spațioasă şi frumoasă, întrebările chinuitoare 
amuţiră deodată în ea. lar cînd deschise aparatul de radio, pe care 
Heller îl şi pusese la picup, şi auzi melodia veche şi bine cunoscută 
„Amado mio”, se însenină într-adevăr. 

- Ah, păi ai dezgropat şi discurile vechi? 

- Anume! La urma urmelor ne pregătim pentru o petrecere 
şcolărească! 

Deşi era în papuci, Haller se înclină ceremonios în faţa ei şi o 
invită: 

- Dansaţi? 

Femeia simţea că, pentru prima oară după atiţia ani, soţul ei 
dansa cu ea într-adevăr cu plăcere şi degajat, ca şi cum ar fi ţinut 
mijlocul acelei fetişcane de demult pe care cîndva, înainte de 
bacalaureat, o visa cu ardoare. „Tangenţial - gîndi ea - poate ieşi 
ceva bun din seara asta. Doar fiecare o să-şi dezlege inima şi 
limba şi în glumă se poate spune orice.” 

- Imaginează-ţi - zise Haller zîmbind - Stefi s-a tuns scurt azi 
dimineaţă! E mondenă, ca o fată de miliardari de pe Coasta de 
Azur! 

- Las’ să fie! Eu rămîn la conciul sănătos şi bătrînesc!... 

Farurile tatonau prin beznă drumul, şoferul stătea aplecat 
înainte, pentru că între două mişcări ale ştergătoarelor ploaia 
punea un giulgi gros peste parbriz. O singură mişcare greşită şi 
Volga putea să alunece de pe şosea în vale. Maşina şerpuia printre 
păduri vuitoare, pe o vreme îngrozitor de urită, pe serpentinele din 
Mecsek, îndreptându-se spre Csalogâny. 

Dar în maşină era o căldură plăcută, iar Ali şi Vértes nu se 
sinchiseau de urgia de afară. De căldură, Bea îşi scosese pardesiul 
şi acum se etala pe canapeaua moale în rochia-i de seară. După 
părerea lui Vértes, putea fi o apariţie excitantă în oricare din 
barurile din Soho... 

- Aş fi remarcată pînă şi pe terenul de tenis al vărului dumitale, 
nu? Deşi acolo nu se observă orice!... 

Bea răspunsese cu această aluzie la un gest din mînă exagerat 
de încrezut. Dar adăugă îndată, pentru a mai atenua atacul: 

- Măcar în timpul interviului să fiţi amîndoi serioşi! 

Ali ajunsese la a cincea pagină stenografiată. Era un ziarist 
talentat, în anii cînd s-a ocupat de rubrica ştirilor de la poliţie 
cunoscuse toate chichiţele culpelor şi acum izbutea să-şi 
exploateze bine simţul psihologic şi la rubrica culturală. Sesiza la 
fel de pătrunzător falsitatea artiştilor ca şi pe cea a hoţilor de 
buzunare. Datorită acestor calităţi, cei de la ziar îi treceau multe 
cu vederea. 

- Te-ai întîlnit cu transfugi? o întrebă pe Bea. 

- Din partea mea nu. 

- Cum adică din „partea dumitale”? 

Pe Ali îl enerva exprimarea rigidă a fetei, preocuparea ei de a da 
răspunsuri cît mai contabiliceşti. 

- Pe mine nu mă interesează decit muzeele şi teatrele. Arta... 

- Hm. Şi nici poemul ăsta vestimentar nu l-ai cumpărat de 
afară? 

- Intîmplător da. 

- Ei, vezi?! 

Pe Decsi, care şedea lîngă şofer, nu-l interesa interviul. Privind 
lămpile de semnal albastre, numără şapte sonde pînă la 
indicatorul ce anunţa localitatea Csalogâny. Aici maşina părăsi 
serpentinele şi motorul începu să gifiie pe panta alunecoasă, cu 
noroi adînc. 

N-ar fi putut însă jura că numărase exact. Pusese iar stăpinire pe 

el emotia, care îl urmărea de atunci cînd, în- torcîndu-se acasă, îl 
îmbrîncise în lac pe duşmanul său din trenul de noapte ce gonea 
înspre continent. lar şi iar îi apărea în faţa ochilor acel tablou de 
groază, pe care nu izbutiseră să-l alunge lămpile sondelor... 

Volga se lupta cu succes cu noroiul, ocoli autobuzul ce se tîra în 
faţa lor şi după cîteva încercări nereuşite izbuti să se caţere şi pe 
drumul din spatele bisericii, fără ca musafirilor săi, să li se facă 
rău. Peste cîteva minute farurile luminară firma bătută în cuie pe 
poarta dispensarului. Ali îi mulţumi şoferului pentru performanţa 
de-a dreptul artistică şi, cerîndu-i scuze cu tot respectul, îi dădu 
drumul să se întoarcă la Pécs. 

Şoferul era un tînăr jovial. 

- Nu-i nici o nenorocire, dacă am baftă, salt şi-o femeiuşcă 
plouată pe drum! La revedere, pe miine dimineaţă! 

Cei trei alergară prin ploaie pe aleea betonată pînă la uşa 
dispensarului. 

Sunară şi uşa se deschise imediat, însă Haller îşi compuse o faţă 
surprinsă. 

- la te uită! Tu eşti. Ali? Ce vînt te aduce pe-aici? 

- Poftim - mormăi Vértes - am făcut-o fiartă! Păşi înainte palid: 
Servus, Karcsi! 

- A, Gyözö! Ce surpriză grozavă! Şi tu? 

- Pe noi - rosti răguşit Vértes - ne surprinde mai degrabă că nu 
te-ai aşteptat să ne vezi. Deşi, cînd aranjează Ali ceva... 

- E nebun! rîse Deesi. Îl laşi să te ia ca pe-un fraier? Apoi îl 
îmbrăţişă pe amfitrion. 

La care rise şi Haller şi-i strînse pe rînd de umeri pe oaspeţi. 
Printre ei - ca orice gazdă primitoare de la ţară - şi pe Bea. 

- Chiar că e o surpriză! Dar parcă v-aş cunoaşte după poză sau 
de pe scenă... 

Ali se grăbi să intervină: 

- Nicky. Bea, solista corpului de balet! 

-La noi va fi rivala lui Camargo! glumi Haller, în timp ce 
deschise pe rînd uşile şi-i pofti să intre în casă. Ba mai mult - zise 
întorcîndu-se spre Vértes - e invitată de onoare a Ordinului! 

- Aşa el rise Vértes. Bea încă nici nu ştie că am adus-o la serata 
jubiliară a „Ordinului Liliecilor”! 

- Dumnezeule! Dar asta ce-o mai fi? 

- Sifilis religios bazat pe victime umane! Membrii beau sînge de 
fecioară. 

- Bine, atunci pe mine e cazul să mă omiteţi! 

Tocmai în clipa aceea Bea dădu cu ochii de amfitrioană şi se 
înroşi ca floarea de mac. 

Nimeni nu observă schimbarea culorii, dar şi pe cea a 
amfitrioanei, cu excepţia lui Decsi. Soţia lui Haller întinse palidă 
mîna. Spre balerină. 

- Bine-ai venit! 

- O clipă stătu descumpănit, apoi o sărută pe obraji pe Bea. 

- Servus, Magda! zise Decsi dînd cu un zîmbet intim mîna cu 
doctoriţa. 

Ali şi Vettes săriră amîndoi într-un glas: 

- Magda? Jocó, tu te-ai timpit? 

După care o sărutară din ambele părţi pe amfitrioană, aşa cum 
le stă bine unor vechi prieteni. 

- Doar nu te-au rebotezat?! 

- Ba da. Şi Karcsi îmi spune Magda. 

- Nu contează soţul. Rămii Emma şi cu asta basta! 

- Aşa e! Arăţi exact ca înainte de bacalaureat! replică Vértes 
vrînd să-i facă un compliment. 

- Mersi! zise Ali rizind. Complimentele tale! Doar nu vedem că s- 
a făcut galbenă cînd te-a văzut?!... 

Decsi observă liliacul de „aur” făcut din mucava lipită pe un scut 
negru. 

- la uitaţi! Herbul ordinului! 

- E fantastic! îl admiră Vértes. Poate mai ai şi submarinul acela 
al tău? 

- Cu tot echipamentul de război. 

- Arată-l! 

- Scoate-l imediat la vedere! 

Dar în clipa aceea intră Stefi cu ceştile de cafea şi uitară îndată 
de submarin. 

- Sărut mîna! zise Vértes sărutind mîna fetei şi fixînd-o cu o 
privire adîncă, demnă de Casanova. 

- Poftim! exclamă Ali deschizînd larg braţele. Zău dacă nu ni se 
înfăţişează o adevărată dolce vita, vorbesc serios! 

Gazda turnă cafeaua în ceşti, iar Haller scoase de undeva 
modelul de vas înjghebat din tablă şi bătut cu nituri lucitoare. 
Societatea se aşeză pe scaune, dîndu-şi din mînă în mînă jucăria 
de pe vremuri. Dar nici nu apucară să-şi bea cafeaua şi se auzi iar 
soneria, iar în clipa următoare intrară şi ceilalţi în frunte cu Beke. 

- Imaginaţi-vă - îi informă prompt Ali - Decsi a numit-o Magda 
pe Emmi. 

- Cum vine asta? 

- Beke îşi compuse o grimasă comică, de parcă ar fi răscolit o 
amintire hazlie. 

- Bine că nu mă botează pe mine Sica! 

Intre timp soţia lui Schwabik se sărută cu Bea fără să trădeze 
nimic în legătură cu rivala ei. Soţul ei o salută pe fată cu 
amabilitatea potrivită faţă de un vechi client. 

- Ce mică-i lumea! zise curtenitor. 

Haller începu „încălzirea” atmosferei împărțindu-le în grabă 
cîteva perechi de papuci călduroşi. 

- Nu-s cine ştie ce eleganti, dar sînteţi ca la voi acasă. 

- Aşa e! În cetatea Ordinului, undeva între munţii Scoției, făcu 
Vertes pe spiritualul. 

- Chiar aşa! îl aprobă nevasta lui Schwabik. Între scoțieni, unde 
oaspeţii nu au voie să calce pe covoare decit în papuci!... 

Femeia era într-o dispoziţie mai bună decit s-ar fi aşteptat Beke. 
„Cred totuşi că e nevinovată, îşi spuse uşurat. E puţin cam 
extravagantă, dar atit.” 

Pe Bea, care se alese cu cei mai mari papuci, ideea o cuceri. 

- Sînt dumnezeieşti! exclamă cu însufleţire, apoi îşi scoase 
pantofii cu toc cui, cu cîteva mişcări calculate atrase atenţia 
asupra picioarelor ei frumoase, apoi şi le vîrî în papuci şi se ridică. 

- Ah! Trebuie să fie teribil să te tîrşii în ăştia! 

- Ba dumneata nu te tîrşii, eu vreau să dansez cu dumneata! i-o 
întoarse Ali. 

- Atunci pune-ţi şi tu papuci, băiete! Haller trase o palmă peste 
spinarea lui Baksay. 

- Ţinînd seama de ocupaţia dinsei, nu i-ar face bine dacă în 
timpul tangoului i s-ar rostogoli din cînd în cînd peste picioare un 
tăvălug... Deci, scoate pantofii! 

Schwabik protestă energic: 

- Cel mult după o baie de picioare de un ceas în alcool! 

- Eh, atunci încalţ papucii! 

- Pe ei! îi dădu dreptate Bea. Şi daţi drumul imediat şi la radio! 

Muzica o dezumflă puţin pe fată; era un tango vechi, din 1945. 


Primăvara ai de ales între două-ntrebări, 
care-i mai bună, nimeni nu ştie: 
inima-ngheaţă, cînd nu iubeşte, 

iar cind iubeşte, degrabă se mistuie arsă. 

- În chestia asta - constată Decsi - e şi o oarecare învăţătură 
istorică... Şi făcu pe furiş cu ochiul spre Beke. 

Stefi şi Vértes începură îndată să danseze. Ali trase covoarele la 
o parte şi se înclină în faţa lui Bea. Haller o invită pe soţia lui 
Schwabik, dar Márta declară că nu poate dansa „pe uscat”, şi ceru 
să i se umple a treia oară paharul cu gin. Decsi discuta cu stăpîna 
casei - după presupunerea lui Beke despre misterioasa schimbare 
de nume... Numai Schwabik arăta neliniştit. 

- Nu ştii pînă la ce oră se poate telefona încoace? îl întrebă pe 
Beke. Poate că voi fi chemat. 

- Nu ştiu, dar m-ar interesa şi pe mine. 

- Aşteaptă. ÎI întreb pe Karcsi. 

Intre timp Haller şi Márta se apucaseră să danseze. 

Beke se uită la graţiosul scrin franțuzesc. Ceasul stil empire 
arăta abia şase şi jumătate, însă societatea se simţea de pe acum 
excelent. La radio se auzi un twist îndrăcit, drept care Vértes se 
aşeză şi începu şi Ali să lîncezească. În schimb Beke se ivi eroic în 
faţa gazdei. 

- Dansaţi? 

De data asta Magda nu se mai mişca greoi, ca un ursuleţ. 

- Ca pe vremuri, în sala de gimnastică! făcu aluzie la ultimul bal 
al elevilor. Dar mult mai repede. 

- Da, mai repede! La urma urmelor avem optsprezece ani! 

Nu erau de optsprezece ani - pînă şi Bea trecuse de douăzeci - 
aşa că în curînd se lăsară de dansat twist, se aşezară gifiind în 
fotoliile de pluş şi băură uşuraţi. Vértes căută la radio o muzică de 
salon: priceperea lui nu-i putea aduce nici o stimă în ochii femeilor. 

Dar ochii ce străluceau căutiîndu-se trădau că societatea nu va 
rămîne liniştită. Erau cu ei prea multe femei frumoase ca să 
petreacă noaptea depănînd amintiri. Beke bănuia că Ali va găsi 
foarte curînd o idee care să ofere mai multe şanse pentru făcut 
curte decît twistul, care-i zbuciumase burta. 

Deocamdată unul gifiia, altul îşi ştergea fruntea transpirată: 
Haller umplu iar paharele şi între timp se întoarse spre Bea. 

- Spune-mi, Bea - o întrebă zimbind -, dumitale îţi plac 
animalele? 

Fata bătu uşor cu palma de cîteva ori peste burta lui Ali. 

- De ce nu?! Dacă-s atit de simpatice... 


- Îți plac şi lupii? 
- Păi... Bea trase cu coada ochiului spre Vértes. Cît timp mă lasă 
în pace... 


- Eu mă refeream la lupoaice. 

Fata se uită fără să vrea la nevasta lui Schwabik. 

- Nu, lupoaicele nu! 

- larna trecută a fost una pe-aici, pe la noi... 

Şi Haller povesti despre năluca pe care-o văzuse la miezul 
nopţii. 

- Doamne! exclamă Bea. Atunci, înseamnă că nici nu putem ieşi 
afară... 

- Nu-ţi fie frică! zise nevasta lui Haller rizînd. Nu-i nevoie să 
mergi decit pînă în antreu... 

- Slavă Domnului! Pe cuvînt că pînă în curte n-aş avea curaj să 
ies. Pe cît de bine e aici. Pe atit de înfiorător e afară. Brr, ce 
vreme... 

În tăcerea de o clipă se auzi bine şuieratul vîntului în scocuri şi 
şiroitul monoton al ploii. 

- Ei - propuse Schwabik - să revenim la ordinea de zi. Cine 
dintre noi e acum „liliacul-şef”? 

Decsi, care şedea sub emblemă, îşi umflă pieptul. 

- Cine să fie? Emblema am ciîştigat-o eu, cu trei săptămîni după 
bacalaureat, la masa de ping-pong. L-am bătut pe Beke cu 
douăzeci şi unu la zece. 

- Ştii - interveni zimbind Beke - nu prea ţii minte bine. Nu m-ai 
bătut la scorul ăsta. 

- Atunci?...: 

Decsi îşi încreţi fruntea, iar Beke se întoarse spre Vértes: 

- Dacă tot am ajuns la cifre - zise cu o faţă senină - l-aş întreba 
şi pe Gyözö ceva. 

- Poftim. 

- Respectiv despre o stea de cinema... 

- Cu cea mai mare plăcere! 

- Pe vremuri, sînt sigur că îţi aminteşti, a tras la „Princiar” cînd a 
venit la Pécs. Mai ştii în ce cameră a stat? 

Vertes îşi compuse o faţă plină de importanţă. 

- Bineînţeles, la etajul întîi. La început diva a fost repartizată la 
133, dar apoi, din superstiție, s-a mutat la 117... 

- Vezi? zise Beke uitîndu-se chioriş la Decsi. Nu ai spor la cifre. 

Decsi rînjea silit. Fruntea i se îmbrobonise de sudoare. 

Ali nu făcea parte dintre sufletele sensibile, nu-l interesa trecutul 
şi în timpul discuţiei cotrobăia printre cărţi. Haller avea o bibliotecă 
bogată, în care se aflau şi volumele îndrăgite de pe vremea cînd 
era licean: Magia Neagră, Povestea Ordinului Crucii de trandafiri şi 
Povestea lui Gaspar Hauser. Ali le răsfoi pe rînd, descoperind ici- 
colo şi semnele degetelor sale. Dar cu o ureche era totuşi atent. 
lar la rîsul forţat al lui Decsi, se întoarse brusc. 

- Am găsit! strigă. Ne apucăm îndată de-un pocher! Şi arătă 
pachetul descoperit printre cărţi. 

Beke îşi desfăcu braţele înţelegător: 

- Mă rog! 

Deşi habar n-avea de pocher, Bea sări îndată în picioare: 

- Haideţi! 

ÎI luă imediat de mînă pe Baksay şi din întîmplare îl lovi peste 
mîna în care ţinea cărţile. Pachetul se împrăştie şi fata se holbă 
înspăimintată spre covor. 

- Dumnezeule! Dar asta ce mai e? 

Pe covor, în loc de dame şi valeţi zăceau nişte fotografii 
înspăimîntătoare. 

- Test Szondy, zîimbi Haller în timp ce aprindea ți- gara lui 
Vértes. Portretele unor psihopati. 

- Ţi-am spus de o mie de ori să le ţii în cabinet! exclamă 
amfitrioana. Te loveşte damblaua cînd le vezi... 

Stefi îngenunche prevenitoare şi adună fotografiile..: 

- Le duc... 

- Viu cu dumneata, sări Vertes. Pe mine demult mă interesează 
festele... Adică testele! 

- Şi pe mine! îi ţinu isonul Ali. 

Vértes bineînţeles nu dorea încă un însoțitor, dar Ali porni şi îl 
chemă şi pe Decsi. 

- Hai, vino! Tu te pricepi la psihologie! 

Cînd închiseră uşa, Beke se întoarse spre stăpiînul casei: 

- Ai o asistentă nostimă! 

- Nostimă şi acerbă... 

- Haller se uită şmechereşte la prietenul său. 

- Altfel, a fost o bună alergătoare de viteză. Vértes ai fi rămas cu 
cel puţin patru zecimi de secundă în urma ei pe suta de metri... 

Pe Bea o enerva dacă se discuta despre altă femeie în prezenţa 
ei, aşa că puse repede capăt temei. 

- Zău, ai putea să ne povesteşti o întîmplare palpitantă! Despre 
vreo spioană sau vreo crimă misterioasă, îi spuse lui Beke. Aici, la 

gura sobei, e plăcut să te ia groaza un pic. Tu nu eşti tot aşa, 
Mârta? 

- Pe mine mă ia groaza din pricina copiilor mei, draga mea! 
răspunse soţia lui Schwabik privind la Bea cu superioritatea morală 
a mamelor. Mă tem că de cînd am plecat au răsturnat locuinţa cu 
josu-n sus. Sînt singuri şi astă-seară se dă un film sexi la 
televizor... 

Bea tresări: să-i spună femeii că săptămîna trecută băiatul mai 
mare îi ceruse un autograf? Asta ar nimeri-o drept în inimă şi nu s- 
ar mai uita la ea cu atita superioritate. Dar pînă la urmă cugetă că 
e mai bine să fie prevăzătoarei 

- Te rog, crede-mă că vă invidiez pentru ei. Teamă mi-e că eu n- 
o să am niciodată copii. Sînt exagerat de superficială... 

Nevasta lui Schwabik se aştepta la un afront, dar asta o puse în 
încurcătură. Se întoarse iute spre amfitrioană: 

- N-ai vrea să pui un disc frumos? 

Haller se sculă s-o ia înaintea neveste-sii, dar se opri auzind din 
cabinet sunetul lung, ascuţit al telefonului. 

- Interurbanul! Tocmai la timp, peste cinci minute nu mai 
funcţionează centrala... 

Schwabik şedea încordat, dar auzind vocea lui Stefi sări în sus. 
Fata strigă după el din antreu: 

- Schwabik Sândor e căutat de la Pecs! 

Schwabik vorbi cam o jumătate de ceas. Lăsă receptorul în furcă 
şi ieşi din cabinet fără să scoată o vorbă. În antreu îşi îmbrăcă 
pardesiul, pentru a face o plimbare pe afară. 

Pragul din preajma peretelui, pe unde farmacistul dădu ocol de 
cîteva ori casei, era ocrotit de streaşină. Turna neîncetat, ca şi cum 
apa ar fi vrut să ia munţii din loc şi să aducă moartea peste satul 
inundat. Era o beznă ca smoala, din casă nu se strecura lumină, 
numai în căsuţa ţărănească de vizavi tremura ecranul 
televizorului. 

Cînd după cinci minute Schwabik reintră în salon, nu se putea 
citi pe el ce veste îi transmisese medicul său. Vîntul îi înroşise faţa, 
acoperindu-i paloarea, şi i se mai calmaseră puţin şi nervii. 

Bineînţeles, Márta îl şi atacă imediat: 

- Cine te-a chemat? 

- Nu-i ceva important. Mi-a telefonat colegul meu de la farmacie 
dacă poate elibera un medicament. Ştiţi - se întoarse spre ceilalţi - 
a trebuit să iau un înlocuitor. Noaptea asta eram de serviciu. 

- Nici nu-mi mai vorbi de asta! dădu din mînă Haller. Eu sînt de 
serviciu în fiecare noapte! Pot fi sunat oricînd. 

- Bine, bine, nu face şi tu din ţînţar armăsar! îl opri nevastă-sâ. 
Mai bine du-te în cabinet după nebunii ăia şi alungă-i înapoi. Pînă 
la urmă o să descopere unii despre alţii că toţi sînt paranoici!... 

- Pentru asta nu e nevoie de teste Szondy! zise rizind Haller. leşi 
totuşi, pentru a pune capăt şuetei ce se încinsese în cabinetul său. 

Nevastă-sa plecă în fugă în bucătărie, pentru a se întoarce cu 
alte sandviciuri. 

Rămînînd în patru, Beke se aşeză ostentativ lîngă Bea. Vroia s-o 
liniştească pe soţia lui Schwabik arătîndu-i că se ocupă el de fată, 
că Sica nici nu poate fi pus la socoteală. Totodată îi oferea fetei 
ocazia să discute cu el ce are pe suflet. 

- Dimineaţa - îi şopti - vroiai să discuţi ceva cu mine... 

Speriată în legătură cu telefonul primit de Schwabik, Bea se şi 
gîndise la asta, decizindu-se să mintă, dar în grabă - chiar dacă 
numai tangenţial - atinse fără să vrea secretul: 

- A, despre un pictor... Are un tablou de vinzare... - şi glasul i se 
sugrumă. 

Beke bănuia că fata minte, dar nu-i dădu importanţă, în sinea lui 
mai şi zimbea de pretextul ei naiv. Vroia să i-o întoarcă glumind, 
cînd Haller şi Decsi intrară în odaie. 

- Şi ceilalţi? întrebă soţia lui Haller. 

- O îmbrobodesc pe Stefi, răspunse Decsi. 

Bea strimbă din buze. 

- Amiîndoi? 

În clipa aceea năvăliră în odaie Ali, Stefi şi Vértes. Uzi, cu obrajii 
roşii, cu părul răvăşit şi cravatele strimbe. Ali o strîngea pe fată de 
braţ, ca pe un hoţ prins, Stefi gifiia, îi atîrna desfăcută floarea de 
fundă, iar Vértes îi aranja guleraşul. 

- Aici nu ne mai poate scăpa de sub ochi! 

- Da, dar mă pot ascunde! Cunosc mai bine casa decît domniile- 
voastre! 

- Şi faci şi întuneric? întrebă Ali. 

- Dacă sînt şi eu de acord, rosti cu cochetărie Bea, pentru a 
atrage atenţia asupra ei. | se părea totuşi îngrozitor că nu se 
ocupă de ea! Tocmai funcţionara asta de la ţară s-o umilească în 
faţa băieţilor de la Budapesta? 

Haller, ca o gazdă binevoitoare ce era, se duse la comutator: 

- Porunciţi să sting? Numai să nu spargeţi vazele... 

- Ar trebui stins peste tot! 

- Cu plăcere. Să încep? 

- Stai! îl opri Ali. Întîi să explicăm regulile jocului. 

- Ce jucăm? întrebă Bea aranjind nervoasă cravata lui Baksay. 

- „Criminalul şi detectivul”. 

- Doamne! Trebuie să fie teribil de palpitant! Şi cine va fi 
detectivul? 

- Cel care trage fiţuica respectivă. Sintem zece, facem zece 
fiţuici de aceeaşi dimensiune, Pe una scriem „criminal”, pe alta 
„detectiv”. Celelalte rămîn goale. Apoi fiecare trage cîte una. 

- Şi dacă trag eu fiţuica pe care scrie „criminal”? 

- Atunci trebuie să ucizi pe cineva. Îl strîngi frumuşel de gît sau 
de ce se nimereşte să apuci în mînă... Respectivul ţipă odată şi se 
prăbuşeşte la pămînt. În clipa aceea toţi se opresc şi fiecare 
rămîne nemişcat pe locul unde l-a apucat ţipătul. Numai criminalul 
are voie să-şi schimbe locul. 

- Şi ceilalţi? 

- Rămiîn pe loc necilintiţi. Trişatul e strict interzis! 

- Şi detectivul? 

- Cînd aude ţipătul intră repede şi aprinde lumina. 

- Brrr!... Bea îşi acoperi faţa. Mortul zace pe covor... 

- Eventual căzut moale într-un fotoliu... 

- Nu-mi mai vorbi. 

- Detectivul începe imediat cercetările şi urmărirea. 

- Dar cum? 

- întîi priveşte poziţia. Asta, în timp ce fiecare stă. Căci dacă 
dumneata întîmplător eşti în altă cameră decit victima, atunci sau 
eşti criminalul, sau eşti nevinovată... 

- Eh! exclamă Decsi rizînd. Frumos i-ai mai explicat chestia asta, 
ce să zic! 

- Nu face pe deşteptul. Mai bine ajută la făcut fiţuici. 

În afară de Bea numai Stefi ascultase explicaţia lui 

Ali, ceilalţi cunoşteau demult jocul: amintirea multor petreceri 
„studenţeşti” se legau de el. 

- Aşadar - continuă Ali - suspect e şi cel care stă la cea mai 
mare distanţă de mort. Pentru că se presupune că, după faptă, a 
fugit. „Crimina!” fiind, are voie să se strecoare. 

- Are voie să pună întrebări? Mă refer la detectiv. 

- Bineînţeles. Adevărul reiese numai de pe urma 

interogatoriului. Trebuie puse întrebări isteţe, viclene, trebuie tras 
de limbă fiecare, ce făcea sau la ce se gindea în clipa cînd a auzit 
ţipătul. De obicei făptaşul se dă de gol chiar de la început după 
faţă şi după intonaţia vocii. Se încurcă la răspunsuri şi se 
contrazice. Singur. Detectivul bineînţeles se preface de parcă n-ar 
fi observat. Păşeşte mai departe şi-i întreabă pe alţii. In sfîrşit, cînd 
a făcut în sinea lui un bilanţ al răspunsurilor îl bate pe umăr pe cel 
mai suspect. ÎI legitimează, îi cere fiţuica. Dacă l-a prins pe 
„Ccriminal”, e rîndul acestuia să iasă afară din odaie. El devine 
„detectivul”. Dacă nu, atunci se reîntoarce afară... Sper că ai 
înţeles?! 

Bea făcu o grimasă acră. 

- N-am fumat încă un joc din ăsta! 

În acest timp ceilalţi pregătiseră fiţuicile, Beke avu grijă. Să fie 
perfect egale, Schwabik scrise cele două cuvinte fatale, Vertes 
verifică dacă au fost împăturite bine, iar Decsi le amestecă. 

Cînd fură gata, amfitrioana scoase din vitrină vaza de cristal 
albastră, o puse pe mijlocul mesei, pentru a scoate din ea 
dramaticele destine. 

- Băieți - zise ea răsucind capul în toate, părţile - mie mi-e frică 
numai de tanti Lizi. 

- Cine-i asta? 

- Bucătăreasa. Dacă intră şi vede că ne ţinem de prostii pe 
întuneric, ne scoate vorba că am organizat o orgie. 

- Fii liniştită - zise Haller - poarta e încuiată. Dacă vine, trebuie 
să sune. De altfel - şopti consultîindu-şi ceasul de mînă - e tocmai 
vremea să sosească! 

Fiţuicile erau în vaza de cristal, societatea se strînse în jurul 
mesei, fiecare trase. 

După cîteva clipe desfăcură fiţuicile şi în odaie se lăsă o tăcere 
deplină. Nu se auzea decit vuietul vîntului, ploaia care răpăia în 
jaluzele. 

Tăcerea o sparse Baksay. Se uită la fiţuică, apoi rosti cu glasul 
unui ucigaş plătit din dramele shakespeareene: 

- Ahaaa! Acum să vedem!... 

Din care era limpede că nu trăsese fiţuică de „criminal”. 

- Hm, hm, mormăi necăjit Decsi. 

Schwabik îl atacă pe loc: 

- Ce tot bombăni?! 

- Nimic, nimic, doar o mică însărcinare... O afacere de aranjat... 

- Bănuiesc! zise Schwabik ameninţător. 

- Nu cumva tu eşti detectivul? 

- Păi, din hoţi, vreau să zic din criminali, se aleg cei mai buni... 
Ştii tu ce... Dar ce tot vorbesc?! Ei drace!... 

Ceilalţi s-ar fi jurat că făptaşul nu va fi nici unul dintre ei. 

În schimb Vértes îşi mototolea nervos fiţuica, umbla de colo-colo 
mut, de parcă ar fi stat în faţa unei decizii grele. Nevasta lui 
Schwabik îşi aprinse cu poftă o ţigară. Beke îşi făcu în bloc-notes 
rapid o schiţă despre aşezarea celor două odăi, iar gazda puse apă 
la fiert pentru un nou rînd de cafele. 

- Dumneata poţi face cercetările şi fără cafea? îl întrebă pe 
Beke. 

- De ce nu?! Singurul lucru de care nu mă pot lipsi e clasicul şal 
ecosez. 

Ali şi Vértes îşi vîriseră capetele unul lîngă altul, şuşoteau aprins. 
Şi era vizibil că nu ajungeau la o înţelegere. Beke ar fi jurat că e 
vorba de manevrele lor din jurul femeilor. 

În cele din urmă Baksay strigă: 

- Putem începe! 

Haller stinse luminile, numai în antreu ardeau aplicele de lîngă 
uşă. 

- Cine-i detectivul? 

- Chiar aşa! strigară ceilalţi. Să-l vedem pe detectiv! 

Bea se grăbi spre uşă. 

- La dispoziţia dumneavoastră! 

Din semiobscuritate se auziră bombăneii, plesnituri înciudate 
din degete şi risete maliţioase de femei. Ali se holbă fiert la fată. 

- Tocmai dumneata? Atunci eu renunţ să joc!... 

- Mai bine, poate că altfel te ucide tocmai pe dumneata! 

- Aşa e! îi dădu dreptate Schwabik. Poate că-şi trăieşte ultimele 
clipe şi şi-acum se gîndeşte numai la ticăloşii! Mai bine terminăm 
cu el! 

- Ei asta-i!... 

Ali dispăru în semiobscuritate cu o mutră amenințătoare. 

Bea stătea la uşă, de unde nu-i mai vedea clar decît pe Beke şi 
Decsi. Ceilalţi se retraseră din lumină. 

- Putem începe? întrebă fata. 

- Putem! răspunse Stefi. 

Bea stinse lumina şi ieşi. 

Îndată ce ajunse în vestibulul rece, luă şalul ecosez ce atîrna în 
cuier, îl înfăşură în jurul gitului, apoi îşi puse în cap şi o şapcă udă. 
Se privi în oglindă şi constată că ar fi un detectiv drăgălaş. 

lnăuntru în casă era întuneric beznă. Beke zări o clipă silueta lui 
Decsi, cum dispărea fără zgomot după draperia ferestrei. Apoi 
descoperi şi cadranul fosforescent al ceasului empire. În clipa 
următoare se retrase brusc de sub un braţ ridicat să lovească, apoi 
se strecură pe lîngă o matahală, în care îl bănui pe Ali. Ajungînd în 
odaia vecină, îi ajunse la ureche şoapta sugrumată de emoție a 
secretarei: „În poză eraţi doi. El şi dumneata”. Stefi amuţi şi Beke 
găsi că e mai bine să-şi continue drumul. În celălalt colţ, lîngă o 
făptură femeiască, luci inelul cu pecete al lui Schwabik. În liniştea 
încărcată de ameninţare zgomotul unei cutii de chibrituri aruncate 
jos aproape că avu intensitatea unei explozii. Apoi se auzi un 
bufnet mai îndepărtat, sec, şi se auzi îndată în întuneric „ţipătul de 
moarte”. 

Afară în vestibul Bea tocmai îşi număra mărunţişul cînd auzi 
ţipătul ca de porc înjunghiat. „Grasul!” se gîndi şi îşi închise 
poşetuţa. 

Cînd intră şi aprinse lumina constată că nu greşise. Ali zăcea cu 
picioarele răşchirate pe covorul roşu de Torontal şi clipea des în 
lumina aprinsă brusc. Lîngă „mort” se afla un roman de Cronin... 

Prima privire a lui Beke căzu pe faţa încinsă a soţiei lui 
Schwabik. Femeia se uita la Bea ca şi cum s-ar fi gîndit într-adevăr 
s-o ucidă. „Şalul şi şapca!” gîndi Beke. 

Dar Bea n-avea habar ale cui erau acestea, pe care le purta ea. 
Luă comportarea farmacistei drept un indiciu al „făptaşei”, nici 
prin gînd nu i-ar fi trecut să interpreteze altfel’. „Toţuşi - îşi spuse - 
mă mai prefac puţin. Să vadă că nu-i sar imediat în cap!” 

- Cred - începu ea cercetările - că a fost lovit cu ăsta. Şi ridică 
romanul de pe covor. 

- Cu obiectul ăsta neascuţit? întrebă Vértes desfăcându-şi 
neîncrezător braţele. 

Fata se întoarse spre Beke. 

- Dumneata ce crezi? 

- Pardon, eu aici fac parte dintre suspecți... 

- Bine, dar şi-atunci ai obligaţia să ajuţi poliţia. Deci, ca 
specialist, socotiți destui de grea cartea asta pentru a fi ucis un om 
cu ea? 

- Un om? Mă îndoiesc. Dar un critic poate fi dat gata cu orice 

operă, fie ea cît de proastă. lar Baksay... 

- Mulţumesc, e de-ajuns. Mortul se poate scula. 

Culcat cum era, Ali trăgea cu ochiul ba sub fusta lui Bea, ba a 
nevestei lui Haller, pendulând între lenjeria roză şi albastru-pal, iar 
acum se supunea cu neplăcere la invitaţia făcută. 

Cercetările nu aduseseră cine ştie ce emoţii. După ce fusese 
sigură că ucigaşul lui Ali nu putea fi decit soţia lui Schwabik, Bea 
îşi forţa mintea mai puţin decît s-ar fi aşteptat. Întrebările ei ce se 
voiau logice stirniseră doar o uşoară bună dispoziţie. Ceea ce o 
făcu pe Bea brusc furioasă şi-i strigă victorioasă nevestei lui. 
Schwabik: 

- Arată-mi, fiţuica! 

Doamna Schwabik aruncă hirtia pe masă. 

- Eşti genială, draga mea! rosti ironic. 

Bea desfăcu fiţuica şi o scutură în faţa tuturor. 

- Ei, ce ziceţi de asta? 

- Dumneata eşti un geniu! Beke n-ar fi descoperit asta nici pînă 
mîine seară! Ali strîngea recunoscător mîna fetei. 

- Vezi? Atunci de ce rideai adineauri de mine? 

Doamna Schwabik păşi lîngă Bea: 

- N-ai vrea să-mi dai înapoi şalul soţului meu? Poate că e frig 
afară... 

- Ah, ăsta-i al soţului tău? Jur că n-am ştiut! Bea îşi acoperi gafa 
cu o mutră arogantă. Dar în sinea ei se speriase şi mai degrabă îi 
venea să renunţe la joaca asta. 

Vértes însă strînsese între timp fiţuicile şi iar le aruncase în vaza 
de cristal. 

- Hai, trageţi pe rînd fiecare! 


17 


Beke putea rătăci acum liniştit prin beznă, nu trebuia să se 
teamă că va fi atacat. 

„Criminalul” era el... 

Deşi ar fi vrut cu dragă inimă să scurteze suferinţele soţiei lui 
Schwabik ajunsă „detectiv” - absolut sigur o să se îngălbenească 
de frică afară! - se gîndi să nu „ucidă” îndată. Era curios să ştie ce 
se întîmplă în jurul său în casa lăsată în întuneric. Chiar dacă nu 
putea să vadă, măcar ţinea să ghicească. Şi poate că iar va auzi 
ceva şi despre acea fotografie... „În poză eraţi doi. El şi 

dumneata.” Cuvintele acestea, pe care Stefi le şoptise cuiva pe un 
ton atit de emoţionat, sugrumat, se întipăriseră în memoria lui 
Beke. 

Mersul uşor, ca de căprioară, al Beei, apoi clătinatul ca de urs al 
lui Ali puteau fi recunoscute şi pe întuneric. Fata dispăru, dar Ali 
rămase într-o apropiere sesizabilă şi în curînd apăru lîngă el o 
făptură înaltă şi uscăţivă: Vértes. Beke auzi cum îşi şuşotesc furioşi 
şi se despart. 

In odaia învecinată se încrucişă cu un bărbat: Haller, Schwabik 
sau Decsi, putea fi oricare din ei, apoi iar flutură pe lîngă el Bea. 
Fata părea să caute pe cineva. După care Beke bănui după 
foşnetul unei rochii că se află în apropierea soţiei lui Haller, dar 
fireşte respectiva putea fi şi Stefi. Foşnetul - specific de tafta - o 
indica mai degrabă pe soţia lui Haller. Cînd unul dintre cei trei 
bărbaţi pe care nu-i recunoscuse adineauri îi ieşi iarăşi în cale, 
Beke ridică repede cartea pe care o ţinea în mînă şi lovi. 

- Aua! strigă victima şi se prăbuşi cu un bufnet surd într-un 
fotoliu. 

Pentru a uşura misiunea „detectivului”, Beke rămase la locul 
faptei. In clipa aceea soţia lui Schwabik aprinse lumina, dar 
rămase încremenită pe prag şi îşi lipi palmele zgomotos: 

- Sica! 

În fotoliu zăcea „fără viaţă” Schwabik, cu braţele atîr- nîndu-i 
moi şi capul dat pe spate. 

- Ei, ce zici? întrebă „cadavrul” pe un ton mormiîntal. Care ar fi? 

Femeia vedea însă şi altceva, nu numai pe soţul ei. În spatele 
fotoliului, Beke tocmai îşi aprindea o ţigară. În schimb la dreapta 
„mortului” stătea Nicky Bea... 

Tabloul o uluise vizibil pe doamna Schwabik. Dar lumina aprinsă 
brusc părea s-o fi surprins destul de tare şi pe soţia lui Haller: Beke 
o observă cum se schimbă la faţă. 

„Criminalul”, „victima”, şi Bea alcătuiau un grup. lar ceilălţi şase 
participanţi două grupuleţe de cite trei: unul format din Vértes, 
Stefi şi Haller, celălalt din Decsi, soţia lui Haller şi Ali. Femeile 
stăteau la mijloc, aproape la distanţe egale între bărbaţi. 

Soţia lui Schwabik se întoarse întîi spre Decsi: 

- Ce făceai dumneata în momentul crimei? 


- Doream să-l văd în iad pe domnul ăsta... - zise Decsi întorcînd 
ochii spre Ali. 

- Şi dumneata, Baksay? 

- Reciproc! 

- Dar dumneata, domnule doctor? 

- Credeam că lîngă mine e nevastă-mea, zise Haller. După 
colonie. Dar dintr-o întîmplare fatală şi asistenta mea foloseşte 
aceeaşi marcă... 

- Medicul se uită la detectiv cu mutra spăşită a soţului prins cu 
miîţa-n sac. Apoi deveni serios. Şi declară hotărît: 

- În privinţa crimei sînt nevinovat! 

Soţia lui Schwabik se întoarse spre Vértes: 

- Dumneata eşti scriitor. Ai vreo bănuială bazată pe fler? 

- Din păcate eu n-am simţit decit mirosul coloniei. 

- Normal! Soţia lui Schwabik zîimbea ameninţător. — Şi mirosul 
de singe? Singele ce se revarsă din capul spart al victimei? 

- Brusc ridică vocea şi se răsti la Beke: 

- Dumneata ce făceai în momentul crimei? 

- Voiam s-o sărut pe cuconiţa de aici... - zise Beke făcînd cu 
ochiul spre Bea. 

- Şi de ce n-ai f ăcut-o? 

- Cine ţi-a spus dumitale? 

- Hihi! îi întrerupse Bea. 

- O compromiţi pe artistă? 

- Cu cea mai deplină linişte. Cel mult o să-mi scoată ochii. 

-Nu e cazul acum să facem pe spiritualii. E cinismul 
răufăcătorilor! Ai sărutat-o sau nu? Declară adevărul curat! 

- N-am sărutat-o. 

- Aşa. Şi de ce nu? 

- Pentru că m-am împiedicat de fotoliu. 

- Greşeşti. Dumneata nu te puteai împiedica de fotoliu. Dacă ar 
fi stat între dumneata şi domnişoara artistă, obiectul cu care ai 
lovit s-ar fi aflat acum în spatele fotoliului. Doar dumneata nu eşti 
stîingaci, e adevărat? Nu nega, toată seara te-am observat. 

- Mă rog, dar mă şi puteam muta din loc! exclamă Beke. 

- Cu ce drept?... Pentru că ai ucis! 

- Păi... 

- Beke îşi dădu seama că gafase şi rise fiert. 

- Uraaa! strigă victima. Deci moartea mea nu rămîne 
nerăzbunată! Sări în sus şi îşi îmbrăţişă soţia. 

- Tu eşti Miss Marple! 

- Pentru că tot am fost prins - Beke arătă fiţuica de „criminal” - 
acum n-aş mai fi curios decit să ştiu ce mă aşteaptă... 

Farmacista pronunţă fără milă sentinţa: 

- Învinuit de crimă! 

57 


Condamnarea fu primită cu risete zgomotoase. 

- Spînzuraţi-l pe călău! strigă cu răutate Stefi. 

Decsi, animat de cine ştie ce speranţă, îşi freca îndirjit palmele. 

- Acum urmează rundul decisiv! 

- Absolut sigur, dădu din cap Haller. Pentru că după rundul ăsta 
nu urmează decit cina! 

Soţia lui Haller şi secretara aşternuseră masa în sufragerie încă 
înainte de sosirea oaspeţilor. Tacimurile de Herend, argintăria, 
lumînările şi garoafele aranjate în vaze creau o atmosferă 
sărbătorească. Stefi se bucurase încă de cînd aşterneau, ce frumos 
vor arăta garoafele roşii lîngă flăcările aurii ale lumînărilor. 

E drept, florile ajunseseră ilegal pe masă - soţia lui Haller 
minţise că le-a cumpărat pentru plăcerea oaspeţilor, cînd de fapt i 
le dăruise Andrzej - iar tacîmul al zecelea se deosebea de 
celelalte. Totuşi, masa frumos împodobită crea un fundal pentru 
bună dispoziţie, ca şi pentru hîrjoana ce se desfăşura în salon şi în 
camera de lucru. 

Însă doamna Haller se temea nu fără motiv că masa va cădea 
victimă petrecerii, aşa că înainte de a începe jocul încuiase uşa 
sufrageriei. „Ali e în stare să se ascundă în castronul de supă!” 
zise ca o scuză în timp ce răsucea cheia. 

Jocul se desfăşura în primele două odăi, unde nu stăteau în 
calea celor ce se furişau pe întuneric decit fotoliile, dar care se 
puteau trage lîngă sobele de teracotă sau mobilele de lîngă 
perete. 

Înainte de a relua jocul, oaspeţii fumară, băură, merseră la baie, 
Márta viri capul pînă şi în bucătărie, chipurile, după amfitrioană. 
Circulau în voie de colo-colo la „faţa locului”. 

Dar acum erau iar împreună, iar în vestibul ardeau numai 
aplicele şi cineva pusese o pinză şi peste oglindă, pentru ca 
„detectivul” ce deschide uşa dinspre antreu să nu-l vadă în ea pe 
„criminal”. 

- Poţi ieşi! strigă Ali de undeva de lîngă uşa sufrageriei. 

Beke, văzu cum dispar jucătorii în semiobscuritate şi cum după 
stingerea ultimei lumini locuinţa intră într-un întuneric deplin. 

În antreu se opri lîngă uşa ce dădea în curte, scrută prin ploaia 
ce cădea ca potopul şi căută mărul unde Haller descoperise lupul. 

Înţelese necazul doctorului că-i scăpase o pradă atît de rară, deşi 
el simţea altfel. Beke făcea parte din acei vînători ciudaţi care se 
bucură dacă pe aria unde se află nu e nici un animal de pradă. Mai 
degrabă îi plăcea asta decit laudele ce merg mînă-n mînă cu 
prada. Şi dacă ar fi ştiut sigur că nu mai e nici un lup, că pe 
teritoriul micii sale ţări, care-i căminul său, nu se mai strecoară 
nici o sălbăticiune haină, şi-ar fi pus bucuros arma în cui. 

Azi - îşi spuse - chiar şi în seara asta, în toată, ţara se ţin mii şi 
mii de astfel de întiîlniri colegiale. lar cei ce se adună, în majoritate 
sînt unanimi nu numai în distracţie, ci în linii mari şi gîndesc 
asemănător. Merită să mai vînezi ipocriţi, nişte rarităţi pe cale de 
dispariţie? Şi mai ales nu e o misiune ingrată cînd prada îl mai şi 
întristează pe om? Dar Beke nu vina farisei şi purta armă nu de 
plăcere. Conştiinţa acestui lucru îi liniştea cugetul. 

In clipă asta şi Bea era bine dispusă, deşi din cu totul alt motiv. 
Se distra în sinea ei că iar fusese mai isteaţă decit Ali şi prietenii 
lui. În schimb Schwabik, care, chipurile, îi trimisese vorbă că o 
aşteaptă lîngă scrin, o s-o găsească sigur. Tocmai de asta nu i-ar fi 
plăcut să fie „ucisă”, prea devreme. 

Cum se strecura prin bezna înăbuşitoare şi excitantă, se 
străduia să se ferească nu numai de miinile bărbăteşti care 
alunecau pe pieptul sau pe spinarea ei, ci şi de lovitura 
„criminalului”. 

Mîna ei întinsă înainte atinse o tavă aflată pe masă. În ea erau 
tarte cu frişeă, atit de îndrăgite de ea în copilărie. Simţea o 
bucurie nestăvilită, plăcerea fetişcanei care pe ascuns poate să se 
înfrupte cu lăcomie. Dar bucuria îi reamintea şi de orele de dans 
de atunci, de emoţiile primelor croaise şi effacée, şi o clipă îşi 
aminti la fel de acut de visul ei de a deveni dansatoare, pe cît de 
sigur ştia acum că a devenit - şi se simţea fericită. 

Se strecură mai departe, mestecind o tartă înhăţată la 
repezeală. Hotări că dacă va fi totuşi cine ştie cum „ucisă”, se va 
prăbuşi pe covor exact ca la reprezentaţia de la Londra, la sfîrşitul 
actului al treilea, cînd „murea” de asemenea... 

Stind pe întuneric în faţa scrinului franțuzesc, distinse vag 
contururile unei făpturi ce se apropia. Nu se mişcă din loc, aştepta 
să primească un semn, să-i spună pe nume, oricît de încet. Dar 
brusc se răzgiîndi, o cuprinse teama, şi vru să dispară. Insă parcă 
ar fi fost zidită, nu fu în stare să plece. Cunoştea din coşmaruri 
acea senzaţie şi, chinuită de neputinţă, puţin lipsi să nu tipe. 
„Cum, şi aici e un zid? îi fulgeră prin minte. Imposibil!” Pentru a nu 

se lăsa totuşi pradă panicii, se decise să se lase repede pe vine. 

Afară în antreul luminat, Beke auzise ceva mai devreme un vaiet 
surd, glasul unei pisicuţe ce mieuna jalnic. Nu ştia de unde vine şi 
pînă acum nu-l preocupase asta. Dar acum glasul devenise speriat 
pînă la disperare şi tare, ca şi cum micul animal şi-ar fi adunat 
ultimele puteri, spre a da ştire celor din jur despre el. La început 
Beke crezu că pisicuţa plinge pe la vreo uşă, apoi îşi dădu seama 
că vaietul vine de undeva de pe la mijlocul cuierului. Rămase o 
clipă mirat, apoi se repezi la cuier, pentru a scoate din grămada de 
trencicoturi şi pardesie pisica ascunsă. „Nu e o treabă prea 
frumoasă - gîndi el - dar sînt nevoit să cercetez pe rînd 
buzunarele, la urma urmelor n-o pot lăsa să moară sufocată.” Şi, 
într-adevăr, se văzu silit să răscolească tot mormanul de pardesie, 
să le ia pe rînd din cuier, pînă să găsească în sfîrşit micul animal 
gri, un ghemotoc, în buzunarul propriului trencicot. 

În odaia întunecată Bea continua să stea în acelaşt loc. Cineva 
păşi neobservat peste ea, altcineva îi apucă braţul dar îl lăsă 
îndată şi se strecură mai departe. Din odaia de alături se auzea 
muzică de dans de la radioul pus foarte slab. 

În antreu, Beke puse jos pisicuţa şi o lăsă în pragul bucătăriei, 
unde îşi avea locul familia pisicească. Chinuirea pisicuţei i se păru 
o glumă de-a dreptul respingătoare şi se gîndi că are să le spună 
celorlalţi răspicat părerea sa în legătură cu asta. Dar în aceeaşi 
clipă îi fulgeră prin cap bănuiala că autorul glumei urmărise de 
fapt să-l „distragă” pe el, să-l lege, pentru ca, în timp ce caută 
pisica, să pună la cale înăuntru cine ştie ce altă glumă şi mai 
murdară. 

lată la ce se gindea, cînd din casă se auzi un țipăt de groază: 

- Ajutor! Ce s-a întîmplat? Ajutor! 

Beke smulse uşa, sări la comutator şi aprinse lumina. 

Balerina zăcea pe parchet. Cu trupul marcat de spasmul 
sufocării, cu capul răsucit înspăimîntător, ca o mierlă neagră cu 
gîtul sucit. 

Toţi stăteau înmărmuriţi. Îngroziţi, dar nevenindu-le încă să-şi 
creadă ochilor. 

Ali, care din fotoliul aflat lîngă trupul inert nu vedea decit 
picioarele fetei, făcu un gest disperat. 

- Ce e? Ridică-te! Ce s-a-ntîmplat? 

Acelaşi lucru întreba în sinea sa şi Beke aplecîndu-se peste fată. 
Poate că joacă, se preface: doar asta îi este meseria... 

- De ce nu te ridici? biîigui Ali. 

Dar fata, care zăcea lîngă micul scrin franțuzesc, acum nu 
murise în joacă şi nici ca la teatru între decoruri. Ochii ei holbaţi, 
sticloşi, aveau mici puncte sîngerii, pe buze îi rămăsese spuma 
albă de frişcă, - nu ar fi auzit nici cele mai furtunoase aplauze. 
Moartea asta, pe duşumeaua unui salon de la ţară, era adevărata 
moarte a lui Nicky Bea. 

- Poate - bolborosi Schwabik - poate că nu-i decît leşinată. Ar 
trebui să încercăm... 

Haller o împinse la o parte pe nevastă-sa şi sări lîngă fată. 
Ingenunche lîngă ea, o întoarse cu faţa în sus, îi întoarse capul ce-i 
atirna neputincios, şi Beke se înfioră iar la vederea gitlejului frînt. 
Medicul vîri degetele în gura fetei să scoată din ea restul de 
prăjitură, s-o curețe înainte de a trece la respiraţia artificială. Trase 
cît mai afară limba învineţită, apoi, cu faţa îmbrobonită de 
sudoare, începu să facă gimnastică mişcînd ritmic braţele subţiri, 
lipsite de viaţă, pentru coşul pieptului acum mut. 

Beke ridică privirile spre ceilalţi. Ca şi cum s-ar fi supus regulilor 
jocului, fiecare stătea pe loc împietrit, acolo unde-l surprinsese 
lumina electrică, neîndrăznind să se mişte. Dar într-o clipă Beke 
constată că Vertes nu se află printre ei. 

Cînd intrase, toţi stăteau la distanţă în semicerc în jurul mesei. 

Numai soţia lui Schwabik stătea în imediata apropiere a moartei. 

În timp ce Beke îşi rememora tabloul, Haller lucra fără 
întrerupere aplecîndu-se din cînd în cînd la inima fetei, doar-doar o 
aude bâtind. Colonelul-fusese martorul multor nenorociri, dar 
puţini medici văzuse care să se lupte cu atita disperare pentru o 
scînteie de speranţă. 

- O seringă! 

Stefi, care pînă acum stătuse la fel de ţeapănă - ca şi ceilalţi, la 
strigătul lui Haller sări la uşă şi într-o jumătate de minut se 
întoarse cu o seringă umplută. Haller făcu injecţia, deşi ştia că 
încercarea e fără speranţe. 

Ştia şi Beke. Înţelese că se întîmplase o grozăvie ireparabilă, mai 
înfiorătoare şi mai neaşteptată decit tot ce întilnise pînă atunci. Şi, 
deşi nu avea dreptul să fi împiedicat petrecerea, să fi interzis jocul, 
acum simţea totuşi o puternică autoacuzare. 

Între timp Haller puse capăt luptei. Se ridică şi îşi şterse cu 
braţul sudoarea de pe frunte, 

- A murit, zise încet. 

Soţia lui Schwabik ţipă ca o isterică. 

- S-a sfîrşit cu mine! Nu-i adevărat! Minţiţi! ţipă. 

În clipa aceea intră Vértes din antreu. 

- S-a întîmplat ceva? întrebă neliniştit. Apoi se uită spre moartă 
şi se sprijini palid de perete: Eh, poftim! 

- Asta-i - bilbiîi Ali - asta-i un fel de faptă pentru care se ajunge 
la spînzurătoare... 

- Nu, spuse apăsat Beke. Nu e „un fel de”, ci „exact” o faptă din 
asta! 

De afară se auzi soneria sunînd insistent. 

Frontul de ploaie acoperise mare parte din Europa. 

Ploaia biciuia şi podul de cale ferată arcuit peste lacul W. Din 
Suedia, peste care abia trecuse expresul ce se îndrepta spre malul 
mării. Călătorii trenului urcau la miezul nopţii pe vapor, pentru a 
trece din peninsula scandinavă pe continent. 

Paznicul de cale ferată, care ieşise din casă pentru a întîmpina 
expresul, aruncă o privire fugară spre lacul biciuit de ploaie, apoi 
înălţă surprins lămpaşul şi lumină apa. 

Pe lac plutea cadavrul unui bărbat împins încet de vînt înspre 
mal. 

Paznicul alergă în casă şi sună cea mai apropiată gară, să 
înştiinţeze poliţia. Apoi luă o cange şi ieşi iar în fugă la mal. 

Peste cîteva minute izbuti să înfigă cîrligul de fier în haina 
cadavrului şi trase mortul la mal. Paznicul stabili că leşul trebuie să 
fi zăcut citeva săptămîni pe fundul lacului, de unde se ridicase la 
suprafaţă nu demult. lar asta demonstra că nu era vorba de un 
accident ci de sinucidere sau de o crimă: trupul bărbatului 
necunoscut scăpase desigur abia acum de greutatea care îl ţinuse 
în fundul lacului. Cum nu zări urme de sîrmă sau de funie pe el, 
paznicul presupunea că îşi umpluse - sau îi umpluse cineva - 
buzunarele cu pietre înainte de a se scufunda în lac. Apoi încet- 
încet stofa se destrămase. 

Dar toate acestea nu mai erau treaba lui. Pescuise cadavrul şi 
anunţase autorităţile. 

Subofiţerul de poliţie, care şedea lingă şoferul maşinii de 
transportat cadavre, cercetă actele bărbatului în timp ce goneau 
spre oraş. Documentele aflate într-un plic de plastic se păstraseră 
în general bine, fiind lizibile. 

- Transfug? se interesă şoferul. Ştia deja că mortul era ungur şi 

bănuia o dramă cauzată de faptul că nu avea o patrie. 

- Nu, călătorea cu paşaport de serviciu. 

Fotografia din paşaport înfăţişa un bărbat în jur de patruzeci de 
ani. După scrisul foarte şters se numea Decsi Jozsef şi era 
biochimist. 

Subofiţerul considera cazul drept o dramă comună sau o crimă 
obişnuită, singurul lucru curios părîndu-i-se faptul că ambasada nu 
căutase pe tînărul cercetător. Cel puţin poliţia locală nu ştia despre 
nici un ungur dispărut. 

Cînd ajunse în oraş, şeful său îl primi cu vestea că victima nu e 
ungur şi cadavrul trebuie transportat îndată pînă la un domeniu 
învecinat. 

La intrarea castelului îi întîmpină însuşi proprietarul. Nu avură 
altă treabă decit să coboare sicriul şi să-l lase lui. 

Pe aeroportul particular al domeniului aştepta gata de plecare 
un avion fără pavilion. Trimisul colonelului Nox, căpitanul Marcus 
aştepta sosirea maşinii, plimbîndu-se nervos pe pista de beton 
biciuită de ploaie. 

Era o vreme nefavorabilă pentru zbor, proprietarul castelului 
încercase să-l convingă pe căpitan să petreacă noaptea la el şi să 
decoleze abia în zori. Dar Marcus era grăbit. 

Cinci minute mai tîrziu avionul porni pe pista de beton, se ridică 
şi se îndreptă spre apus. 

Haller deschise fereastra şi, potrivit instrucţiunilor date de Beke, 
îi strigă bucătăresei care stătea la poartă: 

- Aleargă la sfat şi trimite-l aici pe secretar! Spune-i să se 
grăbească şi să aducă un om din paza muncitorească! 

Beke stătea la cealaltă fereastră şi îndreptă lanterna cu raza 
verde spre ploaia pe cădea vuind. 

Bucătăreasa se holbă speriată, apoi se întoarse şi dispăru în 
întuneric cu o iuţime nepotrivită trupului ei gras. 

Nu ajunsese nici în capătul grădinii cînd cineva se aruncă peste 
gard, străbătu alergind aleea, înhăţă cheia ce zbura spre el şi 
descuie uşa cabinetului. 

Era şoferul cu care veniseră Baksay şi compania. 

Volga nu se mai întorsese la Pecs. Şoferul, pe care Ali şi ceilalţi 
nu-l cunoşteau, lucra de fapt la serviciul de contraspionaj al poliţiei 

şi Beke, pentru orice eventualitate, îl angajase incognito pentru 
acest drum. 

Pînă acum locotenentul Pinter fumase plictisindu-se în maşină, 
ba îl şi invidia pe şeful său că petrece înăuntru, la căldură. Dar 
cînd zărise lumina verde ce semnaliza primejdie nu-i mai venea să 
schimbe cu el. Era sigur că se întîmpla ceva grav. Dacă Beke ar fi 
prins pe cineva, l-ar fi adus şi singur, fără a atrage atenţia, la 
Volgă... 

Locotenentul pătrunse în odaie cu browningul gata de tras. Văzu 
îndată ce s-a întîmplat. 

- S-o fotografiez? 

- Mai e timp. De altfel nu e poziţia iniţială. A trebuit să fie 
mişcată pentru a încerca s-o reanimeze. Apoi se uită la revolver. 
Pînă una, alta nu e nevoie nici de ăsta... 

Pinter puse revolverul în buznar, şi păşi la masă cu placiditatea 
greoaie a poliţistului rutinat, pentru a-şi umple un pahar cu sifon. 
Şi-ar fi dorit un ceai cald, pentru că îngheţase în maşină, dar 
sifonul îi mai potoli puţin gitlejul uscat şi congestionat. 

Vértes şi Baksay se uitară unul la altul. Răbdarea neobişnuită a 
şoferului necunoscut, politeţea, căpătau deodată o explicaţie. „Nu 
există minuni!” se gîndi Ali aducîndu-şi aminte cît de uşor făcuse 
rost de maşină. 

Beke se întoarse întîi spre Vértes: 

- Ce-ai căutat afară? 

- Am avut nevoie să ies la toaletă. 

- Trecînd prin sufragerie, baie, bucătărie şi vestibul! Nu puteai 
găsi un drum mai scurt? 

- Nu vroiam să deranjez jocul. Dacă ieşeam pe aici pătrundea 
lumina din antreu... 

- Înţeleg... 

Haller interveni: 

- Dar e o toaletă şi în baie! 

- N-am observat. Era întuneric. 

Beke observă că Vértes tremura tot de spaimă. 

- Şezi! îi zise. Şi-acum, spune-mi: unde-ai fost după-masă în 
jurul orei două? 

Între timp Pinter făcu un raid prin casă şi descoperi că 
amfitrionul are şi magnetofon. Îl aduse înăuntru, aşeză pe masă 
microfonul şi dădu drumul aparatului. 

Vértes se prefăcu o clipă că se concentrează, deşi ştia exact 
unde fusese. 

- Da... Mi-am zis să trec pe la Sica, la farmacie... Dar pe drum 
mi-am adus aminte că nu prea am bani. Eram tocmai în dreptul 
O.T.P.-ului, aşa că am intrat înăuntru... 

- Cit ai scos? 

- Două mii... 

- Cît? repetă uluit Ali. 

- Dă-mi, te rog, carnetul de depuneri! zise colonelul. 

Vértes i-l dădu cu mîna tremurîndu-i. Beke se uită la sumă şi la 
dată. 

- Ai banii la tine? 

- Poftim... 

Vértes scoase un teanc mototolit din buzunar şi i-l dădu. 

Ali nu era urmăritor, însă şi el se gîndi la acelaşi lucru ca şi 
Beke: e de necrezut că Vértes nu şi-a pus bancnotele în 
portmoneu! El, care era atît de-grijuliu cu banii! 

Maiorul începu să numere banii, poate numai pentru a pregăti 
noua întrebare. Dar după a treia sută căzu pe covor o carte de 
vizită îngălbenită. 

- Asta ce-i? 

- Nu ştiu... 

- la uită-te la ea. 

Vértes ridică de pe covor cartea de vizită şi citi numele cu un 
glas ce-i gijiia de emotie: 

„Hampel Konrâd - farmacist diplomat.” 

- Cine-i ăsta? 

- Habar n-am! zise Vértes cu un gest disperat. 

- Un fost proprietar de farmacie din Pecs, interveni Haller. E un 
nume arhicunoscut. A fugit din ţară în patruzeci şi nouă, cu 
familia... 

- Care farmacie era a lor? 

- „Arhanghelul”. Actualul loc de muncă al lui Sica. 

Beke se întoarse spre Schwabik: 

- Îi cunoşti? 

- Nu. Eu am fost detaşat la Pecs în cincizeci şi trei. Pînă atunci 
am lucrat la ţară. 

- Azi dupa-masă, cînd am fost la tine la farmacie, Bea era 
tocmai acolo. De ce te-a căutat? 

- A vrut să cumpere glicerină. Dar am deconsiliat-o, foloseşte 
exagerat de mult... 

Colonelul se prefăcu a fi mulţumit de răspuns, deşi cînd intrase 
la farmacie observase că farmacistul schimbase brusc tema. Cit 

fuseseră în doi, părea că nu discutaseră despre glicerină. 

- Şi tu ce-ai făcut înainte de masă? o întrebă pe nevasta lui 
Haller. 

- Am lucrat... M-am întîlnit cu un cunoscut... Apoi am făcut 
cumpărături. 

- Garoafele unde le-ai cumpărat? 

- Pe strada Kossuth Lajos. 

- Cit ai dat pe ele? 

- Nouă forinţi firul. 

- Greşeşti. Acum costă doisprezece forinţi un fir. 

- Zău? exclamă nevasta lui Haller încruntîndu-se de parcă ar fi 
socotit ceva în cap. Apoi dădu din cap, scuzindu-se: Ai dreptate. 

Dar deocamdată pe Beke nu-l interesau declaraţiile mincinoase. 
Voia să folosească prima jumătate de ceas de derută, să strîngă 
răspunsurile rapide, improvizate, putînd întoarce macazul şi mai 
tîrziu. Dar nevasta lui Haller îşi retrăsese imediat cartea falsă. 

- Dumneata - zise Beke uitîndu-se o clipă spre soţia lui 
Schwabik - o urai pe Bea. lar cînd au ucis-o, ai strigat: „S-a sfirşit 
cu mine”. Nu te-ai gîndit că e o intervenţie suspectă? 

- S-ar putea, dar nu sînt ucigaşă! 

- Nici n-am afirmat asta. 

- Dar dumneata mă consideri o ucigaşă! Soţia lui Schwabik 
gesticula isteric. - Bagă de seamă - strigă cu ochi scînteietori - n- 
ai să dovedeşti nici pînă la sfîrşitul vieţii dumitale! Chiar dacă 
dispui să fiu spînzurată! Înţelegi? 

- Bine, dar pînă una, alta, caută să te stăpineşti. O să discutăm 
mai tîrziu. 

Beke se duse la amfitrion: 

- Mi-ai putea spune în ce ordine s-au dezbrăcat oaspeţii tăi în 
antreu? Sînt sigur că i-ai şi ajutat... 

Haller îşi compuse o faţă surprinsă. 

- Habar n-am. Atita ştiu că tu ai sosit ultimul. 

- Cu atit mai ciudat e că trencicotul meu a ajuns tocmai 
dedesubt. Nemaivorbind de faptul că între timp o pisică a făcut pui 
în el... 

Haller fu cuprins de indignare. 

- Poate că pentru tine asta e o muncă de rutină şi ai chef de 
glumă. Eu în orice caz consider că e o glumă nesărată. 

Işi închise bricheta ce ardea şi cu care voise să-i ofere foc lui 
Beke, o puse în buzunar şi se trînti încruntat într-un fotoliu. 

- Nu vreau cituşi de puţin să glumesc. Cineva mi-a virit în 

trencicot un pui de pisică şi, dacă nu-l pescuiam, murea sufocat. 
Aş fi foarte bucuros dacă mi-aţi spune cine a fost. 

Toţi tăceau, drept care Beke, întorcîndu-se spre Ali, zise după o 
scurtă tăcere: 

- Înainte de a începe să jucăm, ai şuşotit ceva cu Vértes. Ce-aţi 
pus la cale? 

- Acum, înainte de al treilea rund, să pieptănăm toată casa, 
începînd de la uşa sufrageriei, după fete. Gy5z6 voia s-o înhaţe pe 
Stefi... 

- Dar în loc de asta a ieşit să-şi facă nevoile... Şi tu pe cine ţi-ai 
ochit? 

Ali întoarse privirile spre moartă. 


- Pe ea... 

- Şi? 

- N-am apucat-o decit de braţ, dar, nu ştiu cum, stătea într-o 
poziţie ciudată... Cred că atunci era deja... l-am dat drumul 


imediat şi am şters-o de acolo. 

De ce n-ai aprins lumina? De ce nu m-ai chemat înăuntru? 

- Nu ştiu... 

- Faţa lui Ali se umplu de transpiraţie. 

- Eu abia am atins-o... 

Beke sări ca ars: 

- Şi n-ai simţit că ceva nu e în regulă? 

- Am crezut că mă înşel. Ştii cît de puţin mă încred în mine... 

- Şezi. Beke se întoarse cu răceală de la Baksay spre Stefi. 

Fata îl privea cu duşmănie: 

- Poftim, sînt pregătită... 

Beke fu surprins de tonul ei arogant. 

- Ce părere ai despre nervozitatea şefului dumitale? întrebă 
calm. 

- Înţeleg! Dacă dumneata luptai atîta pentru viaţa acestei biete 
fete, n-ai fi atit de liniştit! 

Faţa aspră a lui Stefi îl puse o clipă în încurcătură pe Beke. 

- Bine, mulţumesc! zise. 

Brusc, se întoarse spre Decsi: 

- Tu ce-ai făcut la Pecs după ce ne-am despărţit? 

- Printre altele am trecut pe la liceul de fete... 

- Bineînţeles, amintirile! 

Colonelul, care era convins că recunoscuse limpede pe gitul 
fetei moarte urma învineţită a arătătorului strimb al lui Decsi, 
acum considera de o importanţă decisivă să ştie dacă Decsi îşi 

făcuse într-adevăr operaţia plastică, în caz că da, atunci înseamnă 
că Decsi se văzuse silit să se imite pe el însuşi aşa cum era pe 
vremuri, adică chiar mai veritabil decit veritabilul, numai pentru a 
îndepărta posibila suspiciune a lui Beke datorită perioadei mai 
lungi petrecute de el în străinătate. lar atunci această prefăcătorie 
stîngace a fast bună totuşi la ceva. 

Şi anume, pentru a deruta, pentru a împinge pe un făgaş greşit 
pe adevăratul făptaş şi acesta să lase pe gitul victimei acest semn 
de recunoaştere atit de special, cu care să arunce bănuiala asupra 
lui Decsi. 

Dar Beke nu măi avea acum timp de pierdut cu întrebările. Se 
iviră nişte lumini, pe geam se zăreau cum cei sosiți intră pe poartă 
şi se apropie pe alee. Lumina sclipi pe armele automate ale celor 
trei oameni din gărzile muncitoreşti. 

Toţi trei purtau uniforme: minerul cel vîrstnic, tînărul secretar al 
sfatului şi învăţătoarea de vreo douăzeci de ani, care se holba cu 
ochi îngroziţi la moartă. Era o făptură blondă, cu ochi albaştri, 
întocmai ca victima. 

Înainte de toate Beke voia să golească cele două odăi în care se 
desfăşurase jocul. Acum, că obținuse ajutoare, putea să se mişte 
liber şi să cerceteze împreună cu Pintér faţa locului. 

- Poftiţi cu toţii în sufragerie! Dacă avem nevoie de cineva, îl 
chemăm. E interzis să discutaţi! porunci Pintér. 

Porniră unul cîte unul tăcuţi prin fumoar şi în sufragerie se 
aşezară pe rînd la masa lungă, frumos împodobită, în faţa 
farfuriilor goale. Şirul feţelor cenuşii, liniştea nefirească şi masa 
festivă înfăţişa tabloul unui ospăț diabolic. Sifoanele sticleau rece, 
garoafele roşeau ameninţător, şi oaspeţii, ca nişte figurine de 
ceară, şedeau ţepene în lumina puternică. 

Minerul cel vîrstnic, cu automatul în braţe, se aşeză într-un colţ 
al încăperii, învăţătoarea în alt colţ. 

Pintér îi încuie acolo şi trecu în salon. 

Beke se plimba cu mîinile la spate prin odăi. Aparent fără scop, 
ca şi cînd n-ar fi vrut decit să-şi potolească nervii, şi ar fi aşteptat 
întoarcerea locotenentului. Dar Pinter ştia că şeful său cerceta 
foarte atent locuinţa. Dacă există vreo urmă pe care rapida 
cercetare a locului s-o dea în vileag, poate că a şi observat-o! 

- Unde o să-i interogaţi? 

Beke dădu din umeri. 

- Cred că afară în cabinet. 

- Să fac foc acolo, tovarăşe colonel? Tînărul secreretar al sfatului 
era gata să-l ajute cu orice. Un agent al contraspionajului nu e un 
vizitator de fiece zi într-un sat mic. 

- Mulţumesc, are să ne prindă bine. 

Cabinetul era cumplit de rece şi Beke se gîndi că vor fi nevoiţi să 
petreacă acolo toată noaptea. Ofiţerul de securitate, tehnicianul 
criminalist şi medicul poliţiei abia dacă vor putea sosi de la Pecs 
înspre zori. 

Secretarul ieşi şi cei doi ofiţeri rămaseră singuri cu moarta. Beke 
arătă îndată spre podea: 

- Priveşte!... 

În faţa sobei de teracotă zăcea o mică bucată de lemn neagră 
ca scrumul. Părea un cărbune rece căzut afară prin grătarul sobei. 
Dar marginile sale regulare trădau că e altceva. 

Pintér îşi scoase batista, luă cu grijă, obiectul şi-l întoarse în 
palmă. Acum micul obiect lucea alb. 

Era un domino cu cifrele 0—6. 

Pintér ridică sprîncenele. 

- Se pare că avem noroc! 

Beke dădu îngăduitor din cap. 

- Poate că da... 

Îşi aprinse repede o ţigară şi scutură nerăbdător băţul aprins. 
Ori de cite ori se grăbea, băţul parcă nu voia să se stingă. 

Însă Pinter ar fi fost în stare să facă prinsoare pe orice că 
dominoul e cheia crimei. 

- După părerea mea ăsta e numărul de recunoaştere al celui ce 
a comis crima, zise. Deocamdată nu pot dovedi asta, dar am mai 
auzit de un caz asemănător. Criminalul s-a legitimai cu ajutorul 
acestui domino în faţa persoanei din această societate cu care 
vroia să se întilnească. 

- Şi crezi că ne-ar fi lăsat nouă pe podea după crimă acest semn 
de recunoaştere? Mă îndoiesc. 

- Atunci cum a ajuns aici? 

- Asta-i chestiunea pe care trebuie s-o descoperim! De ştiut, ştiu 
doar atît: înainte de ultimul joc, cînd am părăsit odaia, dominoul 
nu era aici. 

Beke se întoarse şi aruncă o privire jur-împrejurul camerei. 

- Ar fi bine ca întîi să cercetăm amănunţit poşeta fetei. 

Pintér trecu în baie şi se întoarse cu poşetuţa din piele de 
crocodil. 

- Cum văd, şi asta-i marfă din străinătate..: 

Colonelul o deschise. 

- Ce talmeş-balmeş e în ea! 

Răsturnă conţinutul poşetei, apoi cercetă pe rînd buzunăraşele. 

- Un adevărat labirint! Totuşi, esenţialul există. Poftim! Priveşte 
ce frumoase-s, noi-nouţe!... 

leşiră la iveală cinci bancnote de o sută. Noi şi foşnitoare, exact 
ca bancnotele lui Vertes. 

- La Vértes erau o mie cinci sute, plus astea cinci - sînt tocmai 
două mii. Atît a scos din bancă. Sper că şi seria corespunde. 

Pinter cercetă repede banii. 

- Nici măcar nu au apucat să fie amestecați! Toate bancnotele 
corespund exact! 

Beke scoase cartea de vizită a farmacistului Hampel. 

- Ce presupui în legătură cu ăsta? 

- O cunoştinţă făcută de Vértes prin străinătate. Eventual o 
ofertă de valută... 

Beke scutură din cap. 

- In viaţa personală nu-i un cavaler ca Tancred, dar 
regulamentele le respectă. Mai degrabă îşi lasă un prieten să 
moară de foame, decit să treacă strada pe roşu. 

- Pe scurt: e un laş! Cu atît mai bine. Va mărturisi mai repede 
ce-i cu domnul Hampel ăsta! 

- Crezi? 

- Beke trase din ţigară îngîndurat. 

- Dar dacă nu-l cunoaşte într-adevăr? 

Pinter rămase perplex. 

- Cum adică?! 

- Vértes aduna încă de pe vremuri tot soiul de lucruri care nu-i 
aparţineau. Timbre, stilouri, ascuţitori, cărţi de joc... şi aşa mai 
departe. Pe vremea cînd eram elevi deschisese o adevărată 
consignaţie mică. Odată Ali i-a adus şi leandrul bunică-sii şi Vértes 
l-a udat cu grijă pînă la răscumpărare. Cu ascuţitoarea nu ascuţea, 
cărţile de joc nu le folosea. Lua camătă, cîțiva filleri... Bineînţeles, 
astea nu interesează acum. Fapt e că atunci cînd a apărut cartea 
de vizită, a fost într-adevăr surprins. Nu pricepea. 

- Dar pînă atunci a tot încurcat-o în fel şi chip! 

- Ce-i drept, aşa e... 

Insă acum pe Beke nu-l mai interesa decit cartea de vizită. La 

cine a fost la început? Cum a ajuns la Vertes? 

Pinter puse înapoi bucată cu bucată conţinutul, poşetei. Rujul, 
cutiuţa de pudră, sticluţa cu apă de colonie şi batista - nimic 
deosebit nu se găsea în gentuţă. Apoi ieşi în antreu pentru a 
cerceta şi fulgarinul, victimei. 

Viîrind mîna în buzunar simţi îndată ceasul de mînă pus 
deasupra şalului. O clipă crezu că e de aur, o marcă rară, de lux, 
un ceas destul de valoros pentru a da naştere în jurul lui unei 
cauze penale. Nu lipsea nici motivul, zgircenia bolnăvicioasă a lui 
Vertes. 

Se înşelase. Ceasul era vechi şi uzat şi mecanismul interior nu 
ascundea nici un secret. Numai scrisul englezesc încrustat pe el 
putea, atrage atenţia: 

„In amintirea celei de a zecea zile de la naşterea ta, din partea 
lui Jane.” 

Pintér duse ceasul înăuntru şi-l arătă colonelului. 

- Cred că nu valorează mare lucru. 

- Pentru noi. Dar celui căruia i l-a dăruit Jane îi lipseşte foarte 
mult... 

Beke şedea în fotoliu cu capul rezemat de palmă, ca şi cum s-ar 
fi gîndit tot la misterul cărţii de vizită. Dar în realitate se uita la 
moartă. Băgă distrat ceasul în buzunar, fără să-şi dezlipească ochii 
de pe fata ucisă. 

Pinter observă că pe ascuns colonelul suferea. Trupul său 
delicat, părul încărunţit timpuriu şi faţa lui tînără, ascetică, îl 
făceau să arate acum mai degrabă a poet decit a ofiţer de poliţie. 
In atmosfera mondenităţii şi a morţii, unde în preajma fetei ucise 
se simţea mirosul de alcool al paharelor de gin şi cinzano golite pe 
jumătate, unde luceau plăcile de patefon împrăştiate şi plutea fum 
stătut de ţigări, puritatea acestei fete era atit de străină, încit 
aproape că stirni compătimirea colonelului. 

Poate pentru că victima era balerină, numai mişcare şi viaţă, 
acum rigiditatea ei impresiona teribil de dureros. Beke privea cu 
inima strinsă cadavrul, pupilele mari, albastre, ce se căscau 
deasupra obrajilor, părul blond împrăştiat pe covor, care din cînd 
în cînd era fluturat de curentul ce se strecura pe sub prag. Izbucni 
fără să vrea: 

- Ţii minte ce frumoasă era? Ai venit împreună cu ea, ai văzut-o 
desigur în maşină. 

Locotenentul dădu din cap afirmativ. 

- Din cînd în cînd m-am uitat prin oglindă la ea cum ride. Greu 

poţi uita!... 

Văzuse multe cadavre, dar acum îşi simţea inima neobişnuit de 
grea. Şi, la fel ca pe vremea cînd era începător, cînd la vederea 
cîte unui tablou înspăimîntător i se făcea rău, s-ar fi bucurat şi 
acum dacă ar fi putut părăsi încăperea pentru citeva minute. 

- Dacă-mi permiteţi, aş da o fugă afară după blitz şi aparat. 

- Du-te. 

Beke îşi scoase bloc-notesul, căută schiţa locului făcută în glumă 
înainte de joc şi însemnă ultima poziţie a participanţilor. Apoi se 
sculă brusc, se duse la comutator şi stinse lumina. 

Îl învălui acelaşi întuneric în care murise Bea. Adînc şi apăsător, 
ca într-o criptă. Dar aici auzea nu numai bătăile propriei inimi, ci şi 
tic-tacul tare al ceasului. Ceasornicul empire de pe scrin măsura 
timpul cu cifrele-i fosforescente de pe cadran. Beke nu se gîndise 
la alt obiect vizibil, la vreun punct de orientare, totuşi se duse 
lîngă moartă şi se aplecă foarte aproape de ea pentru a distinge 
pînă şi cel mai mărunt obiect lucios. O copcie lucitoare, o broşă 
sau o podoabă, orice ar fi putut conduce pe criminal înspre 
victimă. Dar în jurul cadavrului bezna era la fel de profundă ca 
pretutindeni. Pentru a dezvălui şi partea acoperită de veşminte, 
Beke pipăi mîna rece care zăcea cam pe la piept, o ridică de pe 
catifeaua moale, apoi o aşeză încet pe podea, îi dădu drumul la 
distanţă de numai cîțiva centimetri de podea, totuşi unghiile 
răsunară pe scîndură. Nu băgă de seamă nici acum nimic. 

Aprinse, candelabrul, se duse la ibricul aşezat pe un raft al 
bibliotecii şi îşi turnă o cafea. Cite cafele amare băuse pînă acum? 
De cîte ori privise albul zahărului, lucirea linguriţei, ca şi cum acum 
le-ar fi văzut pentru prima oară? Tot ce nu ţinea de datorie îl 
impresiona părîndu-i-se atit de străin şi ca un vis, întocmai cum îi 
impresionează pe copii, savanţi şi poeţi, care cugetă cu totală 
dăruire. Privi în jur, îşi fixă în memorie aranjamentul odăii, dar nu-l 
interesa decît dimensiunea mobilelor: toate erau vizibil mai înalte 
sau mai scunde decit scrinul pe care stătea ceasornicul cu 
cadranul luminos. 

Pinter intră şi deasupra moartei se aprinseră încă o dată lămpile 
reflectorizante. Căpitanul o fotografie din toate unghiurile pe 
moartă, apoi luă faţa de masă şi o acoperi cu ea. Nu mai rămaseră 
afară decît pantofii de lac şi părul ei blond. 

Dar tocmai asta îl făcu atent pe Pinter. 

- Poate că mă înşală ochii, dar nu sînt chiar orb! Insă un lucru e 
sigur. În maşină mi s-a părut că e brunetă! Brunetă şi cu păr scurt. 

Beke se opri surprins. 

- „Greşelile” de genul ăsta cîntăresc aur, Pintér! Cu cît descoperi 
mai mult, cu atît terminăm mai repede. Şi acum, hai! Sper că pînă 
acum s-a încălziţ cabinetul* 

Dar în pragul uşii locotenentul îşi mai aminti ceva: 

- O întrebare! Deci presupuneţi că acea carte de vizită a ajuns la 
Vértes întîmplător? 

- E posibil. Sigur e numai faptul că fata a primit bani de la el. lar 
asta e o treabă pe care pur şi simplu nu-mi vine să o cred! 

Micul cabinet începuse să se încălzească şi în lumina electrică 
părea mai degrabă intim decit sărăcăcios. Dar Beke ştia că orice 
vizitator care circulă pe o ambulanţă într-o seară liniştită, trăieşte 
aceeaşi senzaţie. 

Pinter nu izbuti să se opună, instinctului său profan de a se juca, 
întinse mîna în vitrina de sticlă, scoase cel mai gros cleşte dentar 
şi-l făcu să lucească aub lampă: 

- Asta-o să ne fie de folos. 

Beke se răsti la el: 

- Pune-l imediat înapoi! Miine dimineaţă au să vină bolnavi aici. 

Se aşeză la birou, îşi puse în faţă pachetul de ţigări şi bricheta, 
apoi deschise un sertar, pentru a găsi vreun carnet pentru 
însemnări. Deasupra unor cărţi şi dosare cu acte zăcea submarinul 
lui Haller. Beke îl puse pe birou. 

- Ce-i asta? întrebă Pinter. Doctorul ţine jucării în cabinetul său? 

- Noi l-am bătut la cap cu asta. Pe vremea cînd era elev, 
submarinul ăsta era mania lui, a meşterit la el o jumătate de an. 

Pinter era pornit să vadă în orice lucru neobişnuit un indiciu. 

- Deci, exista şi atunci? întrebă cu bănuială. 

- Bineînţeles, dădu din cap Beke. 

Aprinse o ţigară şi se întoarse spre secretarul sfatului, care îşi 
scutura palmele miînjite de praf de cărbune, înainte de toate vroia 
să afle de la el cîte ceva despre ai casei şi despre Filipp Stefi. 

Secretarul începu prin a le spune ce curios e că doctorul şi 
nevastă-sa nu au copii, deşi o femeie atît de frumoasă şi 
sănătoasă ca soţia lui Haller ar putea naşte într-adevăr. Apoi le 
povesti că înainte Haller lucrase la Budapesta, la centrala Crucii 
Roşii, dar în cincizeci şi şase se întorsese acasă, în patria sa mai 

modestă. Pesemne îndrăgeşte sincer acest ţinut, poate chiar mai 
mult decît pe oamenii de aici, dar cu asta nu vrea să spună că ar fi 
un medic lipsit de conştiinţă, dimpotrivă, îl consideră un om cu 
multă doxă, doar că nu prea răspunde la activităţile sociale. 

In ce o priveşte pe femeie, lucrează la Pecs şi ştie prea puţine 
despre ea. In schimb despre secretară cu atît mai mult. Cînd era 
elevă îi făcuse curte băiatul unui mare comerciant stabilit dincolo 
de graniţă, avusese şi relaţii cu el, mai-mai să fie dată afară din 
şcoală. Părinților ei le era ruşine că ea, o fată de pedagog, mereu 
era gata-gata să rămină repetentă. Pînă şi doctorul are folos mai 
ales de pe urma energiei ei, căci era bătăioasă, poate de pe 
vremea cînd făcea sport. Luată în general, e o persoana pe care nu 
te poţi bizui, într-o zi te pomeneşti că amestecă reţetele, scrie alte 
nume pe ele decit ar trebui. 

Secretarul rămase îngindurat: ce-ar mai putea spune despre 
Filipp Stefi? 

- A, da! adăugă în sfîrşit. Într-o vreme a încercat să se pună bine 
cu poliţia. A vrut să se facă informatoare, ca o a doua slujbă. 
Bineînţeles, n-au avut încredere în ea. De atunci umblă cu o mutră 
ca de prinţesă jignită la sînge. 

Beke mulţumi pentru lămuriri, apoi îl trimise şi pe el în 
sufragerie, pentru a supraveghea pe cei de acolo. 

Tînărul umplu încă o dată soba; în timp ce se îndepărta arătă cu 
degetul la fotografiile înspăimintătoare ce zăceau pe masa de 
operaţie: 

- Au nişte mutre de poţi să-i iei drept nebuni... 

Cînd rămaseră în doi, Pinter începu să cerceteze fotografiile. 

- Parc-ar fi numai stele de cinema, zise în glumă. 

Beke se adînei în gînduri. 

- Baksay Ali le-a pescuit întîmplător dintre cărţi. Credea că a 
găsit un pachet de cărţi de joc... 

- Da? Pinter făcu o strimbătură acră, semn că nu credea în 
asemenea întîmplări. Pare un caz înciîlcit! Mi-e teamă că şi de 
Crăciun ne mai chinuim cu el! 

Era un bărbat înalt, cu o statură atletică, purtind pe faţa ridată 
culoarea cenuşie a serviciilor de noapte şi a alarmelor. Era format 
şi călit în focul încleştărilor şi înfruntărilor fizice, dar cu răufăcătorii 
intelectuali dăduse adesea greş. 

Beke se ridică. 

- Inainte de a începe interogatoriul, am să aduc aici ceva. 

După un minut, se întoarse cu pisicuta gri. 

- Ca să ne poarte noroc? 

- Nu. Cred că are să ne ajute la cercetări... 

Locotenentul trase adînc aer în piept. _ 

- Permiteţi o întrebare, să zicem pripită.? In clipa asta, înainte 
de a-i fi interogat, pe cine îl socotiți cel mai suspect? 

Beke mîngiie îngîndurat pisicuţa. 

- Cînd am organizat din „culise” întîlnirea colegială nu credeam 
în fantastica posibilitate să găsesc un străin printre colegii mei. 
Pînă în momentul crimei am fost din ce în ce mai convins că nu 
există. Dar uite că acum... nu mai putem exclude nimic. 

- Consideraţi suspecți pe toţi cei opt? 

- Pe toţi cei nouă. 

În camera unde zăcea moarta ceasul de pe scrin suna ora nouă. 
Sunetele străbătură toată locuinţa şi pătrunseră în sufragerie. 

Toţi şedeau încordaţi, pînă şi coatele şi le lipiseră de trup, pentru 
a nu se atinge unii de alţii. Numai în satele de demult, apăsate de 
vreo molimă, îngheţau oamenii cînd auzeau ultimele dangăte ale 
clopotelor trase de îngropăciune. Şi, aidoma acelora, şi cei de faţă 
se întrebau: cine va fi următorul? 

Pînă cînd cătuşele nu aveau să se închidă pe încheieturile 
criminalului nu erau în siguranţă. Dar pe încheieturile cui se vor 
închide? 

Criminalul şedea acolo la masă, poate chiar pe scaunul 
învecinat. Miinile care au sugrumat-o pe Bea se odihneau într-o 
poală sau pe faţa de masă, degetele care se încleştaseră pe gitul 
fetei şi-i rupseseră beregata, frămîntă acum un şerveţel sau rup 
nervoase o scobitoare. Dar stăpinul lor poate că l-a şi ochit pe 
următorul! 

Conştiinţa acestui fapt îi îngrozea pe cei de acolo, chiar dacă 
majoritatea lor erau în afară de orice suspiciune. Dar în primele 
minute toţi minţiseră şi acum fiecare se simţea cu laţul pe git, 
care, în urma unui singur cuvînt nesăbuit, poate să fie strîns. 

Apariţia lui Pinter trezi şi teamă şi speranţe. Locotenentul 
bineînţeles îi trecu pe toţi în revistă, apoi se opri asupra 
amfitrionului: 

- Vă cheamă tovarăşul colonel! 

Pentru a ocoli moarta, Pintér îl conduse pe medic prin baie şi 

bucătărie pînă la cabinet. 

Haller ştia că ceilalţi sînt supăraţi pe el. Crima se petrecuse în 
casa lui, dacă nu i-ar fi chemat, niciodată nu s-ar fi amestecat în 
treaba asta îngrozitoare. Dar nu ei doriseră să se întilnească? Cu 
siguranţă că Beke o să recunoască asta! 

Colonelul şedea la birou şi îl pofti să şadă pe scaunul de vizavi. 
Medicul avu acum ocazia să cunoască emoția bolnavului ce 
aşteaptă diagnosticul. 

Gravitatea situaţiei o viola numai pisicuţa ce se plimba printre 
calendare şi reţetare. Văzind minunăţia asta, Haller se lumină, ba 
o mai şi mîngiie pe pisicuţă. Mica vietate torcea recunoscătoare şi 
se freca de mina lui. 

- Aş dori să-mi dai o mînă de ajutor, începu Beke pe un ton 
amical. 

- E o problemă grea, doar ştii că e vorba de prietenii noştri. Dar 
mă voi strădui să răspund sincer. 

Haller primi ţigara oferită şi îi oferi foc colonelului. 

- Cred că ai observat şi tu comportarea lui Decsi. Strădania lui 
ciudată de a-şi aminti de orice lucru din trecut cu o minuţiozitate 
nefirească. Ştii, cînd am rămas singuri cîteva minute în cabinet, i- 
am zgîndărit anume cîteva întîmplări de pe vremuri... Pur şi simplu 
nu cupla... Ce crezi, de ce? 

- Din punct de vedere medical pare aproape un caz de 
schizofrenie. Nu-mi dau seama ce poate fi. 

Haller aştepta ca Beke să se intereseze în amănunt. Dar 
colonelul tăcea ca şi cum nu s-ar fi bizuit pe pista asta, 

- Bineînţeles - continuă Haller - nu e singurul care astă-seară s- 
a comportat suspect. În felul lui, şi Schwabik m-a surprins. Nu l-am 
văzut niciodată atît de agitat. Ca şi cum Bea şi el... lartă-mă; dar 
mă gîndesc că pare-se au avut ceva legături... 

- Ştii ceva concret? 

- Doar atit, că în timpul celui de al doilea rund Bea m-a ştrîns 
întîmplător de mînă. „Tu eşti?” a şoptit. Apoi şi-a dat seama că a 
greşit şi s-a strecurat repede mai departe. Dar n-aş crede că-l 
căuta pe Ali sau pe Vértes. Mai degrabă se ferea de ei... 

- Foarte interesant. Continuă! 

- Crima asta e atît de demenţială şi lipsită de noimă, încît fără 
să vrei te duce gindul la un act patologic. La o gelozie 
bolnăvicioasă sau la perversiune... 

- Poate şi la o crimă pasională? 

- Printre altele. 

Beke se încruntă, îşi lăsă îngîndurat capul în jos, apoi îl întrebă 
brusc: 

- Pe Vértes nu-l suspectezi? 

- Da, Vértes ar fi al treilea. Sînt convins că s-a strecurat afară, 
ieşind din joc, dintr-un motiv suspect. Dacă nu e o crimă pasională 
şi e vorba de un mobil material, atunci trebuie pus la socoteală 
Vertes. 

- ÎI consideri de-ajuns de curajos ca să poată ucide? 

- N-aş vrea să mă înţelegi greşit. Cu excepţia unuia singur, noi 
rămînem în continuare prieteni. Dar pînă nu-l depistăm pe acela, 
sîntem datori să fim necruţători unul cu altul. Cu Vértes, Decsi sau 
cu mine, indiferent cu care. Ei vor trebui la rîndul lor să-şi spună 
părerea despre mine. 

- Tu n-ai o părere? 

- Doar atit că, în calitate de gazdă, mă apasă o răspundere 
directă pentru  întîmplarea asta îngrozitoare. Dacă nu vă 
chemam... 

- Chiar aşa, cum ţi-a venit ideea asta să ne revedem? 

- Mi-a comunicat Ali că ar fi de actualitate. Doar ne-am făgăduit 
să ne revedem din cinci în cinci ani. Am sărit peste două întiîlniri. 
Acum am fi sărit a treia oară... şi ar fi fost mai înţelept. Dar cine s- 
ar fi aşteptat la una ca asta?! 

- Mulţumesc, deocamdată ajunge atita. Întoarce-te în sufragerie. 
Dacă mai am nevoie de tine, te chem. 

Haller văzu că Beke e la fel de prietenos cu el ca şi înainte de a 
începe interogatoriul şi că nici vorbă să-l suspecteze pe el de 
crimă. 

leşi uşurat din cabinetul medical. 

La douăsprezece ore după prima lor întîlnire, Beke se afla iar 
faţă în faţă cu femeia care-l deranjase la „Princiar” în timp ce lua 
micul dejun. 

Femeia îşi scosese şi acum o ţigară şi Beke îi oferi ca şi atunci 
foc cu bricheta. Dar soţia lui Schwabik îl refuză. 

- Mulţumesc, mi-o aprind eu! 

Colonelul îşi compuse o faţă răbdătoare. 

- Probabil ai fi mai liniştită dacă înainte de masă nu mi-ai fi 
destăinuit ce simţi faţă de Bea. Că o urăşti de moarte... 

- Nici vorbă de aşa ceva! explodă soţia lui Schwabik. Sînt foarte 
liniştită. 

- Te rog să fii sinceră cu mine şi acum. Aş dori să ştiu pe cine 
bănuieşti de crimă. 

- Pe cine-l bănuieşti dumneata! Dumneata ştii exact cine-i 
făptaşul. 

- Mă supraestimezi. 

- Nu te speria de asta. Pur şi simplu dumneata abuzezi de faptul 
că, pînă nu e arestat criminalul, sîntem la cheremul dumitale. Ei 
bine, pofteşte! Nu am chef de ceartă... 

Soţia lui Schwabik se aşeză picior peste picior; faţa ei exprima 
renunţarea femeii aflată la - discreţia altuia; răbdă chiar ca rochia 
să i se ridice deasupra genunchilor. Dar Beke înţelese starea 
sufletească a femeii şi-i trecu cu vederea poza aceasta 
necontrolată. 

- Nu am dreptul să abuzez de situaţia mea, zise cu o nuanţă 
pedagogică. Pe cine consideri suspect? f 

- Suspect? exclamă cu ironie nevasta lui Schwabik. Mă crezi, 
chiar oarbă? Prietenul vostru Vértes n-are încă destulă experienţă! 
Pesemne asta o fi prima lui crimă... 

- Vértes? 

- Cine altul? Cine a fost în Anglia în acelaşi timp cu Bea? l-au 
cumpărat şi organizat acolo pe amîndoi! Femeia dădu din mînă cu 
siguranţa unui detectiv: E o simplă istorie de spionaj! 

- Aşadar nu-i vorba de o crimă pasională? 

- Cele două nu se exclud. Dar mobilul principal e spionajul. Îmi 
pun gitul dacă nu-i aşa! 

- Ipoteza e foarte interesantă... 

- Crima m-a deprimat, dar, sincer vorbind, mă simt mai uşurată. 
Dacă femeia aceea ar mai fi trăit, poate că-l ambala şi pe soţul 
meu. Acum are şi el ocazia să vadă la ce se ajunge cînd o fişneaţă 
de douăzeci de ani îl prinde în mreje pe un bărbat matur... 

- Ai dreptate. Numai că un spion nu e nevoit să facă 
împrumuturi de două mii de forinţi! 

- De ce nu?! Pînă nu-şi face datoria, nu vede un sfanţ! Şi pare-se 
că ea n-a vrut s-o facă. Poate că a vrut chiar să-şi trădeze 
complicele. Poate chiar pe ea... Şi uite că a fost împiedicată. Însă 
oricum pe Vértes îl aşteaptă spînzurătoareâ! 

- Dumneata spuneai că te temi că l-ar fi amestecat şi pe Sica. 
Aşadar, legătura dintre Sica şi Bea a început atunci... 

- Cînd balerina s-a întors din Anglia! Pînă atunci nici nu s-a uitat 

la soţul meu. 

- A existat între dumneata şi Sica vreo altă ceartă în ultima 
vreme? Vreuna care să fi izbucnit nu din pricina lui Nicky Bea? 

- Aparent da. Dar după părerea mea şi atunci tot ea se afla în 
spatele certei. Am hotărît mai demult că transformăm locuinţa, 
facem o baie nouă şi lărgim bucătăria. Dar după ce s-a cunoscut 
cu Bea, Sica m-a anunţat că e bine să aşteptăm pînă cînd se fac 
reparaţii pe toată strada, că va trebui să facem economii. Şi ştii de 
ce? Zicea că în caz că ar muri, să avem un mic capital! El, care nu 
s-ar fi gîndit niciodată la moarte! Aş avea curajul să jur că se 
gîndea la fata asta. Puțin îi păsa de casă, au venit zidarii şi el le-a 
făcut vînt. Nici măcar nu i-a lăsat să se atingă de pereţi. 

- Asta într-adevăr e ciudat. Beke schimbă repede tema. Crima s- 
a întîmplat în jurul orei opt. Cînd s-a stins lumina încă nu era opt, 
iar cînd am intrat în urma ţipătului, era trecut cu şapte minute... 
Ce-ai făcut în acest răstimp? 

- M-am împiedicat de secretară. 

- De unde ştii că era ea? 

- După păr. Era singura femeie de aici, care poartă păr scurt. 

- Mulţumesc. Merită să reflectăm la asta. Colonelul se gîndi la 
„greşeala” lui Pintér şi anume că în maşină i se păruse că fata e 
brunetă. 

Se sculă, în semn că a încheiat interogatoriul. Soţia lui Schwabik 
însă nu se mişcă. 

- ÎI arestezi? 

- Pe Vertes? 

- Bineînţeles. 

- Mai aştept... 

- Atunci cer să fiu mutată pe alt scaun. Nu cred că doreşti să 
petrec noaptea lîngă un criminal! 

- Lîngă cine doreşti să şezi? Femeia ezită, apoi exclamă 
tulburată: 

- Să zicem... lîngă Baksay. 

- E-n regulă, tovarăşul locotenent te va muta. Mai ai vreo 
dorinţă? 

- Da, aş vrea să mă spăl pe miini. Beke crezu că femeia se 
gîndeşte la o treabă mai intimă. 

- Vei fi însoţită din sufragerie pînă.la baie... Dar femeia îi tăie 
vorba: 

- De ce? E şi aici o chiuvetă. Mi-am uns un pic miinile cu cremă. 
Mă enervează că-s lipicioase... 

Şi, fără a mai aştepta un răspuns, deschise robinetul. 


25 


Baksay intră în cabinet palid. Arăta ca pe vremea cînd era elev 
în clasele inferioare şi mergea la dentist numai dacă-l însoțea 
Beke. Şi de altfel reieşi îndată că are motive să fie îngrijorat. 

Pisicuţa, care tronînd pe birou o privise liniştită pe soţia lui 
Schwabik, la intrarea lui Ali sări speriată în poala lui Beke. 
Colonelul o puse înapoi pe birou, dar o luă iar din loc. Sări jos pe 
podea şi dispăru sub dulap. 

- Ţine supărarea, rosti Ali cu vinovăție. 

- Da, zise Beke dînd din cap. Dar de ce a trebuit s-o ascunzi în 
buzunarul meu? 

Baksay clipea vinovat: 

- Vroiam să rămii mai mult timp afară. Ştiam că dacă auzi 
mieunatul ei, te apuci s-o cauţi. lar eu între timp m-aş fi ocupat de 
Bea... Bănuieşti ce vreau să spun... 

- Dar de ce tocmai în trencicotul meu? 

- Pentru că e mare şi încăpător. Întîi am vrut să-l ascund în 
fulgarinul Beei... Dar într-un buzunar erau mănuşile, iar în celălalt 
şalul. 

Beke ridică de pe birou ceasul de mînă. 

- Asta nu era în buzunarul fulgarinului? 

- Nu cred. Dacă era acolo, l-aş fi observat. 

Va să zică, după spusele lui, gîndi Beke, ceasul a ajuns în 
buzunarul victimei după crimă. Atunci cînd el, Beke, intrase pe 
locul crimei şi numai Vértes se afla afară. 

Colonelul se uită la Pinter. 

Teoria că adesea delincvenţii mărunți îi bagă în apă pe cei mai 
mari se dovedea încă o dată adevărată. Dar „faptele culpabile” ale 
lui Ali, atacurile lui împotriva pudorii îl enervau cel puţin tot în 
aceeaşi măsură pe Beke. Schimbă în grabă tema: 

- Înainte de a începe jocul, Vértes, Stefi şi tu aţi ieşit împreună în 
curte. Ce s-a întîmplat atunci? 

- Stefi a dispărut din faţa noastră. 

- Cum adică? 

- Habar n-am. Era întuneric şi turna cu găleata..: 

- Dar mai tirziu v-aţi întors împreună! 

- Da, a apărut totuşi. 

- Între timp voi ce-aţi făcut? 

- Am alergat după ea în jurul casei. Gyözö a ocolit clădirea pe 
partea stingă, eu pe dreapta. Dar ne-am ciocnit nas în nas. Femeia 
parcă s-a prefăcut în ceaţă. În sfîrşit cînd ne-am plictisit de 
alergătură, deodată am zărit-o stînd pe alee. 

- Deci, nu voia să flirteze cu voi? 

- Cu noi nu... 

Faţa lui Baksay trăda că ştie mai mult, dar ezită să spună sau 
nu. Beke socoti că e mai bine să-şi scoată revolverul şi să-l pună 
pe birou. Gestul îl făcu pe Ali să se decidă. 

- După al doilea rund, cînd nevasta lui Schwabik a aprins 
lumina, Haller tocmai voia s-o îmbrăţişeze pe Stefi. Am văzut clar! 
Dacă Márta n-ar fi intrat chiar atunci... Deci, s-ar părea că Haller şi 
secretara sînt în relaţii mai apropiate... Mă rog, e uşor pentru 
medici! 

- la ascultă, cînd i-ai scris tu lui Haller? 

- Scrisoare? 

- Da. 

Baksay se prefăcu de parcă n-ar fi auzit nimic. Repetă cu un aer 
timp: 

- Scrisoare? 

Beke tăcea ameninţător. 

- Înţeleg, dădu din cap Ali. De fapt, niciodată. Nu i-am scris, ci 
propriu-zis i-am telefonat. Tocmai înainte de a mă chema tu 
telefonic... 

Beke îşi aducea bine aminte de după-amiaza cînd s-a întîlnit cu 
Ali la localul preferat al acestuia, în cafeneaua Hungaria, şi 
stabiliseră că Ali va scrie la Csalogâny. La zece septembrie, dată 
pînă la care răspunsul ar fi trebuit să sosească, Beke telefonase la 
redacţie şi Ali îl înştiinţase că a sosit scrisoarea de invitaţie. 

- Mi-am zis că e important să aranjez întîlnirea, aşa că o pot 
rezolva şi telefonic... 

- Normal. Şi acum spune-mi pe cine bănuieşti de crimă? 

Ali se aştepta vizibil la întrebare. Ochii lui mari, castanii luciră 
sumbru, faţa i se încinse de emoție. În sfîrşit, putea rosti ce-l 
apăsa pe suflet! 

- Eu - începu foarte convins - bănuiesc un străin. O bănuiesc pe 
bucătăreasă. Putea intra fără teamă, doar era aşteptata în casă! 
Dacă aprindea cineva lumina şi o găseam acolo trecînd printre noi, 
nimeni n-ar fi bănuit-o. Bineînţeles, înainte de atentat... Apoi a 
dispărut... Asta-i părerea mea. 

- Cred că e puţin cam hazardată. Am să mă mai gîndesc la ea. 

- Mă rog... Dar vezi să nu te gindeşti prea mult. 

Baksay Ali se ridică. 

- Aş mai avea ceva de spus: dacă e voie să mîncăm ceva. Măcar 
cîteva înghiţituri... E prea mult pînă dimineaţă. Poate că şi tu ai 
avea poftă de o felioară de friptură. Nu? Mă rog... Atunci... 

Pinter se răsti aspru: 

- Bine că nu aveţi pretenţia ca tovarăşul colonel să vă ia la 
„Princiar” la un grătar delicios! Retrăgeţi-vă imediat! Poftiţi după 
mine! 


26 


În cabinet ceasul deşteptător bătu ora zece. Beke lăsă în seama 
lui Pintér interogatoriul lui Decsi şi pretextînd că-l doare tot mai 
rău capul, îl lăsă singur. leşi să se plimbe puţin în noapte. 

Spera că neluînd parte la interogatoriu, află mai mult decît dacă 
ar fi acolo. Presupuniînd că în cabinet toate vor rămîne aşa cum le 
lăsase. 

Păşind pe alee îl izbi un vînt călduţ. Ploaia se oprise, în linişte nu 
se auzea decit vuietul piîraielor ce coborau spre vale şi foşnetul 
iederei ce îmbrăca zidurile casei. Beke inspiră adînc aerul tare, cu 
mireasmă de frunze moarte, mirosul cunoscut al nopţilor de 
toamnă. Îl învălui acea noapte curată şi paşnică de la ţară, despre 
care s-au scris atitea poezii şi care îi amintea de trecutul 
îndepărtat. De copilăria sa de la ţară, cînd pînă şi un timbru din 
străinătate însemna pentru el o minune, cînd învățase primele 
cuvinte englezeşti din dicţionar şi ai lui îl mustrau zi de zi că ţine 
aprinsă lampa de petrol pînă la miezul nopţii. 

În aceste momente nu-i venea să creadă că acum vorbeşte cinci 
limbi şi îşi cultivă acea chemare tainică pe ai cărui eroi imaginaţia 
îi trimite în hoteluri de lux şi în aglomeraţiile unor aeroporturi. | se 
părea ciudat şi neverosimil că se află aici oficial, în acest sătuc cu 
nume frumos, unde nimic nu pare mai îndepărtat decit politica 
mondială, unde în locul bombelor atomice ale unor generali 
smintiţi cresc visele unor ţărani inteligenţi. Ce caută aici un colonel 
de contraspionaj, care trebuie să descopere în loc de proprietari 
clandestini de cazane de rachiu agenţi duşmănoşi? La întrebarea 
asta, care azi-dimineaţă încă părea justificată, neaşteptata crimă 
dăduse un răspuns surprinzător. 

Beke luptase timp de zece ani împotriva unor agenţi deosebit de 
inteligenţi şi temerari, înarmaţi cu teribilele cuceriri tehnice ale 
informaţiilor moderne, instruiți cu atenţie, le cunoştea tehnica şi 
pregătirea şi era convins de superioritatea propriei şcoli. Cum 
convins era şi acum, cînd stătea rezemat de burlanul ce vuia tot 
mai slab în noaptea satului, lipsit de orice sprijin tehnic, de 
instrumente, întocmai ca un astrolog de odinioară care cerceta 
tainele cerului. Minte, talent combinatoriu şi originalitate - era tot 
ce avea la dispoziţie. 

Turla albă a bisericii, pe care o văzuse azi-dimineaţă din avion, 
se înălța cu tihna unui păstor spre stelele ce luceau, satul moţăia 
sub bolta întunecată a cerului, ca în imaginaţia unui student care 
scrie poeme despre cătunul natal în odăiţa lui sărăcăcioasă 
închiriată la oraş. În această linişte lui Beke i se părea de necrezut 
că în casa din care ieşise zace o fată sugrumată. 

Tot cîntărind primele declaraţii, Beke dădu ocol casei. Privind 
spre sat, zări ceasul luminat de pe turla bisericii, iar pe coasta de 
deasupra pădurii lampa albăstrie a turnului de foraj al exploatării 
de uraniu. Lumina albastră simboliza secolul XX, era atomică şi, 
chiar dacă mijlocit, politica mondială. Şi toate acestea, iată, nu sînt 
totuşi atit de departe nici de Csalogâny! 

Cit priveşte declaraţia lui Haller, era reală, însă lipsită de 
imaginaţie. Povestise ceea ce ştia şi Beke, aşa că nu realizase 
decit o simplă formalitate scriptologică. In schimb, Ali îşi dăduse cu 
atit mai mult friu liber fanteziei. Dar imaginaţia sa despre 
bucătăreasa strecurată ca o fantomă, pe lîngă tot romantismul ei, 
oferea un tampon pentru cercetări. Cea mai interesantă însă era 
declaraţia soţiei lui Schwabik. Conştient sau inconştient, femeia 
făcuse totul să-l amestece pe soţul ei între inculpaţi. Dacă ea e 
criminala, atunci face parte din cea mai rafinată categorie. ŞI 
atunci nu e exclusă nici ipoteza că înainte de masă, cînd l-au 
căutat pe el la „Princiar”, îşi întinsese dinadins o cursă ei însăşi. La 
urma urmelor cine ar presupune că ucigaşul îşi dezvăluie intenţia 
încă înainte de faptă şi declară în gura, mare cît de mult o urăşte- 
pe viitoarea ei victimă? Numai că aparențele întunecate pot 
adormi la fel de puţin bănuiala, pe cît o adoarme nevinovăția pe o 
scenă de teatru, în luminile rampei... 

Înainte de a ieşi din cabinet, Beke observase că printre şipcile 
jaluzelelor lăsate în jos rămăseseră crăpături prin care putea 
urmări fiecare gest al celui interogat. De asta îi şi lăsase singuri pe 
Pinter şi Decsi. 

Dar pînă să ajungă sub fereastră, crăpăturile dispăruseră: Pintér 
lăsase în jos strîns jaluzelele. Din cabinet nu se mai strecura nici 
un firicel de lumină. 

Neputincios, colonelul dădu iar ocol casei. Ar fi avut o singură 
şansă: dacă intra în săliţa de aşteptare, dar pe aceasta desigur 
Haller o încuiase. Insă, spre cea mai mare uimire a lui Beke, uşa 
era descuiată! Trebuie s-o fi deschis vreunul dintre ai casei... 

Beke se gîndi fără să vrea la Filipp Stefi. La faptul că secretara s- 
o fi strecurat aici din faţa lui Ali şi Vertes, care alergau după ea. 

Abia păşi în săliţa de aşteptare, în beznă luci îndată o crăpătură, 
spărtura uşii stricate, prin care putea să tragă cu ochiul în cabinet. 

Asta o putuse face şi Stefi... 

Colonelul îşi făcu o socoteală rapidă. În acele clipe Haller şi 
Decsi se aflau înăurftru. Aşadar secretara îi putea vedea şi auzi în 
voie. 

Acum pîndi şi el. 

Biroul stătea în toată lungimea sa drept în faţa crăpăturii, iar în 
capătul de dincolo Beke îi putea vedea pe Pinter şi Decsi, care 
şedeau faţă în faţă. li vedea chiar mai bine decît cum se vedeau ei 
unul pe altul. 

Petrecu vreo zece minute la crăpătura uşii fără să fie atent la 
cuvinte. Cunoştea, oricum, esenţa declaraţiilor celor interogaţi. 
Dar ceea ce vedea era într-adevăr important. Degetul lui Decsi se 
mişca întreg, sănătos, în spatele biroului. 

Beke ieşi mulţumit din săliţa de aşteptare. Ocoli iar casa, în 
antreu îşi dezbrăcă trencicotul şi intră în cabinetul ticsit de fum de 


ţigară. 
- Ai terminat, tovarăşe locotenent? 
- Da, să trăiţi! 


Beke deschise uşa dinspre săliţa de aşteptare şi îl pofti pe Decsi 
să treacă dincolo. 

- Te chem imediat. 

Rămiînînd în doi, se întoarse spre Pintér: 

- Ei? 

Locotenentul vorbi în şoaptă. 

- Susţine că în timpul rundului fatal a fost cu domnişoara Filipp. 
Cînd ceasul a bătut opt, tocmai se sărutau; 

- Unde stăteau? L-ai întrebat? 

-Ìn faţa scrinului, unde s-a întîmplat, crima. Beke privi 
dezorientat la locotenent. Dar se reculese repede. 

- Interogatul poate să greşească! 

Cu acestea, merse la uşă şi-l chemă pe Decsi înăuntru. 


27 


Soţia lui Haller şedea cu spinarea dreaptă pe scaun, cu 
picioarele lipite, ca o studentă la examenul oral. Nu trăda însă cu 
nimic emoția examenului. Cocul greu, roşu-arămiu, parcă îi trăgea 
capul spre spate: bărbia delicată o ţinea în sus, voluntar, ochii 
verzi îl fixau plini de siguranţă pe colonel. 

Lui Beke nu-i făcuse niciodată plăcere să jumulească încrederea 
în sine a femeilor dar de data asta se văzu silit s-o facă. 

- De cînd ai început să încărunţeşti? 

Soţia lui Haller îşi netezi părul. 

- Vezi vreun fir alb? 

- Nu. Doar atit, că e vopsit. 

- Te înşeli. Asta-i culoarea lui naturală. 

- În liceu erai blondă, un galben ca inul. 

- Atunci mi-l vopseam. 

- Pe vremea cînd erai elevă? 

- Da... 

Femeia ştia că e greu să crezi una ca asta despre o fetişcană cu 
guler marinăresc. Adăugă repede: 

- Acum, la vîrsta de treizeci şi şase de ani, recunosc că ar fi mai 
uşor de crezut tocmai invers: că-l vopsesc. Dar deocamdată nu am 
nevoie. 

- Te felicit... 

- Karcsi e de altă părere. 

- Zău? l-ar place dacă ai încărunţi? 

- l-ar place dacă aş fi acum blondă. El s-a îndrăgostit de 
Schweller Emmi şi în adîncul inimii pe ea a luat-o de soţie... 

Beke se aşteptase la o opoziţie dîrză. O bănuia că e o fiinţă care 
ştie să se apere. Inteligent şi convingător. Acum însă era surprins. 

- Te-aş ruga să-mi vorbeşti mai limpede. 

- Pînă la sfîrşitul războiului am fost nevoită să semăn cu fata de 
la care am căpătat acte ca să pot trăi neobservată. lar ea era 
blondă ca paiul. 

- Înţeleg. Numai că noi am dat bacalaureatul după război! 

Soţia lui Haller nu intră în derută. 

- Crezi că era cazul să-mi dezvălui imediat adevărata identitate? 
Cine ştie?! Dar pe-atunci mi-ar fi fost oarecum greu să mă pun faţă 

în faţă cu adevărul. Eram mult prea distrusă. Am petrecut numai 
cîteva luni la Pécs şi am rămas tot Schweller Emmi. De altfel şi ea 
era de prin părţile mele, fată de saşi. Acum, dacă nu mă înşel, 
trăieşte undeva în Australia... 

Era o poveste convingătoare, dar colonelul - în spate cu 
cadavrul Beei - n-o crezu decit pe jumătate. Se gindea la criminalii 
de război ce se ascundeau şi care după victoria aliaţilor se dădeau 
drept evrei, făcînd rost de acte doveditoare, şi astfel izbutiseră să 
se strecoare şi să scape de justiţie. Ce dovadă are că soţia lui 
Haller spune adevărul, că nu Hevesi Magda murise într-un lagăr al 
morţii şi că nu Schweller Emmi îi foloseşte actele? În orînduirea 
nouă putea avea tot atit de bine nevoie de un nume fals cum 
avusese nevoie Magda sub ocupaţia germana. Poate că Schwellerii 
nu urmăriseră decit să evite evacuarea şi se temeau pentru 
averea salvată prin falsul acesta, însă e posibil şi să se ascundă în 
spatele numelui fals din pricina unei culpe grave... 

- Pe atunci voi mă consideraţi o aiurită, zise femeia. O fată cu 
care nu poţi vorbi serios, care nu leagă cu nimeni o prietenie 
adevărată, spune baliverne, face pe misterioasa şi pe nebuna. 
Poate că acum, în sfîrşit, mă înţelegi. 

- Nouă, ne plăceai aşa cum erai, cochetă, misterioasă şi de 
necucerit. 

Beke simţea că lauda sună fals şi femeia îşi dă seama că nu l-a 
putut convinge. 

Şi avea dreptate. Toate cite se dezvăluiseră în timpul cercetării, 
puneau declaraţia ei sub semnul îndoielii. 

- Bea a pus piciorul pe-aici pentru prima dată azi. Te-aş întreba 
totuşi: nu a existat vreun conflict sau ceva neplăcut între voi? 

- Doar un fleac. Dimineaţa m-am plimbat cu cineva în Mecsek şi 
Bea ne-a văzut. Cînd a intrat aici, mă temeam că va scăpa vreo 
vorbă şi mi-am dat seama că m-am făcut palidă. Am impresia că 
aţi observat şi voi... 

Făcu o pauză, apoi continuă;, 

- De altfel respectivul e polonez. 

Grija cu care dăduse socoteală şi despre paloarea ei trecătoare 
mărturisea o minuţie exagerată: Lui Beke i-ar fi plăcut dacă ar fi 
fost în toate la fel de exactă. 

- Tu şi Stefi folosiţi aceeaşi colonie. Ţi-e prietenă? 

- Din contră. 

- Sînteţi certate? 

- E exagerat. Pur şi simplu nu avem de împărţit nimic. Nici 

supărare, nici simpatie. Cît priveşte colonia, Karcsi a glumit doar. 
Stefi foloseşte întotdeauna ceva aparte iar eu numai lavandă, şi 
foarte rar.. 

Beke schimbă neobservat tema. 

- După cite ştiu, cîndva Stefi a avut un curtezan care a fugit din 
tară. Nu-ţi aminteşti de el? 

- Nu l-am văzut decit în fotografie. 

- Arăta bine? 

- Da, aşa cred. Un bărbat voinic, cu privire îndrăzneață. Ca un 
căpitan de corabie cu pînze dintr-un roman de aventuri. Altfel, tipul 
omului neserios, pe care nu te poţi baza... 

- Soţia lui Haller rămase o clipă pe ginduri, apoi zise şovăitor: 
Am impresia că semăna cu Decsi. Nu numai la ochi, ci şi la 
trăsături. Bineînţeles, o fotografie poate fi înşelătoare... 

Beke ar fi vrut să încheie aici interogatoriul. 

- Mulţumesc - zise curtenitor - cu ce mi-ai spus, ştiu un pic mai 
mult. 

- Poate că te-aş mai putea ajuta... 

Colonelul rămase surprins. 

- Cu ce? 

- Acum cîteva zile m-am întîlnit întîmplător la Pécs cu o fostă 
colegă de clasă care a devenit specialistă în istoria artelor. Venea 
de la Budapesta, aşa că am întrebat-o dacă a văzut expoziţia 
Csontvâry. Cînd a auzit asta, mi-a povestit că acolo la Pecs i s-a 
vorbit nu demult despre un tablou de Csontvâry, „Portocalele 
roşii”, care era de vînzare, dar respectiva, că era femeie, nu s-a 
mai prezentat a doua oară. Fireşte, prietenei mele i-a părut rău. 
Mi-a zis că tabloul e de dimensiuni mici, dar valoros, şi că îşi aduce 
aminte de el de pe vremea cînd era încă studentă. L-a văzut în 
casa Hampel şi ştia că farmacistul îl luase cu el în străinătate. Era 
surprinsă că reapăruse acum. 

Beke o privea pe femeie zimbind cu un aer neîncrezător. 

- În schimb oferta a dispărut?... 

Ca şi cînd ar fi vrut să-i plătească pentru neîncredere, soţia lui 
Haller îl fixă pe colonel cu un zîmbet de superioritate: 

- Greşeşti! Prietena mea a recunoscut-o pe scena din Pecs, la un 
spectacol de balet. A şi aşteptat-o şi a vorbit cu ea. Dar balerina a 
negat că ar fi vrut să-l vîndă. 

Se ridică şi rosti cu mîndria unui martor: 

- Se numea Nicky Bea! 

Vertes intră în cabinet cu o faţă îngrijorată. 

- Eşti desigur extenuat... - îi spuse colonelului.. 

- Nu contează. la loc. 

Vértes se aşeză speriat. Arăta ca un invitat care se teme să nu 
deranjeze. Capul îi căzu într-o parte, exprimînd o adîncă milă: 

- Nu fumezi exagerat de mult, ia spune-mi? 

- Nu-ţi face probleme din asta. 

- Dar bineînţeles nu mă miră. În împrejurările astea? Te-apucă 
groaza, dom'le! leşi să aprinzi lumina şi primul lucru... dai de un 
cadavru! Sînt convins că-ţi vor acorda o primă pentru povestea 
asta. Nu ştiu cum se obişnuieşte, dar zău că ar merita. Privit cu 
ochi profani, cazul ăsta e mai mult decit o enigmă! Dacă ai izbuti 
să-i dai de fir... 

Beke îi făcu semn să tacă şi întinse mîna după teancul de bani. 

- Putem începe imediat. Fii atent la mine. Aştia de aici sînt o mie 
cinci sute de forinţi şi tu ai avut asupra ta două mii. Unde-i restul 
de cinci sute? 

Vertes privea speriat. 

- Nu sînt toţi? Doar ţi-am înmiînat tot teancul de bani! rosti şi 
glasul îi suna sincer. 

- Eşti sigur că tot teancul? 

- N-a rămas la mine nimic. 

- În cazul asta m-am lămurit asupra multor lucruri, Beke luă 
cartea de vizită. Inţeleg de ce ai ieşit afară şi cum a ajuns cartea 
asta de vizită la tine... 

Vértes începu să tremure. 

- Dar n-am fost decit la closet! De ce nu mă crezi? 

- Pentru că din cei două mii de forinţi ai tăi am găsit cinci sute în 
poşeta lui Bea. Fata i-a pus separat, aşa că-i ai la ea. Pînă aici te 
înţeleg. In fond, trebuia să te grăbeşti... 

- Nu ştiu la ce faci aluzie. 

- Ai să te lămureşti îndată! Banii n-au zburat singuri în poşeta 
fetei şi nici ea nu ţi i-a furat. Tu i-ai dat banii. Faptul că te-a 
surprins că au rămas la ea cinci sute şi nu sînt la tine, are o 
singură explicaţie. Credeai, amice, că i i-ai luat înapoi! Interesant, 
nu-i aşa? 

Vértes era palid ca varul. 

- Într-adevăr... aşa e... însă... 

Beke deveni ameninţător. 

- Ştii ce-ai luat înapoi? Aceşti o mie cinci sute de forinţi! Cimpi 
sute ai lăsat la ea, din grabă... 

Făcu o pauză scurtă, apoi continuă de la o distanţă glacială: 

- Fireşte, poţi declara şi că Bea ţi i-a furat. Dacă socoteşti că ar fi 
bine. Atunci ne spunem adio şi te iau în primire alţii... 

- Dar, dragă prietene! Ce rost are asta între noi? Să te mint 
tocmai pe tine, de la care aştept un sprijin? Banii i i-am dat într- 
adevăr eu. 

Cu o faţă pocăită, arătă spre ceasul de mînă găsit în fulgarin: 

- Pentru vechitura asta. 

Beke deveni iar blind. 

- Cam mult pentru el! Două mii! Zău dacă pricep ce te-a 
îndemnat?! 

- Un fair play exagerat. Ceasul l-am găsit la Londra, pe terenul 
de tenis al lui Robi. L-a pierdut cineva. Tocmai atunci se afla acolo 
ansamblul de balet şi Bea s-a milogit să i-l dau. L-a cumpărat ieftin 
de la mine. A doua zi însă stăpiînul şi-a căutat ceasul şi eu le-am 
spun cinstit şi curat ce s-a întîmplat. Mi-am dat pe loc cuvîntul de 
onoare că aici acasă am să-l recuperez. Sînt convins că la fel ai fi 
procedat şi tu. 

- Fără îndoială! îi dădu dreptate Beke. 

- Din păcate Bea ştia asta şi mi-a cerut un preţ de speculă. Două 
mii de forinţi... E o chestiune de onoare”, i-am spus azi la Pécs. Mai 
bine nu-i spuneam! Pesemne m-a citit că nu e vorba de glumă... 

- În schimb n-a apucat să se cotrobăie în geantă... Nici n-avea 
cum, căci între timp au sugrumat-o... 

- Dă-mi voie! Cine s-ar fi gîndit? Cîne-ar fi bănuit că între timp? 
„.. Nu sînt jefuitor de cadavre! l-am dat înapoi ceasul şi mi-am luat 
banii. Treaba asta n-ar fi mers pe faţă, pentru că n-ar fi acceptat. 
Oricum am privi-o, zău, a fost o afacere care nici după tine nu e 
fair. 

- Ştii ce? Hai să lăsăm baltă ce şi cum e fair! 

Vértes se îmbăţoşă. Dar îndată se cocoşă iar. 

- E-n regulă. Dar să ştii că şi eu sînt în pericol! Bestia care se 
ascunde pe-aici m-a luat şi pe mine: astă-seară la ochi. 

- Nu zău! Şi ce ţi-a făcut? 

- Mi-a trîntit o prăjitură cu frişcă în faţă! 

- În timpul jocului? 

- Atunci. La al treilea rund. Bine că nu m-a înhăţat de git, deşi se 
pare că mă urăşte. Bineînţeles, se mai poate întîmpla... 

- Nu se mai poate. Vom sta de veghe. 

- Îți mulţumesc, asta mă mai linişteşte. 

- Dar, ia spune, cum s-a întîmplat? 

- Ceva m-a izbit în piept şi eu am dus mîna repede acolo. Am 
dat de o pastă moale, ca şi cum aş fi vîrît mîna într-un platou. Din 
păcate era propriul meu sacou... Un costum nou-nouţ!... Aş fi ieşit 
îndată, şi din pricina frişcăi, Dar uşa de la bucătărie... 

- Ştiu, era încuiată cu cheia. 

- Nu cheia m-a împiedicat. Se răsucea foarte uşor. 

- Atunci ce? 

- N-am nimerit uşa. M-am tot învirtit de colo-colo minute în şir, 
nici eu nu ştiu încotro. Parcă e forţă magică nu mă lăsa să ies. 
Simţeam cum sînt silit să mă învirt, de parcă eram beat... 

Beke îşi. Aprinse repede o ţigaară. 

- Foarte interesant. Doar tu nu bei niciodată şi după cite ştiu, n- 
ai băut nici azi. 

- Recunosc că era ceva ciudat... 

- Ciudat? Ba ceva mai mult decît ciudat! Dacă n-ar fi fost 
această „forţă magică Bea ar mai trăi şi acum! 

- Adică, vrei să spui că ai şi găsit o urmă? 

Beke nu răspunse nimic. Făcu semn că a încheiat şi se ridică în 
picioare cu o faţă rece. Dar Vértes încă nu terminase. 

- Cum văd, acolo e nişte benzină, zise arătînd spre etajeră, Dacă 
ai fi atit de amabil şi m-ai lăsa să scot pata... 

Pintér se răsti la el: 

- Cum vă închipuiţi? Asta-i corp delict! 

- Da, dar se usucă şi pătrunde în stofă. 

- Şi ce? Tocmai de asta avem nevoie! Păcat că nu avem un 
fixativ! 

Vertes se întrista. 

- Aş mai avea o singură rugăminte... Dacă nu te superi, am la 
mine un mic text. O traducere brută din turcă. Aş putea între timp 
s-o mai Şlefuiesc. E o treabă urgentă..; 

- Bine, e-n regulă - zise Beke - dar vezi să fii exigent. Nici o 
neglijenţă, nici o rimă forţată! Lucrează cu măiestrie, ca şi cum ti- 
ai scrie cîntecul de lebădă! 

Vértes se înnegri. 

- Cum? Ai zis cîntec de lebădă? 

- De ce nu?! E un sfat bun. 

- Asta-i altceva, dădu din cap Vértes, 

Şi ieşi cu faţa destinsă. 

Schwabik era distrus, ca un deţinut scos sub escortă din celulă. 
Făptura sa înaltă, de sportiv, se prăbuşi neputincioasă pe scaun, 
umerii îi căzură înainte, ca şi cum ar fi zăcut săptămîni întregi 
neputincios pe un pat tare de închisoare. 

Beke ştia că speranţa de a înşela pe anchetator poate fi ascunsă 
la fel de bine sub aparenţa recunoaşterii vinovăţiei, ca şi în spatele 
nevinovăţiei ostentative. Delincvenţii îşi ascund foarte greu frica şi 
adesea nici n-o maschează. E mai simplu să nege numai cauza 
emoţiei. Li-e frică, zic ei, dar nu pentru că sînt bănuiţi, ci din cauza 
aparenţelor înşelătoare. Recunosc că au greşit, că au omis ceva 
care i-ar fi putut salva... 

Totuşi îl privea compătimitor pe farmacist. 

- Dacă pot, te ajut. Numai să declari totul sincer. 

Schwabik ridică din umeri apatic. 

- După ce am fost chemat telefonic de la Pecs am vrut să 
vorbesc cu tine. Atunci încă ar fi folosit. 

- Şi Bea voia să-mi mărturisească ceva, dar şi ea a amiînat. Ea 
nu mai poate îndrepta nimic, dar tu poţi s-o faci. 

- N-are nici un rost. E prea tirziu. 

Colonelul deveni glacial. 

- De fapt, orice mi-ai spune, realitatea nu se schimbă, Şi 
realitatea e că tu aveai interesul s-o ucizi pe Bea. Bea ştia nu 
numai de tabloul Csontvâry... 

Schwabik se holbă surprins. 

- Cum? Ţi-a vorbit despre el? 

- l-a vorbit altcuiva. Era evident curioasă să ştie cît ar primi pe 
el. Sau, ca să fiu mai exact: cît aţi putea primi voi doi! Căci nu e 
vorba numai de tablou, ci de toate bunurile lăsate de familia 
Hampel în Ungaria. Ce le-a rămas în casă. Şi în pereţi. Dar cum 
Bea n-a putut ajunge la acestea, te-a amestecat şi pe tine în 
afacere. De asta n-ai dat voie să fie renovată casa. De asta i-ai 
respins pe zidari. Aţi devenit complici, iar complicii adesea îşi 
devin o povară unul altuia. Mai ales cînd unul oscilează, se teme 
că celălalt vinde secretul. După toate semnele Bea era pe pragul 
de a o face. Din păcate a întîrziat. Ne-am întîlnit înainte de masă şi 
avea timp pînă seara. Dacă ar fi trăit în Apus şi şi-ar fi putut 
angaja un detectiv particular, tot nu i-ar fi mers mai bine. l-am fost 

la îndemînă, soarta i-a oferit ocazia să mărturisească şi să ceară 
ocrotire... Criminalul îşi dădea seama de asta şi a lichidat repede 
cu ea... 

Beke se opri, apoi adăugă pe un ton mai blind: 

- Toate astea sînt numai teorie, pe care mai poţi s-o infirmi... 

Schwabik făcu un gest de deznădejde. 

- Cum? 

- Dacă îţi poţi demonstra un alibi. Spune-mi ce-ai făcut în timpul 
jocului. Dar pas cu pas, minut cu minut! 

- Nimic. Am şezut într-un fotoliu. Ştiam că Ali nu mă va „ucide”, 
doar umbla după Bea, Şi de altfel treaba nu mă interesa. Nici jocul, 
nici toată revederea asta. Cred că uitasem chiar că mă aflu aici la 
Csalogâny. Eram singur şi nu vedeam nimic. 

- Nici ceasul de pe scrin? 

- O dată m-am uitat la el. Era în urmă. 

- Din ce deduci asta? 

- Pentru că ceasul meu de mînă merge exact. De asta ştiu şi că 
ai stins lumina cu citeva minute înainte de opt. Insă ceasul de pe 
scrin era binişor în urmă. 

- Cu cît? 

- Arăta exact opt fără douăzeci. 

- Curios. Ceilalţi au auzit că a bătut ora opt. Citeva minute după 
ce am ieşit eu din odaie. 

Schwabik dădu din umeri. 

- Poate. Poate că şi eu am auzit bătaia ceasului, însă nu-mi 
amintesc. Dar cadranul l-am văzut clar. 

Beke îşi potrivi ceasul de mînă la opt fără douăzeci. Se uită la el, 
apoi răsuci la loc arătătorul. 

- Mă bucur că-mi uşurezi munca. Dacă recunoşti că ai vrut să 
vorbeşti cu mine, evident nu negi nici ce ţi-am spus despre averea 
Hampel. Pentru că despre asta ai vrut să-mi vorbeşti! Despre 
secretul care te lega de Bea... 

Schwabik privi recunoscător la colonel. 

- Aşa el Mă hotărisem încă la prînz: dacă primesc o veste bună 
la telefon, îţi povestesc tot. 

- Ce veste bună sperai să primeşti? 

- Că nu am cancer la laringe, 

- Pentru asta ai fost chemat azi-noapte la telefon? 

- Da, m-a chemat medicul. Mi-a transmis rezultatul analizei 
histologice. După opinia lui, e negativă... 

- Şi l-ai crezut? 

- Nu. Mai exact l-am crezut numai cîteva clipe. Apoi mi-am dat 
seama că e datoria lui să mintă... - Tăcu, apoi adăugă disperat: 
Din clipa cînd sînt suspectat de crimă, am început să cred că nu 
am cancer. Adică de cînd sînt ameninţat de un pericol de moarte 
adevărat. 

- Treaba asta-i foarte instructivă, dar nu schimbă realităţile. Nici 
faptul că ai neglijat datoria de a mă informa, nici bănuiala că ai 
ucis pe cineva premeditat, din motive materiale. Pe singurul om, în 
afară de tine, care ştia de avere! 

Beke aşteptă ca Schwabik să realizeze în ce mocirlă s-a băgat. 
Apoi îi aruncă un colac de salvare: 

- Asta presupunînd că într-adevăr n-aţi ştiut decit voi doi de 
avere. Că nu există altcineva în calea căruia vă aflaţi amindoi! 
Gîndeşte-te, cine ar putea fi? Cine putea să afle de secret? 

Schwabik se frămîntă îndelung. 

- Bea... Poate doar dacă a amestecat-o în treaba asta pe vreo 
prietenă de-a ei... 

- Poate. Însă Bea e moartă şi respectiva e în siguranţă. lar tu te 
afli aici!... 

Pînă la urmă farmacistul se decise: 

- S-ar putea ca să fi descoperit nevastă-mea. Dacă da, atunci s- 
ar fi putut să-i şi spună cuiva. Sînt aproape sigur că a spus! lar 
respectivul a transmis mai departe...Pină cînd criminalul a aflat de 
treaba asta. 

- Să presupunem... Şi Márta cum putea şti? 

- Poate că ne-a auzit. Într-o după-amiază, cînd Bea s-a întîlnit în 
secret cu mine într-o cofetărie, ne-a urmărit şi a fost şi ea acolo. 
Am observat atunci un bărbat, şedea cu spatele la noi şi citea un 
ziar. Chiar la masa învecinată... 

- Începe să devină interesant. 

- Întîmplător m-am uitat la pantofii lui şi mi s-a oprit respiraţia. 
Purta pantofii mei. M-am uitat mai atent şi atunci am observat şi 
pantalonii mei. Fireşte, poate că m-a furat imaginaţiei, doar mulţi 
poartă haine ca ale mele... Peste cîteva minute a plătit fără să 
scoată o vorbă şi s-a ridicat. Şi atunci, cum se îndrepta spre ieşire, 
am avut impresia că recunosc în oglindă faţa Mârtei! Dar repet: 
putea fi şi o iluzie. Întotdeauna mă temeam să nu ne surprindă 
împreună şi am ajuns să suspectez pînă şi pe bărbaţi că ar fi ea! 
Totuşi, croiala şi cusătura... 

Beke nu mai ştia dacă trebuie să admire uimit istorioara subtilă 
a lui Schwabik sau rafinamentul bolnăvicios al femeii. Se sculă cu 

o expresie rezervată pe faţă. 

- E ceva neverosimil. Deşi Márta ştie să se poarte destul de 
extravagant... 

- Ce speranţe pot avea? Spune-mi! 

- De cancer în nici un caz. lar cercetarea continuă! 

Schwabik se şi afla în antreu cînd colonelul strigă după el: 

- O clipă! Cum se numea farmacia Hampelilor? 

- Îi spunea „Arhanghelul”. Farmacia „Arhanghelu!”. 

- Aha! Aşa el îmi amintesc. Şi eu ţin minte tot aşa... 

- Care-i părerea dumitale? îi întrebă Beke pe locotenent. 

Pinter era gata cu răspunsul. 

- Eu unul văd trei posibilităţi. Prima: farmacistul e cel care a ucis 
şi nevastă-sa a trăncănit dînd de gol ca o naivă motivul iniţial. În 
cazul acesta se pare că madam Schwabik nici nu ştia de valorile 
ascunse. Pur şi simplu era numai geloasă pe balerină. A doua 
posibilitate: a ucis nevastă-sa. Din gelozie sau pentru a-şi păstra 
împreună cu averea şi soţul 

- Numai că - îl întrerupse Beke - cei doi se acuză reciproc! 
Rafinat şi ascuns, aproape lăsînd în seama noastră să tragem 
concluziile culpei. Femeia l-a virit la apă pe barba tu-său, iar 
bărbatul pe femeie. Ai avea siguranţa că vreunul a făcut-o 
nevinovat şi de bună credinţă? Pentru a uşura cercetările? Poate 
se tem unul de altul? Fiecare îl socoteşte pe celălalt duşman? 

- A treia presupunere se leagă tocmai de asta, zise locotenentul. 
Şi în acest caz făptaşul este femeia, dar fiind geloasă nu pe 
bărbat, ci pe femeie. A sugrumat-o nu pe rivala ei, ci pe partenera 
ei. Pe partenera care s-a despărţit de ea, a intrat în relaţii cu 
bărbatul ei şi era pe cale să se adreseze poliţiei pentru a scăpa de 
pisălogeala unei femei bolnăvicioase. Căci madam Schwabik spera 
să moară bărbatul ei, aştepta ca în curînd cancerul să le scape pe 
ele de povara celui de al treilea şi averea lui Hampel să le rămînă 
lor două! Aşadar Schwabik şi Bea se pregăteau să anunţe într- 
adevăr autorităţile despre bunurile tăinuite, iar femeia ar fi pierdut 
tot. Aşa s-a decis să ucidă. Însă înainte de asta a jucat rolul de 
femeie geloasă, care tremură că soţul o părăseşte şi care habar n- 
are de lucrurile ascunse în perete. Farmacistul pare-se că nici nu i- 
a vorbit de secretul ăsta, dar madam Schwabik a aflat uşor. E de 

ajuns să ne gîndim la chestia cu sutele însemnate, ca să ne dăm 
seama că omul era spionat. În orice caz soţia farmacistului 
consideră că ignoranţa e un bun alibi. Acum face tot ce poate ca 
bănuiala să cadă asupra soţului ei. Aşa, răzbunarea ar fi deplină! A 
ucis-o pe fată, iar pe seducător îl pune-n ştreang. Cit priveşte 
averea ascunsă, o parte se pare că a şi fituit-o. Chiar dacă 
Schwabik ar da o informaţie exactă, o listă amănunţită, cine l-ar 
mai crede pe un criminal? 

- E un tablou interesant. Păcat că lipsesc din el multe culori care 
s-au prezentat foarte stridente în declaraţii. De pildă declaraţia 
soţiei lui Schwabik că în timpul rundului fatal s-a împiedicat pe 
întuneric de Filipp Stefi... 

- Asta poate fi o minciună. Dacă e adevărat că în acelaşi timp 
secretara flirta cu Decsi, madam Schwabik nu se putea întîlni în 
nici un chip cu Stefi! S-a întâlnit cu Bea şi a sugrumat-o. 
Domnişoara Filipp, pe care desigur nu întîmplâtor aţi lăsat-o la 
urmă, tovarăşe colonel, va limpezi chestiunea asta... 

- Să sperăm. Atunci adu-o aici. 

Stefi era singura femeie care şi-a luat şi poşeta la interogatoriu. 

- Poate sînteţi curios dacă ascund ceva. Poftiţi, cerge- taţi-o! 

- Nu-i nevoie. Ceea ce sînt curios să văd îmi vei putea da chiar 
dumneata, fără să cercetez. 

- Şi ce anume ar fi? 

- O fotografie a curtezanului dumitale de demult. 

Stefi cotrobăi prin poşetă după fotografie. 

- Poftim. 

Fotografia era tăiată în două. Jumătatea care ar fi înfăţişat 
persoana ce stătea lîngă tînăr era tăiata. Tînărul însă semăna într- 
adevăr cu Decsi. 

- Nu ştii cine lipseşte din fotografie? 

Stefi făcu o mutră acră. 

- Predecesoarea mea. În timpul evacuării nu prea se fotografiau 
oamenii. Pur şi simplu a tăiat-o pe vechea lui iubită. Mi-a spus doar 
că era o fată frumoasă, cu păr lung, roşcat, şi cu ochi violacei. 
Trebuie să fi fost o păpuşică delicată, sensibilă, elegantă. 

Beke se gîndea la şuşoteala din întuneric: „În fotografie eraţi 
doi. El şi dumneata” Dar în toată societatea nu era nici o femeie 
căreia i s-ar fi putut adresa familiar cu „dumneata”! 

Îi restitui fotografia. 

- Trebuie să te fi simţit ciudat cînd l-ai văzut pe doctorul Decsi! 
Seamănă într-adevăr foarte mult cu tînărul dumitale de pe 

vremuri. 

- A fost, ce-i drept, o senzaţie stranie. Într-atiît, încît m-am şi 
ambalat puţin după prietenul dumneavoastră... 

- Aş dori să fii sinceră faţă de mine. Ce-ai făcut în timpul celui 
de-al treilea rund al jocului? 

- M-am sărutat cu doctorul Decsi. 

- Unde? 

- În salon. În apropierea sobei. 

- Deci nu lîngă scrin? 

- Unde?! 

Stefi se uită la colonel de parcă ar fi întrebat-o o prostie. 

Beke clătină din cap amical. 

- E-n regulă. Dar de ce v-aţi căutat unul pe altul numai în cel de 
al treilea rund? 

- Ce găsiţi ciudat în asta? 

- Pentru că în rundul al doilea Haller a fost cel care a vrut să te 
sărute pe dumneata... 

- Şeful meu a glumit! Dacă ar fi vrut într-adevăr să se dea la 
mine, ar fi avut sute de ocazii pînă acum. Asta o ştiţi şi 
dumneavoastră. 

- Ai dreptate. 

- Beke îşi aprinse o ţigară prefăcându-se că e indiferent. Dar 
zadarnic scutura bățul aprins, flăcăruia nu voia să se stingă. 

- In timpul primului rund nu te-ai împiedicat de cineva? 

- De cine? 

- Nu ştiu şi poate că nu ştii nici dumneata. Dar respectivul îşi 
putea da seama pe cine a apucat! 

- După ce? 

- După frizură. Dumneata eşti singura femeie de aici care poartă 
părul tuns scurt. De altfel, dacă nu mă înşel, azi-dimineaţă ai fost 
la coafor... 

- Nu vă înşelaţi. 

- Stefi zimbi. 

- Deşi ţi-ai pieptănat binişor părul. 

- Da, pentru că se lipise. 

- L-a udat ploaia? 

- Da. Şi pe deasupra din pricina dumneavoastră. Şeful meu s-a 
apucat să culeagă ciuperci pe o ploaie torențială pentru ospăţul 
dumneavoastră. Mi-am zis să nu-l las să se facă ciuciulete. l-am 
dus fişul în pădure. 

- Adevărat, dumneata nu eşti sclifosită. Haller zicea că ai fost o 

sportivă de virf. 

- A! îmi ziceau în bătaie de joc atleta de cîlţi! 

Beke se uită la inelul cu turcoază de pe degetul fetei, 

- ÎI ai de la curtezan? 

- Da de unde! Din familie... 

Stefi ridică mîna în dreptul colonelului, 

- Priviţi-l mai atent. 

În inel era o piatră mare, strălucitoare. 

- Aţi vrea să-l scoateţi puţin? 

- Nu iese. E prea strîmt. Îl port de cînd eram mică. Dacă vreţi, 
puteţi să-l tăiaţi... 

- Mulţumesc, nu-i nevoie. Am încheiat. 

Beke îi făcu semn lui Pinter s-o conducă pe Stefi în sufragerie. 

Trecuse de zece şi jumătate. 

În afară de opt pahare cu apă, pe care Beke le dusese personal 
în sufragerie, cei opt suspectaţi nu primiră nici măcar ceva 
băutură. Şedeau de citeva ceasuri la masă, în spatele uşilor 
încuiate. Tăcerea, aşteptarea  interogatoriului,  încordarea, 
întrebarea cine va fi cel ce nu se mai întoarce din cabinet, 
deveniseră din ce în ce mai apăsătoare. In schimb, speranţa că în 
cele din urmă vor fi puşi în libertate, sporea cu fiecare nou 
reîntors. 

Cînd Stefi, pe care Beke o lăsase ultima, se aşeză iar printre ei, 
cînd îşi dădură seama că sînt în continuare sub presiune şi 
criminalul continuă să fie printre ei, atmosfera deveni 
insuportabilă. Nevasta lui Schwabik izbucni: 

- Porcărie! strigă. Da-ţi-mi drumul imediat de aici! Nu vreau să 
fiu omorită! 

- Tăcere! se răsti omul din garda muncitorească îndreptind spre 
ea automatul. 

Însă femeia continuă să ţipe ca o isterică: 

- Poftim! împuşcă-mă! Tot e mai bine decit să fiu sugrumată! 
Criminalul e aici şi abia aşteaptă să-l lichideze pe următorul!... 

Minerul îşi potrivi arma. 

- Aţi înnebunit? Cum vă imaginaţi că v-ar putea ataca? 

Schwabik îi aruncă muncitorului o privire încruntată. 

- Ajunge un scurtcircuit... 

În clipa aceea intră Pintér. 

- Vă cheamă tovarăşul colonel, i se admsă amfitricH nului. 

- lar? şopti surprins Ali. 

Vértes dădu din mînă descurajat. 

- Eram sigur. lar o luăm de la cap... 

Pe medic îl surprinse că locotenentul îl conduce nu spre cabinet, 
spre locuinţă. 

Beke şedea în salon şi îi oferi un scaun lui Haller. 

Moarta nu se mai afla în casă. 

Medicul se ptăbuşi apatic în fotoliu. 

- Nu ştiu ce ţi-aş mai putea spune. 

- Doar un mărunţiş. Dacă eşti în stare să-ţi reaminteşti... 

- Poftim! 

- Aţi făcut curăţenie mare la voi de curînd? 

- Da, s-a făcut. Toată casa a fost întoarsă pe dos! Toată mobila 
scoasă afară - cum se obişnuieşte. Nu aveam nici unde să şed! ŞI 
toate astea din pricina voastră, de dragul oaspeţilor... Ştii obiceiul 
meu: cînd vine un bolnav în particular, pe cei ce-l însoțesc îi invit 
în salon şi le ofer un pic de băutură. Ce mai, zilele trecute, n-am 
avut nici unde să-i poftesc... 

- Cînd s-a sfîrşit curăţenia casei? 

- leri la prînz era iar ordine. Îmi amintesc, pentru că o pacientă a 
sosit cu copilul ei. Ştii cum e la ţară: ţăranii aşteaptă ca medicul să 
fie în toane bune! L-am luat deci pe mititel şi l-am adus aici. Timp 
de zece minute cît am consultat-o pe mamă, s-a jucat aici pe 
covor. 

- Cu ce? Nu-ţi aminteşti? 

Haller se ridică zîmbind şi luă o cutie de carton dintre rafturile cu 
cărţi. 

- Poftim. O amintire din copilărie. Dominouri, cuburi, bile; 

- Mulţumesc. Le poţi pune la loc. 

In timpul acesta în sufragerie învăţătoarea se apucă să aprindă 
lumînările colorate înşirate pe masă. Poate că detenţia va fi totuşi 
scurtă. 

Tocmai ajunsese la luminarea din dreptul lui Decsi, cînd faţa 
acestuia luminată de flacăra aprinsă se învineţi. 

Bărbatul se crispă, îşi duse mîna la stomac şi se prăbuşi moale 
de pe scaun. Inainte de a-i putea sări cineva în ajutor, căzu pe jos, 
se îndreptă şi se întinse. 

Pe masă, pe o farfurie neatinsă, stătea paharul de apă golit. 

In salon se auziră strigătele şi alergătura oamenilor 

înspăimîntaţL Beke sări în picioare şi se repezi în sufragerie. 

Haller rămase cu locotenentul. 

- Ce s-a întîmplat? întrebă. 

- Nimic în legătură cu dumneavoastră.. 

Insă medicul observă că ofiţerul abia se poate stăpiîni. Pintér 
devenise la fel de palid şi de nervos ca şi el. 

Şezură cîteva minute ca muţi. 

Colonelul se întoarse cu o faţă întunecată, dar flegmatică. 

- Decsi s-a otrăvit. 

Haller sări în picioare. 

- Unde e? 

- În cabinet. Dar nu mai e nevoie de tine. 

- A murit? 

-A înghițit cianură. Singura otravă căreia îi cunosc 
manifestările. E limpede că a ţinut capsula în gură... 

Beke se aşeză obosit. 

- Imi pare rău, nu-mi vine să cred nici acum, dar el e făptaşul. 
Se pare că s-a întîmplat ceea ce se numeşte o criză psihică. Se 
temea, şi i-au cedat mervii. Treaba o s-o lămurească mai încolo 
oamenii de la secţia de cercetări din Pecs. Sper ca pînă-n zori să 
sosească. 

Se întoarse spre Pintér: 

- Casa însă rămîne încuiată pînă atunci, iar cei reţinuţi nu vor 


scoate piciorul din sufragerie. Îi ţinem în continuare sub o 
supraveghere strictă. 
- Am înţeles. 


- Condu-l înapoi pe domnul doctor şi comunică-le ce am spus. 

Pinter dădu să pornească, dar Beke îl opri. 

- Incă ceva! Dacă vreunul vrea să-mi vorbească, să se prezinte., 

Locotenentul se întoarse cu secretara. Stefi era palidă, dar 
hotărită. 

- Adineauri v-am minţit. Nu m-am sărutat cu Decsi. Cînd s-a 
petrecut crima nu eram cu el, 

- Inţeleg. Şi de ce ai vrut să mă înşeli? 

- Pentru că Decsi îmi era simpatic. L-am văzut că era în 
încurcătură. Am vrut să-l salvez. 

Beke se uită cu reproş la fată. 

- Crezi că n-am ghicit? 

Stefi. Ridică din umeri. 

- Dacă era mai deştept, l-aş fi putut salva. lar în privinţa 
celeilalte întrebări, în timpul primului rund m-a apucat într-adevăr 

cineva... Fireşte, doar în fugă. Dar tot atit de posibil e să mă fi 
înşelat. 

- Natural. Chestiunile astea nu sînt niciodată certe, în orice caz 
ai făcut bine că ai recunoscut. Cu atît mai mult cu cît mai 
atenuează minciuna de adineauri. Mai precis răspunderea pe care 
ţi-o iei pentru ea.: 

- Sper că aveţi un suflet generos. Femeile sînt sensibile şi Decsi 
semăna într-adevăr cu băiatul care-mi făcea curte pe vremuri. 
Acum am senzaţia ca şi cum pentru mine ar fi murit a doua oară. 
Dar asta-i o chestiune personală. 

Stefi se întoarse şi ieşi cu paşi liniştiţi. 

Beke îşi răsfoi însemnările, aşteptind dacă se mai prezintă 
careva. 

Însă locotenentul se întoarse singur din sufragerie 

Pinter făcea pentru prima oară cercetări împreună cu colonelul, 
pe care secţia operativă îl considera drept unul dintre cei mai 
capabili ofiţeri ai săi. Era aşadar împins de o curiozitate 
explicabilă: voia să ştie tot ce trecea prin capul superiorului său. 
Beke îl informa serviabil despre raţionamentele sale şi îl interesa şi 
părerea locotenentului. Cei doi ofiţeri discutau rezultatul după 
fiecare interogatoriu. Însă Pintér avea senzaţia că Beke îi ascunde 
anumite amănunte. 

- Mai e o jumătate de ceas şi ai să vezi şi dumneata limpede, 
zise colonelul. Pînă atunci îţi cer răbdare. Trebuie să rezolvăm două 
experienţe interesante... 

Pinter dădu din cap gata să-i stea la dispoziţie. 

- Prima o şi începem. leşi în antreu, stingi lumina şi aştepţi pînă 
te chem înăuntru. 

Locotenentului i se păru stranie dispoziţia, dar se supuse fără să 
scoată un cuvint. 

Pintér ştia că în încăperile învecinate cu antreul nu se afla 
nimeni. Cu excepţia moartei şi a lui Decsi, care zăceau în cabinet, 
pe masa de operaţie şi pe canapea. Locotenentul nu era fricos din 
fire, totuşi acum nu se simţea în apele lui pe întuneric şi îşi duse 
mîna la revolver. 

În sfîrşit auzi glasul colonelului: 

- Poţi veni! 

Pintér pipăi clanţa şi deschise uşa. 

În salon era întuneric beznă. 

- Vino mai aproape! auzi ordinul lui Beke. 

Pintér făcu cîțiva paşi în întuneric, apoi iar se opri. 

- Vezi cadranul ceasului? 

- Da... 

- Intoarce-te cu faţa spre el. Te-ai întois? 

- Da. 

- Citeşte cît e ceasul! 

- Arată miezul nopţii. 

- Mulţumesc. 

Beke se duse la comutator şi aprinse lumina, 

Ceasul de pe scrin arăta fix unsprezece. 

Văzind asta, se lumină brusc şi Pintér: 

- Cred că înţeleg. Dacă un arătător e acoperit, omul se gindeşte 
fără să vrea la timpul cînd cele două tocmai se suprapun. E posibil 
ca şi în clipa crimei să se fi întîmplat fişa? De asta să fi văzut 
Schwabik opt fără douăzeci în loc de opt? 

Beke îi confirmă cu un zîmbet. 

- Dacă s-a întîmplat într-adevăr aşa, sîntem aproape de ţintă. 
Dar acum să ne ocupăm un pic de doamna Schwabik. Te rog s-o 
conduci aici. 

Pinter o aduse pe farmacistă, apoi, la un semn al colonelului, ieşi 
în antreu, unde-şi aprinse o ţigară. 

După părerea lui, superiorul său juca un joc periculos, l-ar fi 
plăcut să se vadă cît mai repede peste următorul sfert de ceas. 

Beke o privi amical pe femeie. 

- Sper să mă ajuţi. Trebuie să aflu cu cine te-ai întîlnit pe 
întuneric în timpul celui de al treilea rund, cînd ceasornicul a bătut 
ora opt. 

- Am mai spus. Cu Filipp Stefi. 

- Nouă, detectivilor, ne place să reconstituim cele întîmplate. 
Trebuie să reconstituim cazul. 

- Ce?! Doar nu-ţi imaginezi că m-am apucat pe mine însămi! 
Dumneata doreşti să fiu iar cu criminalul pe întuneric? Dacă-i 
chemi pe toţi şase aici şi stingi lumina, va fi şi criminalul printre ei! 
Că Vertes... 

- Nu fac întuneric şi nu are să te atace nimeni. Reconstituirea o 
facem pe lumină. Cu o singură excepţie: numai dumneata nu ai să 
vezi. 

- Cum adică? 

- Nu avem nevoie decit de o eșarfă. lar asta e aici!... 

Soţia lui Schwabik se cutremură., 

- Nu accept! Nu îngădui să fiu legată la ochi! 

- Dumneata însăţi ai declarat, că îmi stai la dispoziţie. Dacă te 
opui, nu poţi conta pe apărarea mea. 

Femeia se prăbuşi într-un fotoliu, cu o disperare exagerată. 

- Pofteşte, fă ce vrei! 

- N-ai nici un motiv să-ţi fie frică. Nu le chem înăuntru decit pe 
Stefi, pe Magda şi pe învăţătoare. Lumina o lăsăm aprinsă şi-i ţin 
pe toţi sub ochi. De altfel am şi o armă la mine... 

Beke o legă cu grijă pe femeie la ochi, fiind atent ca eşarfa să-i 
acopere perfect ochii. Apoi se duse la uşa dinspre fumoar şi 
anunţă: 

- Pot veni cele trei! 

Deşi eşarfa îi acoperea şi urechile, soţia lui Schwabik auzi 
zgomotul metalic al broaştei. 

- De ce mă încui? 

- Pentru ca să fim în siguranţă. 

Glasul ridicat al lui Beke se auzea limpede şi din partea cealaltă 
a odăii: 

- Scoală-te, întinde mîinile în faţă şi porneşte! 

Femeia porni înainte bijbiind ca orbii. Dădu ocol prin cameră. În 
apropierea ei parchetul scîrţiia iar şi iar şi în astfel de clipe mîinile 
ei apucau în gol. Faţa i se îmbrobonise de sudoare sub eşariă, 
picioarele începură să-i amorţească de încordare şi emoție. In 
sfîrşit ţipă ascuţit: 

- Ea a fost! Am simţit! 

- Eşti sigură? 

În clipa aceea femeia atinse a doua oară acel ceva mătăsos 
peste care alunecase mîna ei în timpul rundului fatal. 

- Ea el 

- Bine, poţi să scoţi eşarfa! 

Nevasta lui Schwabik îşi smulse eşarfa şi se făcu albă ca varul. 

In salon erau numai doi. Ea şi Beke. 

Femeia ţipă, apoi sări la uşa încuiată, s-o spargă. 

- Criminalul! Dumneata eşti criminalul! strigă. 

Beke descuie uşa dinspre antreu şi-l lăsă pe locotenent să între. 

- Te rog s-o conduci pe dumneaei înapoi în sufragerie. 

Rămas singur, colonelul se duse în faţa oglinzii. Viri mîna în 
buzunar şi-şi puse capişonul brun al lui Nicky Bea. Capişonul din 
fire sintetice, imitînd o perucă, foarte la modă. 

Pintér, întorcîndu-se, se holbă la el ca năuc. 
- De unde a mai apărut asta? 
- Era agăţată afară în cuier. 

La ţipătul soţiei lui Schwabik, în sufragerie aproape să 
izbucnească panică. Dar Beke apăru repede printre ei şi-i linişti. 

- După comunicarea radiofonică de la centru trebuie să 
aşteptăm grupul de anchetă de la Pecs. Dar vă pot înştiinţa de pe 
acum că de fapt cazul e rezolvat. Avem dovezi că Decsi era agent 
străin. 

Lăsă o pauză de efect, apoi continuă: 

- Motivul faptei criminale e, fireşte, secret de stat. Pentru voi 
important e că nu rămiîneţi în detenţie preventivă. In zori sînteţi 
liberi. 

Se întoarse către amfitrion: 

- Cînd porneşte primul autobuz spre Pécs? 

- La cinci şi zece. 

- La cinci şi zece puteţi călători toţi. 

Beke vorbea cu o uşurare vizibilă, mai degrabă amicală decit 
oficial. Pe un ton, ca şi cum nu s-ar mai gîndi nici în ruptul capului 
să mai caute pe făptaş printre ei. 

- Dumneavoastră, tovarăşi - se întoarse spre cei doi din gărzile 
patriotice - puteţi pleca acasă. Vă mulţumesc pentru ajutor, acum 
ne descurcăm şi singuri. N-are rost să staţi de pază, dimineaţa 
trebuie să lucraţi. 

Societatea răsuflă uşurată. Comportarea colonelului dovedea că 
sinuciderea lui Decsi rezolvase într-adevăr cazul. 

- Din partea mea - zise bătrînul miner - pot rămîne cu dragă 
inimă aici. 

Beke clătină din cap. 

- Du-te liniştit acasă. 

Cum nu se mişcară din loc, ridică glasul. 

- Tovarăşi, cercetarea o conduc eu. Nu mai puteţi rămîne în casă 
nici măcar din curiozitate. Cazul revine în exclusivitate 
autorităţilor. 

Pinter le făcu semn oamenilor să se grăbească, drept care se 
urniră din loc. Beke dădu mîna cu ei şi le mulţumi încă o dată 
pentru ajutor. Dar numai învăţătoarea era zimbitoare, cei doi 

103 


bărbaţi se arătau jigniţi. Ar fi vrut să fie de faţă la deznodămint. lar 
acum erau pur şi simplu expediaţi acasă! 

Societatea era cu atit mai bucuroasă că pleacă. Erau sătui de 
atita pază, de vederea armelor automate, 

- Porcărie! exclamă Ali. Dar eu ştiu un singur lucru: mi-e o 
foame de lup! 

- Adică ce crezi tu, că nouă nu ne-o fi?! zise Vértes aprinzindu-şi 
ultima ţigară „Mâtra” 

Soţia lui Haller se întoarse spre Beke: 

- Să aduc ceva? Poate cîteva sandviciuri... 

- Mai degrabă aş avea poftă de ceva cald. - Baksay aruncă o 
privire sfredelitoare spre colonel: - Dacă ne-ai permite... 

- Pentru friptură - zise amfitrioana - e nevoie cel puţin un ceas! 

- Atunci fă omletă. Nişte ouă s-or găsi! Şi cîteva felii de şuncă... 

- Şuncă nu am. Dar vă pot da cîrnaţi sau ciuperci. 

- Fie. Însă din amîndouă. Ali luă scrumiera, pescui cel mai lung 
chiştoc şi îl aprinse satisfăcut. 

Nevasta lui Schwabik, pe lîngă urechea căreia cuvintul 
„ciuperci” trecu aproape neobservat, ţipă pe neaşteptate: 

- Eşti nebun! Vrei să fii otrăvit? 

- Dacă e vorba de starea nervilor, ai face mai bine să taci 
dumneata! Vértes încă nu uitase că soţia lui Schwabik se mutase 
ostentativ de lîngă el. 

Soţia lui Haller se uită la Beke neştiind ce să facă Şi cum. 

Colonelul, care stătea în spatele farmacistei, îşi duse mîna la 
frunte şi făcu un semn abia sesizabil. Amfitrioana îl înţelese. 

- Dacă ţi-e frică - îi zise cu glas blind farmacistei - atunci moaie 
întîi un pic de piine în sos. De altfel îţi promit că eu am să mănînc 
prima. Dacă asta te poate linişti... 

- În orice caz, zise jignită soţia lui Schwabik, după cele 
întîmplate, chiar aşteptăm! 

Amfitrioana vru să pornească, dar Beke o opri. 

- O clipă! î 

Dinspre poartă parcă se auzi sunînd. Într-adevăr, după citeva 
clipe intră Pinter. Era emoţionat şi dezorientat. 

- Doctorul e chemat la un bolnav. 

- Cine-i? întrebă Haller. 

- O ţărancă. Bărbatul ei are diabet. Îi e rău. Locuiesc foarte 
aproape. 

Medicul dădu din cap. 

- Ştiu. E nea Kovăcsovics. Trebuie să-i fac imediat o injecție. 

Se făcu linişte. Toţi se uitau la Beke. 

Colonelul ştia că şi pînă acum comisese o iregularitate: 
îngăduise ca pentru încercarea lipsită de speranţe să fie mişcat 
cadavrul. De data asta nu mai vroia să cedeze. 

- Nimeni nu părăseşte încăperea! 

Haller se enervă. 

- Dacă n-ai încredere în mine, trimite pe Stefi sau pe Sica. 
Indiferent, numai să-i poată face o injecție. 

Baksay interveni: 

- Şi eu mă pricep la atita! 

Vértes ridică ochii din hîrţoagele sale cu traduceri din turcă. 

- Te rog, dacă e nevoie, poţi conta oricum pe mine, Eu îi făceam 
bietei maică-mii injecţiile cu insulină! 

Schwabik se oferi la rîndul său: 

- Dacă-mi permiteţi, am să merg eu împreună cu tovarăşul 
locotenent. Cît timp am lucrat la ţară, am fost solicitat de multe 
ori. Satul nu avea medic... 

- Orice cuvînt e de prisos! rosti sec Beke. 

- Adică să se prăpădească? strigă farmacista. 

Se enervă şi Ali. 

- E inuman! 

- N-ai decit să depui o plîngere cînd ajungi la Pecs! 

Beke simţi că glasul său sună suspect de nepăsător. Incercă s-o 
dreagă: 

- Şi pe mine mă supără treaba aste... 

Însă fraza venea prea tîrziu. Beke se aplecă la urechea lui Pinter 
şi-i şopti ceva. 

Locotenentul ieşi. 

Beke îşi scoase portţigaretul. 

- Poftim, aprindeţi-vă cîte-o ţigară. 

Toţi rămaseră rigizi. Reci şi duşmănoşi. Colonelul ridică din umeri 
şi se aşeză în capul mesei. 

- Nu vreţi nici să cinaţi? Zău?! leşi puţintel afară, Magda, zise 
zimbindu-i amfitrioanei. 

Pinter se şi afla în bucătărie, aşezat lîngă cuptor. 

- Vă pot ajuta cu ceva? întrebă. 

- Sparge te rog ouăle astea. 

Femeia aprinse reşoul electric şi îşi scoase la îndemiînă cele 
necesare. Nu peste mult untura începu să sfiriie şi ceapa să se 
rumenească. Pintér sparse ouăle. Apoi deodată se uita fa femeie. 

- E ceva în neregulă? o întrebă. 

- Nu găsesc ciupercile. Deşi erau aici pe policioară. Poate ştie 
bărbatu-meu... 

- ÎI întreb îndată. 

- Nu ti-e frică să mă laşi singură? 

Pintér doar cît întrebă în sufragerie, că se şi întoarse repede: 

- Domnul doctor zise că sînt în spatele compotului de pere. 

Sacoşa era într-adevăr acolo. Cit ai bate din palme omleta era 
gata, amfitrioana o gustă, apoi o deşertă cu grija în platou. Intre 
timp Pinter tăie piine. 

Intrară în sufragerie. 

Amfitrioana puse platoul pe masă şi făcu semn să ia loc şi 
ofiţerul... 

Locotenentul se uită la Beke să vadă dacă se poate aşeza. 

- Intîi du-te şi încuie uşa cabinetului. la cu dumneata cheia. 

Pinter ieşi fără să scoată o vorbă 

- Atunci - zise amfitrioana - pot începe... 

Întinse mîna după lingură şi se servi prima din omletă. 

Beke o privea atent, apoi i se adresă brusc: 

- Aşteaptă! Întîi o mică întrebare... Unde ai cumpărat ciupercile? 

- La Pecs. M-a rugat bărbatul meu să aduc de la piaţă. 

Colonelul dădu din cap. 

- Mulţumesc. Atunci nu mai mănîncă nimeni. Criminalul nu a 
înghiţit cianură. Criminalul trăieşte şi a vrut să ne omoare pe toţi. 

Beke cunoştea această linişte care se aşternuse acum în 
sufragerie. Era o linişte sufocantă, gituitoare, ca înainte de 
pronunţarea unei condamnări la moarte. 

Începu pe un ton grav, calm: 

- Nicky Bea a vrut să stea de vorbă cu mine încă la Pecs, la 
cafenea. Ştia că se află în pericol. Dar mai lîrziu s-a răzgîndit. Pare- 
se pentru că mai vroia să lămurească o discuţie secretă cu tine. 

Beke îl aţinti pe Schwabik: 

- Nu despre articole cosmetice! Mi-am dat seama de asta încă 
atunci cînd am găsit-o la tine la farmacie şi aţi schimbat imediat 
vorba cu destulă stingăcie. Se vedea după amindoi că Bea nue o 
clientă oarecare! Fireşte, n-aveam cum să cunosc natura relaţiei 
voastre. Materială? Sexuală? Puteam presupune orice. Apoi încet- 
încet mi-am dat seama ce se ascunde în spatele ei. O avere 

106 


importantă, ascunsă în zidurile casei Hampel. Acolo, unde locuieşti 
tu acum. V-aţi aliat cu scopul să vă însuşiţi averea asta. E un lucru 
pe care ţie ţi l-am mai spus, dar acum am considerat necesar să 
vi-l înfăţişez tuturor. 

- Dar nu ne-am atins de nimic! Nici cu un deget! Desfaceţi 
pereţii! Dărimaţi casa! strigă farmacistul pierzindu-şi stăpînirea de 
sine. 

Soţia lui Schwabik interveni: 

- Dar pe cheltuiala statului! 

Colonelul continuă: 

- Cum am mai spus, victima voia să stea de vorbă cu mine. Dar 
în cafenea n-a avut decit o clipă scurtă. A izbutit doar să 
semnaleze că se teme de ceva. Asta s-a întîmplat cînd Baksay s-a 
dus la tejgheaua barului. Să fi fost întîmplător că fata a apelat la 
mine în acea clipă cînd am rămas între patru ochi? Posibil. Dar cine 
a invitat-o aici, la Csalogăny? Cine a creat ocazia să fie ucisă? Cine 
a propus jocul? Baksay! în rundul al treilea hiîrtiuţa pe care scria 
„Ccriminal” a ajuns la Baksay. El stăpînea situaţia! A tras de timp 
pînă cînd i-a convenit! Ba, mai mult, a născocit şi un truc aparte, 
pentru a mă distrage pe mine de la joc acolo afară. De asta mi-a 
ascuns pisica în buzunarul trencicotului... 

Ziaristul deveni alb ca varul. 

- Aparenţe! Toate-s numai aparenţe!... Eu n-aş fi în stare... n-aş 
putea să sugrum nici măcar un pui de pisică... Nu? - exclamă 
întorcîndu-se spre ceilalţi. 

Dar feţele celorlalţi nu exprimau decit indiferenţă glacială. 
Numai Vértes şopti: 

- Nici un pui de pisică! Asta-i bună... Deci, aşa stăm?!... Veşnicul 
milog! Şi eu, dobitocul, habar n-aveam! S-a fofilat de două ori cu 
un pol luat împrumut de la mine! 

Colonelul continuă: 

- Criminalul, fireşte, are nevoie şi de alibi. De cineva care e din 
capul locului suspect şi-i poate azvirli în cîrcă crima. Decsi îi picase 
tocmai la fix. Se întorsese nu demult din Suedia, unde a avut o 
misiune secretă. Poate că a fost cumpărat şi instruit acolo în 
străinătate de alţii, şi-a zis criminalul. Insă chiar dacă ar fi 
nevinovat, tot se comportă suspect. Greşeşte la numeroase 
întrebări, nu-şi aduce aminte de trecut. Ca şi cum n-ar fi el!... Apoi, 
poftim mîna! Mîna boantă, care poate fi. lImitată. Urmele degetelor 
se învineţesc mai tîrziu şi vor fi o dovadă a vinovăţiei lui!... 

Pe neaşteptate, Beke se întoarse spre Haller: 

- Ali era suspect, tu însă erai neprihănit. Ce motiv ai fi avut s-o 
ucizi pe Bea? Doar n-o cunoşteai, nu ştiai nici măcar că vine aici cu 
noi. Nici un mobil, nici un motiv! în afară de unul. Acela că atunci 
cînd a sosit Bea, nevastă-ta s-a uitat speriată la ea. Deci nevastă- 
ta o cunoştea. Poate numai superficial. Dar tot atit de bine putea 
s-o cunoască şi în aşa fel încît pentru ea să însemne un pericol 
mortal!... lar aici trebuie să mă întorc undeva în trecut. Eu nu te 
consideram un simpatizant al naziştilor. Pentru două-trei denunţuri 
antisemite? Însă un singur lucru nu l-am putut pricepe nici în 
ruptul capului. 

- Care? întrebă medicul cu un calm filozofic. 

- Păi, că te-ai însurat tocmai cu o evreică. 

- Oamenii mai şi greşesc uneori... 

- Nu eram însă sigur. S-a petrecut aici un schimb de nume. Şi 
întrebarea e: cînd? în timpul războiului, sau mai tîrziu? In anii 
persecuției rasiale sau pe vremea verificărilor? A doua întrebare e: 
oare fata ce se ascundea şi-a luat un nume străin? sau e odrasla 
înfricoşată a unui criminal de război? Avem de-a face cu Hevesi 
Magda sau cu Schweller Emmi? în cazul al doilea e de înţeles dacă 
se înspăimîntă. Nimereşte aici o fată, care o recunoaşte, înainte de 
a da-o de gol, voi trebuie s-o lichidaţi. lar tu îţi şi asumi asta... 

Haller zimbea amărit. 

- Romantică poveste! E exact ca noaptea asta ploioasă şi tristă. 

- Poate. O s-o mai analizăm. Fapt e că am continuat cercetările. 
L-am luat sub observaţie pe Vertes... 

Nevasta lui Schwabik ţipă: 

- Am spus eu! Am cerut să fiu mutată de lîngă el! 

- Da! Lîngă Baksay! Pînă aici ai ales bine. Numai că vecinul 
dumitale din cealaltă parte... 

- Ce-i cu el? 

- Din păcate e criminalul, îl cheamă Haller Károly. 

Medicul sări în picioare: A 

- Ce-o tot chinui pe femeia asta, ? Nu vezi ce palidă e? li ajunge 
cît a tremurat de frică toată noaptea! Ştii ce faci tu aici? Te joci de- 
a şoarecele şi pisica. Încetează, pînă nu-i prea tîrziu! 

Haller vorbea răguşit, cu gesticulaţii iuți. Nu se opri nici cînd 
privirea îi rătăci întîmplător pe ivărul de aramă al uşii ce dădea în 
baie. 

Clanţa se mişca foarte încet în jos. 

- Tot tu răspunzi şi pentru bolnav! Dacă intră în comă? Dacă 
moare?... 

În acest timp în spatele lui Beke se deschise uşa capitonată. 
Încet şi fără zgomot. 

- Doamne! Trăieşte? strigă îngrozită nevasta lui Schwabik. În uşă 
stătea Decsi. Cu cravata desfăcută, cu părul puţin răvăşit, dai viu 
şi întreg. În mînă ţinea un revolver îndreptat spre Beke: 

- Marele agent de contraspionaj! rosti ameninţător printre dinţi. 
Hai, cară-te la perete şi ridică mîinile! Cu faţa la perete, mirlane, n- 
auzi? 

Beke se supuse. 

În mînă cu Browningul locotenentului, Decsi privea cu 
superioritate batjocoritoare la cei din odaie. 

- La colţ cu voi! 

Verţes se şi lipise de perete, Baksay azvirli scaunul de sub el cu 
o grabă neînchipuită pentru trupul său mătăhălos. Buzele nevestei 
lui Schwabik se mişcau fără voce, de parcă femeia s-ar fi rugat. 
Farmacistul se lipi de perete cu încordarea omului învăţat cu 
teama. 

- Şi dumneata! porunci „mortul”. 

Nevasta lui Haller încercă să se ridice, dar se prăbuşi la loc pe 
scaunul de lîngă masă. 

- Mi-e rău, şopti. 

Medicul o privea glacial pe nevastă-sa. 

- Pesemne ai gustat din ciuperci în bucătărie... 

Decsi scoase din buzunar cătuşele luate de la Pintér şi le întinse 
medicului. 

- Pune.-i-le! zise arătînd cu revolverul spre colonel. 

- Unde-i celălalt sticlete? 

- L-am lichidat afară... 

Faţa lui Haller radia. 

- M-ai salvat! Straşnic truc ai născocit! 

Se duse repede la Beke, dar nici prin minte nu-i trecea să-i pună 
cătuşele. Cu o mişcare neaşteptată îşi vîri mîna în buzunarul 
colonelului, îi scoase revolverul şi lipi ţeava de ceafa bărbatului ce 
stătea cu mîinile ridicate. 

Beke privea cu ochii holbaţi peretele. 

- Aşteaptă! strigă Decsi. 

- De ce? Dracu mai aşteaptă! 

Apăsă pe trăgaci. _ 

Se auzi un ţăcănit slab. Medicul nu se impacientă. Incercă iar să 
tragă. Dar Zbrojovka dădu iar chix. Un ţăcănit slab - şi nimic. 

De data asta Haller strigă nervos spre Decsi: 

- Ce aştepţi? Hai, împuşcă-l odată! 

Celălalt ridica revolverul şi ţinti încet, meticulos. Dar brusc îşi 
schimbă gîndul. 

- Nu, spuse ezitind. Mai putem avea nevoie de el... 

Sări la Decsi şi-i smulse furios revolverul din mînă. 

Colonelul se întoarse şi privi drept spre ţeava. 

- Pofteşte, zise calm. Sînt o ţintă excelentă! 

Haller nu apăsă, ci smulse pur şi simplu trăgaciul! O dată, de 
două, de trei ori. Dar Browningul nu se declanşă. 

Se făcu tăcere, o tăcere foarte grăitoare. 

In cele din urmă se auzi glasul lui Decsi: 

- Nu mai face eforturi. Dacă vrei, te informez că magazia 
revolverului e goala. Păcat să tot apeşi: se uzează! Am golit 
amîndouă magaziile. Adevărat, nu aveai de unde să ştii. În schimb 
toţi opt am văzut că ai vrut să ucizi! Va fi greu să negi! 

Beke suflă în fluierul său. 

Uşa fumoarului se trînti de perete - în prag stăteau cei trei 
oameni din gărzile muncitoreşti, cu armele automate pregătite de 
tras. Dar nu cu feţe dezamăgite, ci încordaţi şi încruntaţi. 

Pintér intră în sufragerie pe uşa dinspre baie. Străbătu mut 
încăperea, ridică de jos cătuşele aruncate şi le puse pe 
încheieturile mi:inilor lui Haller. Apoi îşi scoase centironul şi se duse 
la cel de al doilea făptaş. 

- Deocamdată pentru dumneata am numai aşa ceva... în liniştea 
profundă, ceasul empire începu să bată. 

La Pecs era iarăşi o dimineaţă minunată, Lumina soarelui 
scînteia pe geamurile hotelului „Princiar” şi făcea să strălucească 
feţele mototolite ale foştilor „colegi” strînşi în jurul unei mese din 
cafenea. Toţi îşi comandaseră cite o cafea triplă, numai Ali avu 
curajul să ceară o bere lîngă micul dejun. Dar el era vestit ca mare 
noctambul. 

- Vedeţi - zise cu un gest larg - aşa-i viaţa! Uite, de pildă, 
afurisitul ăsta de Beke. Ar merita tot respectul, în patru ceasuri a 
dezlegat o crimă misterioasă. Dar între timp a lăsat în voia sorții 
un om grav bolnav! 

- Greşeşti! interveni Decsi. După ce m-a trimis pe mine cu tot 
instrumentarul medical şi în coastă cu un însoțitor cu armă 

automată, vezi bine că i-a dat mîna să facă pe neînduplecatul! 

- Nu mai spune?! dădu din cap Ali. Şi făcea impresia că e chinuit 
de un conflict sufletesc adînc! 

Înfulecă cremvurştii cu hrean, îşi numără grijuliu restul de bani, 
după care, cu decizia unui jucător al hazardului, îşi comandă piftie. 
Apoi se întoarse spre Decsi: 

- Cît priveşte moartea ta, jur că a fost perfectă. Te-ai învineţit 
rău de tot. Deşi mă mir că Beke a avut încredere în tine. Eu, dac-aş 
fi detectiv, te-aş mirosi imediat... 

- Tu!... Vértes puse în acest „tu” tot disprețul său. Cu toate că şi 
el era de aceeaşi părere. Insă se temea că va trebui să plătească 
el piftia, aşa că vroia să-l descalifice din capul locului pe Ali. Tu şi 
detectiv! 

- De ce? Oare nu Decsi s-a purtat cel mai dubios? Credeam că a 
păţit ceva cu nervii... 

- Am şi păţit... 

Decsi se gindea: oare să le povestească sau nu aventura care-i 
zdruncinase într-atita nervii. Pînă acum fusese nevoit să tacă. Dar, 
după noaptea care-a trecut? _ 

- S-a întîmplat cînd călătoream înapoi spre ţară. In- vagonul de 
dormit, unde nu sînt culoare cu oglinzi, nici măcar în Suedia, m-am 
întîlnit cu mine însumi. Statură, faţă, îmbrăcăminte: toate-toate de 
parcă aş fi fost eu... 

- Mersi! zise Vértes. Nu mai e nevoie să-mi spui mai departe! Și 
eu stau rău cu nervii... Ei, ce s-a întîmplat? Nu mă fierbe! 

- Cred că era o acţiune întîrziată. Agentul, care voia să mă 
lichideze, a scăpat ocazia plănuită cu grijă. S-a întîmplat vreo 
eroare de calcul. O inexactitate întîmplătoare. Aşa că s-a văzut silit 
să rişte. Dacă ne-ar fi văzut cineva cum ne luptam încleştaţi unul 
de altul la uşa deschisă a platformei vagonului, zău dacă ştia pe 
cine să ajute. Pe agresor sau pe mine. Doar eram perfect 
asemănători. Însă nu ne-a văzut nimeni... Ne luptam muteşte, 
temîndu-ne şi unul şi altul să nu dea cineva peste noi. Mă temeam 
de oamenii sau complicii lui. Pînă la urmă el a căzut afară pe uşa 
vagonului... Eu am luat la rînd cuşetele, să cer ajutor, că sîngeram. 
Dar vagonul era aproape gol. Controlorul dormea buştean, cine 
ştie din ce pricină?! L-am scuturat. Mi-a zis că un grup de turişti 
reţinuse tot vagonul de dormit, dar nu venise nimeni... 

- E limpede că nici nu existau! interveni Ali palid. 

- Aici acasă m-am prezentat imediat la Ministerul de interne, dar 
mă temeam că n-au să mă creadă. După moartea maică-mii, 

teama mi-a sporit şi mai mult. Ea era singura fiinţă care l-ar fi 
putut demasca cel mai uşor pe un alter ego al meu. Ca urmare 
poliţia putea intra şi la idei, văzînd că biata de ea a murit atit de 
neaşteptat. Deci, eram foarte deprimat. Mă obseda gindul că 
trebuie să-mi aduc aminte pînă şi cele mai mici amănunte din 
trecut, altfel încep să mă suspecteze. Între timp, poate din cauză 
şocului, poate al stării încordate, a nervilor, memoria mă părăsea 
cînd şi cînd. Era o stare insuportabilă şi nir ştiam cum are să se 
sfirşească... 

- Eu - interveni Schwabik - aş fi curios de universul sufletesc al 
lui Haller. Ce-o fi zăcînd în el? 

Decsi medită. 

- Poate că e vorba de contrastul existent. Ati auzit, cred, că între 
Magda... respectiv Emmi... vreau să zic, ce prăpastie era între 
idealurile şi alegerea făcută de Haller! Şi-a dat seama de asta abia 
mai tîrziu. Un om aflat într-o astfel de situaţie caută o 
compensație, caută să se „transforme”. Pentru că „greşise” astfel 
în căsnicie, a căutat să-şi demonstreze sie-însuşi în altă parte că e 
fidel idealurilor sale, că are curaj să rişte pentru ele. Mai ţineţi 
minte ce a zis înainte de a fi luat şi dus? „Fidelitatea e punctul meu 
de onoare! Nu sînt ucigaş, ci un opozant războinic! Ca ostaşii, sau 
oamenii altor organizaţii secrete!” Nu-i exclus ca să fi fost şi el 
omul vreunei astfel de organizaţii... 

- Ba eu aş zice mai degrabă - spuse Vértes adînc încremenit - 
că nu s-a chivernisit bine. Pare-se că era cheltuitor. A făcut datorii 
şi pînă la urmă a ajuns în mocirl... Eh, cine nu ştie să 
gospodărească banul! De pildă Ali... 

Sosirea lui Andrzej puse capăt temei. Tînărul savant venea de la 
Magda, care fusese internată în zori la spital, îi înştiinţă că bolnava 
se simte mai bine şi elevii ei, care o căutaseră, nu se bucuraseră 
deloc că li s-a aminat ora de engleză. Pentru că Magda era 
profesoară de engleză... 

Foştii colegi luaseră hotărirea să plece la Budapesta cu 
acceleratul de amiază. Decsi îi invită pe toţi: în vagonul- 
restaurant, ceea ce rezolvă şi abţinerea lui Vértes... Plătiră şi se 
ridicară, pentru a da o raită prin oraş în semn de adio. 

- Ar mai fi de zis doar atit - spuse Ali. Cînd ajunseră în stradă - 
că de fapt despre adevăratul mobil nu ştim nimic. 

Vértes, care îşi pusese iar mănuşile albe din piele de căprioară, 
şi se benocila după o fetişcană nostimă, întrebă distrat: 

- Despre ce? 

- De pildă despre arestarea celuilalt. Ce legătură are cu crima? 

Dar nu mai răspunse nimeni. Se bucurau de soare, de ziua ce 
strălucea atit de senină după noaptea lor de groază. Se bucurau 
de înfăţişarea paşnică a zilei, de mulţimea care forfotea ca şi pe 
vremuri, vioaie, prin piaţa Szecbenyi. 

Beke plecă la Budapesta cu avionul de după-amiază. Zbura iar 
pe deasupra Mecsekului, vedea pădurile întomnate şi turla bisericii 
din Csalogâny, satul în care fusele trimis în misiune secretă de 
serviciul de contraspionaj. 

Era o misiune unică în felul ei. Îl readusese în anii de liceu, 
printre vechii prieteni. Ca persoană particulară. Işi dorise atît de 
mult revederea asta! Dar ca ofiţer de securitate? 

Mecsekul e mare, şi emițătorul secret, căruia nu-i puteau 
detecta decit cite un semnal indescifrabil, se mişca pe o zonă 
largă. Putea să fie ascuns în mii şi mii de automobile, printre care 
şi maşini sosite de la Budapesta. Însă cel mult în vis i-ar fi putut da 
cuiva prin cap să-l caute tocmai în Wartburgul doctorului din 
Csalogâny. 

În privinţa lui Decsi, nu mai încăpea îndoială că el şi nu altul se 
întorsese acasă. Ca vechi coleg de şcoală, Beke ar fi putut lămuri 
treaba asta şi la Budapesta. Comandantul hotărise totuşi să pună 
la cale revederea. 

„Agentul pe care chipurile Decsi l-a îmbrîncit afară pe uşa 
vagonului, şi-ar fi trăit propria viaţă, îi spusese şeful lui Beke. lar 
această viaţă ne interesează în orice caz. Ca şi cum ar continua-o 
un spion. Poate există în ea o portiţă despre care Decsi nici nu ştie 
încotro se deschide. Să încerce s-o caute” 

Colonelul îşi aprinse o ţigară, privea ghemotoacele de nori de 
sub aripile avionului şi între timp medita la cele întîimplate. 

În odaie era întuneric şi criminalul trebuia totuşi să-şi vadă 
victima.. Pe unul dintre cei opt care jucau. 

Dar Bea nu purta nimic după care să poată fi recunoscută pe 
întuneric. Nici vreun obiect lucitor, nici vreun parfum mai aparte. 
Şi nici nu  fluierase vreun crimpei de melodie pentru 
recunoaştere... Pe de altă parte criminalul nu putea merge la 
întîmplare. Trebuia să ştie pe unde se află victima. 

Beke încercase să dezlege secretul orientării făptaşului din 

declaraţiile celorlalţi. Dar acestea se băteau cap în cap. 

Ce ştia de fapt? 

In salon ceasul empire sunase ora opt. Mergea exact, şi totuşi 
Schwabik văzuse opt fără douăzeci. Lîngă perete, între scrinul 
franțuzesc şi uşa dinspre fumoar se şi petrecuse, sau chiar atunci 
se petrecea crima. Acolo unde Decsi - după declaraţia sa - se 
săruta chiar atunci cu Filipp Stefi. Cu Stefi, despre care soţia lui 
Schwabik susţinea că se ciocnise de ea în acelaşi minut, dar în alta 
parte. Intre timp Vértes vorbea de o „forţă misterioasă” care îl 
ţinea parcă pentru a nu izbuti să iasă din salon... 

Tabloul astfel închegat era absurd. Declaraţiile păreau una mai 
mincinoasă decit alta. Dar de ce minţeau tocmai în chestiunea 
asta? Doar ceea ce declaraseră nu i-ar fi putut feri mai mult de 
acuzaţie. Beke avea deci dreptate să presupună că puteau să şi 
greşească. 

Da, însă cine şi în ce anume? 

Schwabik în privinţa unei imagini vizuale („Ceasul arăta opt fără 
douăzeci”). Nevastă-sa în privinţa unei persoane („M-am ciocnit de 
Stefi”). Vertes a terenului („Nu găseam uşa”), Decsi tot a terenului 
(„M-am sărutat lîngă scrin”...), dar şi în privinţa persoanei (... „cu 
Stefi”). 

Cum se lipesc aceste erori? 

Singura sursă luminoasă după care se puteau orienta pe 
întuneric cei ce jucau era ceasul empire. 

Dar oare s-a aflat tot timpul în acelaşi loc? 

De transportat prin cameră era greu de presupus. Nu numai 
pentru că era prea greu pentru a fi mutat şi readus fără să se 
observe. În primul rînd pentru că, oriunde ar fi fost aşezat, ajungea 
vizibil mai sus sau mai jos decit în locul său iniţial. 

Beke îşi dăduse seama de asta încă de atunci cînd studiase 
aranjamentul odăii, dimensiunile mobilelor, orientarea lor în 
funcţie de punctul fix din întuneric aflat la înălţimea scrinului... 
Ţinea bine minte: atunci băuse prima cafea, în sfertul de ceas de 
cercetări efectuate după crimă... 

Da, ceasul rămăsese pe scrin. Şi totuşi, Decsi nu putuse să 
stabilească unde se află, iar Vértes unde e uşa. Amîndoi 
ajunseseră într-o derivă de orientare. 

De ce? Oare cine premeditase asta? Şi pe cine vroia să 
deruteze? Beke nu putea presupune decit un singur lucru. ŞI 
anume că ceasul nu fusese mutat, ci răsucit în altă direcţie. Dar 
faptul nu dezlega nici un mister: nici pe făptaş, nici cum a putut fi 

recunoscută victima pe întuneric. 

Ceasul însă mai provocase o confuzie. Nu de orientare, ci de 
timp. Mergea exact, dar Schwabik văzuse totuşi că e opt fără 
douăzeci. Oare de ce, din ce cauză? 

Beke făcu pur şi simplu apel la o probă de experimentare. Îşi 
fixase ceasul de mină la opt fără douăzeci. Şi bănuiala se 
adeverise. Cele două arătătoare se acopereau exact. Ca la zece 
fără zece, la unsprezece fără cinci, sau ca la miezul nopţii, la 
douăsprezece fix. Dar Schwabik ar fi trebuit să vadă ambele 
arătătoare, doar era ora opt şi nu opt fără douăzeci, căci ceasul 
mergea fără greş! De ce reţinuse această oră ce poate crea 
confuzie? Pentru că arătătoarele tocmai atunci s-ar fi suprapus, şi 
cînd Schwabik s-a uitat la ceas, unul dintre arătătoare evident nu 
se mai vedea. Cadranul se vedea: cifrele, secundarul. Numai 
minutarul dispăruse. Dar şi acesta numai foarte scurt timp. Cit 
timp a fost acoperit de cineva... 

La întrebarea cum a fost răsucit ceasul, răspunsul l-a dat 
dominoul. Acel domino cu cifrele 0—6. 

Cu o zi înainte, în salonul în care fusese ucisă Bea se jucase un 
băieţel şi între timp rătăcise o piatră de domino. Apoi copilul 
plecase, iar dominoul rămăsese sub scrin. Neobservat şi fără 
importanţă. Pînă a doua zi, cînd s-a petrecut crima. Pentru că după 
crimă se afla jos în faţa sobei. Dar cum a ajuns acolo? Datorită 
faptului că locul unde zăcuse pînă atunci a devenit liber. Dominoul 
dispăruse, întocmai ca nasturii pierduţi sau, ca bănuţii, cînd se 
face curat şi se mută mobilele din loc. Mici obiecte care abia atunci 
sînt observate. Da, numai că acum era întuneric. Şi fiind întuneric, 
respectivul care stătea pe spaţiul scrinului împins din loc, nu 
observase că a lovit dominoul, care alunecase pînă în faţa sobei. 

Era o supoziţie interesantă, însă trebuia dovedită. 

Societatea sosise la dispensar pe o ploaie torențială. Nu e de 
mirare că Bea, înainte de a cobori din Volgă şi-a ridicat capişonul 
fulgarinului. Il purtase desigur şi la Pecs, cînd urcase în maşină, şi 
îl scosese numai în maşină. Astfel, Pinter nu putuse vedea capul 
fetei decit fugitiv, în oglinda retrovizoare, undeva în fundul maşinii. 
Dar oricît de superficial ar fi văzut-o, nu putea să i se pară negru 
părul blond-auriu al fetei! Beke nu se îndoia de asta. Şi cuvintele: 
„Pe drum parcă era brunetă...” căpătaseră mai tirziu un sens mai 
precis. 

Decsi, şi soţia lui Schwabik declaraseră că la ora opt, cînd 
bătuse ceasul empire, se aflau şi unul, şi altul în preajma lui Filipp 

Stefi. Însă două Stefi, două femei cu frizură asemănătoare nu 
puteau fi în salon! Cealaltă persoană era sau Bea, sau nevasta lui 
Haller. Dar de ce şi cum ar fi putut avea păr scurt? Ce scop ar fi 
avut acest truc? Ce rol a jucat în crimă? 

Dacă nu s-ar fi ivit întrebarea asta, colonelul n-ar fi dat nici o 
atenţie perucii-capişon ce atirna pe cufer. Dăduse peste un articol 
vestimentar la modă, de care poartă mii de femei şi care nu 
elucida nimic din cele întîmplate. Cu atît mai mult cu cît 
descoperise capişonul în antreu. Dar acum aflase răspuns nu 
numai la întrebarea cum de putuse fi fata „brunetă” în maşină, ci 
şi la cealaltă: cum puteau fi în casă două femei cu părul tuns scurt. 
In timpul jocului Bea purtase peruca şi, desigur, nu fără motiv. Şi-a 
pus-o pentru a deruta pe cineva. Sau poate pe criminal? Nu, 
criminalul o lichidase şi aşa. In ciuda perucii, tot o sugrumase. 

In ciuda perucii? 

Beke făcu o cotitură bruscă în acest raţionament. 

Dar dacă tocmai din pricina perucii? 

lar în acest caz criminalul fusese împins pe alt făgaş, greşise 
ţinta. 

Dar cine l-a derutat? 

Cine avea interesul să-l deruteze pe făptaş? Cine, dacă nu 
victima ţintită dinainte? Fireşte că ea avea! 

- Căci, oare Bea fusese de fapt ţinta? Nu putea fi altcineva? 
Adică acel altcineva care „montase” derutarea, apoi făcuse să 
dispară dovada acestui plan? 

Pentru că după crimă peruca dispăruse de la faţa locului. 

Moarta n-o mai purta. Nici măcar prin apropierea ei nu se 
găsise. Cineva avusese grijă să devină un accesoriu vestimentar, 
fără importanţă, cu totul străin de crimă. Doar în timpul jocului 
atirnase în antreu. 

Motivul abia aici devenise serios. 

Cineva ştia că Bea purtase în timpul celui de al treilea rund 
perucă dar nu vroia să ştie şi alţii. De ce anume se temea? Desigur 
de ceva pentru care ar fi putut fi bănuit. Anume, că una dintre 
cauzele morţii lui Bea era „frizura ei”, că această „frizură” şi-o 
reprodusese ea, pentru a fi asemănătoare cu a adevăratei victime 
dinainte vizate. Stefi întărise această prezumție încă de la prima 
interogare. Nu mai avea ce pierde... 

Fireşte, dacă ucigaşul vrea să recunoască victima vizată numai 
după părul scurt, nu-i poate scăpa atit de uşor dacă părul e natural 
sau fals, cum îi scăpase soţiei lui Schwabik. Aşadar supoziţia că 

peruca provocase moartea lui Bea, ar fi fost în sine foarte 
hazardată. 

Cineva se temea totuşi. Şi mai degrabă acceptase riscul să fure 
peruca de pe capul moartei, s-o ascundă şi s-o scoată afară. 

Aici, colonelul îşi pusese iar întrebarea: cine avea interesul ca 
ucigaşul s-o confunde pe Bea cu Filipp Stefi? Oare, tot cel ce 
făcuse să dispară peruca vroia asta? Aparent nu. Doar respectivul 
se străduia tocmai să se meargă pe o singură pistă. Să elimine 
confuzia. Dar oare cînd? Înainte de crimă, sau după? Evident 
după... 

După, însă atunci cu orice chip! Pentru ca în nici un fel să nu se 
poată ivi bănuiala că s-ar fi întîmplat o confuzie capitală, că Bea ar 
fi fost ucisă în locul altei persoane. Dar cine avea interesul ca asta 
să rămînă o taină? Un interes hotăritor. Decisiv pentru el. Numai 
cel ce a pus la cale confuzia! 

Acest regizor diabolic a acţionat logic cînd a scos pe ascuns din 
salon peruca ce derutase pe ucigaş. Pentru că acest accesoriu 
teatral trebuia să dispară după crimă. lar pentru asta unui singur 
ins i se putea oferi ocazia: aceluia care puteai părăsi salonul. Adică 
lui Stefi, care alergase după seringă... 

Beke ştia aşadar că victima nu oferise nici un fel de semn care 
să conducă spre ea pe ucigaş. Acest semn îl oferise Stefi. Atunci 
cînd acoperise minutarul cu degetul în care purta inelul cu topaz. 

Zadarnic s-ar fi înţeles ca Stefi să stea în faţa scrinului, trebuiau 
să stabilească şi un anume indiciu că ea se află într-adevăr acolo. 
Evident, Haller nu avea nici un chef să pipăie vreun oaspete 
nimerit întîmplător acolo, să-l pipăie pe faţă ca să-şi dea seama 
cine o respectivul. Pentru că, în linii mari, toate giturile sînt la fel... 
mai ales pentru un ucigaş care se grăbeşte, hăituit de teamă! 
Trebuia să stabilească cu Stefi un semn pe care nimeni să nu-l 
poată produce întimplător. „Puneţi degetul pe minutar! Acopere- 
|.!” Şi, evident, adăugase: „Cel cu inel!” Doar Haller ştia că inelul 
acesta nu putea fi scos din deget în momentul crimei Stefi se afla 
într-adevăr acolo, în locul stabilit cu Haller. La scrin, însă nu în faţa 
scrinului, ci în spatele lui. Pentru asta, fireşte, îi trebuie multă 
abilitate. Dar aparatul de radio cînta şi mişcarea iute cu care 
întorsese mobila uşoară nu stîrnise zgomot. Trucul prinsese. In 
terenul schimbat „orientarea dădea greş. Criminalul ştia doar atita 
că mîna care se va odihni pe ceas nu poate ieşi din perete. Aşadar 
fata cu frizură scurtă care stă în faţa scrinului nu poate fi decit 
Stefi. Degetul ei acoperea minutarul şi strălucea abia vizibil pe el 

inelul!... 

Beke îşi imagină tabloul invizibil şi datorită acestui fapt cu atit 
mai înfiorător: Stefi îmbrăţişind cu un braţ pe întuneric pe 
neştiutorul Decsi — cel ce semăna cu vechea ei dragoste - bazele 
li se lipesc, fata sărută cu foc, pasional, şi între timp braţul liber se 
întinde, mîna caută ceasul, îşi aşază degetul pe minutar... Bea, 
fata îmbrobodită „s-a şi înfiinţat în faţa scrinului. Haller a receptat 
semnul: minutarul a dispărut... dintr-un fotoliu ridică ochii 
farmacistul îngrijorat de cancerul său şi vede că ceasul arată opt 
fără douăzeci... secretara, ţinînd degetul pe ceas, îl sărută tot mai 
însetată, mai dăruită, pe Decsi, şi între timp trage cu urechea dacă 
lîngă ea, în faţa scrinului mutat din loc - la distanţă de nici o 
jumătate de metru de ea - gitul trosneşte sau încă nu... poate că şi 
aude „dincolo de ticăitul fin al ceasului, acest mic trosnet surd, 
înfiorător, doar ascultă cu încordare... în orice caz ştie că în 
imediata ei apropiere se petrece acum crima şi poate că şi trupul 
ei se încordează în timpul acestei duble emoţii: a faptei 
îngrozitoare şi a îmbrăţişării, şi o străbate un fior: a reuşit!... Da, a 
reuşit... Chiar dacă în ultima clipă Bea ar fi vrut să scape, tot n-ar 
fi putut. Beke retrăi panica balerinei, uluirea că nu-i în stare să se 
salveze din acest loc, că se loveşte de perete pe partea unde ştia 
că e liber... Da, va fi trăit ultima spaimă a derutei înainte, de a 
muri, apoi cele două miini s-au încleştat pe gitul ei... Acum Stefi îl 
putea îmbrăţişa pe Decsi cu ambele braţe... Incă nu răsunase 
ţipătul de groază, încă urmau abia acele clipe cînd Baksay a atins- 
o pe victimă şi s-a strecurat speriat mai departe... iar el, Beke, 
afară în antreu salvase pisicuţa, o scosese din trencicot, o lăsase 
să intre în bucătărie, unde se afla familia pisicească, şi abia atunci, 
da, abia atunci a ţişnit ţipătul demenţial la auzul căruia sărise la 
uşă, o trîntise de perete şi aprinsese lumina. 

Atît Stefi, cît şi Decsi declaraseră că în cel de al treilea rund, în 
momentul crimei, se sărutau! în realitate aşa a fost şi asta 
însemna pentru secretară un alibi. Dar de îndată ce Decsi a 
devenit „sinucigaş” şi s-a găsit „făptaşul”, acest alibi a început s-o 
apese pe Stefi şi şi-a retras declaraţia anterioară. Considera că îi 
dă mîna s-o facă, Decsi nu mai poate să susţină contrariul, n-o 
poate da de gol, nu mai poate spune nimic: e mort! Sărutul ar fi 
putut deveni acum un alibi pentru Decsi, ori Stefi nu voia asta; 
voia să se apere pe ea însăşi şi să-l acopere pe adevăratul făptaş, 
pe Haller, de la care evident spera bani grei, pe care să-l 
escrocheze pînă la sfîrşitul vieţii! Beke îşi imagina cum dimineaţa, 

după reuşita crimei, dacă n-ar fi dat chix, aceste două bestii se 
aşază la masă să se sfătuiască, să cadă la învoială, îşi imagina 
viaţa care ar fi decurs în casa asta: veşnica veghe încordată a lui 
Stefi, ca medicul escrocat să n-o poată lichida, iar ea să stoarcă tot 
mai mulţi bani, mai multe secrete, eventual o căsnicie, poate chiar 
cu preţul vieţii nevestei lui Haller... însă acum, acest cuplu 
îngrozitor nu va mai avea decit şansa unei duble condamnări 
capitale! 

Dar ce declanşase însăşi fapta criminală? 

Colonelul îşi dăduse seama treptat-treptat cu cine a şuşotit Stefi 
în timpul primului rund al jocului. 

Întîi eliminase pe femei dintre partenerii posibili. Pe ele oricum 
fata le tutuia. „în fotografie eraţi doi. El şi dumneata!” După acest 
„dumneata”. Beke presupunea pe drept cuvint că şuşoteala abia 
auzită i se adresa unui bărbat. Dar cine era acela? Colonelul îşi 
rememoră propria bijbiială prin locuinţa scufundată în întuneric. 
Trecuse pe lingă masa de carne cît un urs a lui Ali în prima odaie, 
în schimb şuşoteala îi ajunsese la ureche în a doua odaie. lar cînd 
mersese mai departe, îndepărtîndu-se de Stefi, văzuse în colţul 
opus sclipind inelul de logodnă al lui Schwabik. Aşadar pe Ali şi pe 
farmacist putea să-i elimine cu îndeajuns de mare probabilitate 
dintre partenerii care puteau fi puşi la socoteală. Ca atare nu 
rămîneau decit trei: Decsi, Vértes şi Haller... Apoi Beke îşi reaminti 
de tabloul pe care-l văzuse după al doilea rund, în casa inundată 
de lumină. El - „criminalul”, Schwabik - victima, şi Bea formau un 
grup. lar ceilalţi şase jucători două alte grupuri de cite trei: Vértes, 
Stefi şi Haller unul, Decsi, soţia lui Haller şi Ali al doilea. Dar 
important pentru Beke era acum primul! „Credeam că lîngă mine e 
nevastă-mea”, răspunsese Haller la întrebarea „detectivului”. 
„După colonie. Dar dintr-o întîmplare fatală şi asistenta mea 
foloseşte aceeaşi marcă...” însă iată că din declaraţia soţiei lui 
Haller a reieşit că Haller a „gafat”, că de fapt nu a confundat-o pe 
Stefi cu nevastă-sa. Şi totuşi, ce a declarat Baksay Ali despre clipa 
imediat următoare aprinderii luminii? „Cînd nevasta lui Schwabik a 
aprins lumina, Haller tocmai voia s-o îmbrăţişeze pe Stefi... Am 
văzut clar!” Tot asta trebuie să fi văzut şi soţia lui Haller; Beke îşi 
aminti de paloarea ei, de privirea ei uluită. 

Mai tîrziu apoi apăruse într-adevăr din poşeta lui Stefi o 
fotografie pe care cîndva erau doi... „El şi dumneata!” Acel „el” 
era curtezanul de pe vremuri al lui Stefi. Dar cine era acel 
„dumneata”? Pe baza raţionamentelor anterioare ipoteza se 

îngusta spre trei persoane, spre trei bărbaţi: Decsi, Vertes şi Haller. 
Tabloul „îmbrăţişării” nereuşite de după cel de al doilea rund îi 
îndreptase lui Beke atenţia asupra rolului medicului. Haller lucra 
de ani de zile împreună cu Stefi. Oare de ce devenise atit de 
urgentă pentru el „îmbrăţişarea”? Nu din pricina celor discutate cu 
ea în şoaptă în timpul primului rund? Nu acum aduseseră vorba 
despre acel ceva în urma căruia Haller voia zor-nevoie s-o 
„Îmbrăţişeze”? Despre secretul dezvăluit, care o făcuse 
periculoasă pentru el pe fata care cîndva se oferise la poliţie să fie 
informatoare. Dar cînd ieşise la iveală acest secret? Beke îşi 
reaminti de clipa cînd descoperise cu surprindere că poate 
pătrunde fără cheie în săliţa de aşteptare, cînd lucise în faţa sa 
crăpătura uşii prin care putea privi înăuntru în cabinet. „Asta 
putea s-o facă şi Stefi!” se gîndise atunci. 

Da, acolo în săliţa de aşteptare trebuie să se fi ascuns Stefi de 
Vértes şi Baksay! Şi din moment ce era acolo, putea urmări, putea 
asculta discuţia dintre Haller şi Decsi, care tocmai se nimeriseră 
numai ei în cabinet. 

Medicul voise să reia relaţia cu agentul, care s-ar fi întors în 
locul prietenului său. Pentru asta îi scrisese lui Decsi - o scrisoare 
de felicitare aparent nevinovată - încă de cînd serviciul de spionaj 
nu iniţiase din umbră întîlnirea colegială de la ţară. 

Rămînînd numai ei doi în cabinet, Haller încercase încă o dată să 
se lămurească dacă are de a face cu un agent. Decsi bineînţeles 
nu putea să înghită nada „nu înţelegea întrebările încuietoare, nu- 
şi amintea de fotografiile din „studenţie”' pe care i le arătase 
amfitrionul. În schimb, secretara da. Doar şeful ei îi arătase lui 
Decsi jumătatea din stînga a fotografiei: „Mai ţii minte excursia 
aceea?” lar în această jumătate a fotografiei era doctorul, lingă 
fostul iubit al lui Stefi, transfugul, agentul zis 0—6. 

În timpul primului rund secretara, în întunericul intim, îi 
dezvăluise şefului ei că şi-a dat seama de secretul lui. Atunci 
Haller voise să scape imediat de fată. Se baza pe faptul că 
bănuiala va cădea asupra lui Decsi; pe mîna cu deget strimb, pe 
care el, ca medic, o imitase cu o precizie aproape anatomică. 

În rundul al doilea făcuse o încercare pripită s-o ucidă pe Stefi. 
Credea că fata nu observase intenţia sa şi că în rundul al treilea o 
poate, lichida. lată de ce îi dăduse întîlnire în faţa scrinului, Stefi 
însă realizase că o pindeşte moartea. In acelaşi timp şi-a dat 
seama şi că Bea vrea să stea de vorbă ca Schwabik. Cu pretextul 
ăsta, o trimisese pe ea în faţa scrinului. Atrăgîndu-i atenţia, că 

soţia lui Schwabik poate să-i facă festa, să-şi bată joc de ea, de 
pildă să-i miînjească rochia cu frişcă... Bea primise sfatul de a-şi 
pune peruca şi în realitaie soţia lui Schwabik nici nu-i făcuse 
nimic... 

Apoi, cînd s-a aprins lumina, Haller îşi dăduse seama de 
ingrozitoaroa eroare. Dar îşi ascunsese repede uluiala.. In timp ce 
el, ucigaşul, făcea pe medicul plin de dăruire, avusese timp să-şi 
vină în fire. Ştia că nu are de ce să se ferească de Stefi: fata era 
complicea lui la crimă, şi că nu numai Decsi va fi suspectat. Haller 
observase şi nervozitatea lui Schwabik. Bănuia că are o legătură 
cu Bea. Incordarea care: se simţea dintre soţii Schwabik şi Bea, 
triunghiul vinovat, de altfel se şi dezvăluise ulterior. În ce-l priveşte 
pe el, pe Haller, nu avea de împărţit nimic ou balerina. Spera pe 
drept că cercetările vor demonstra asta. Şi oare nu făcuse totul 
pentru a o readuce la viaţă? Nici un medic nu ar fi putut face mai 
mult! 

„Moartea” lui Decsi era un excelent alibi pentru el. Numai că 
Haller zadarnic voise să-l vadă pe „mort”: Beke îl împiedicase. În 
acest timp începuseră să-l roadă îndoielile. Incepuse să-i fie frică. 
Apoi fusese chemat la un grav bolnav, un muribund, dar Beke tot 
nu-l lăsase din mînă! îl încuiase. Cu sînge rece, cu cinismul 
copoiului, care chiar şi pe spinarea unui muribund nu-şi lăsa 
prada! Atunci a înţeles că e pierdut şi a făcut- apel la ultimul 
mijloc! 

Avusese, grijă din timp de asta. Acolo în pădure, cînd a cules 
ciuperci pentru cină, Stefi îl surprinsese, dar ciupercile erau deja în 
coş. In spatele idilei din pădure se ascundea ideea, ultima 
garanţie, că printr-o „întîmplătoare” otrăvire cu ciuperci va putea 
trimite pe cealaltă lume pe oaspeţii deveniți periculoşi. 

Ciupercile pe care Magda le cumpărase în piaţă la Pecs, soţul ei 
le ascunsese, la fel cum ascunsese, şi ciupercile otrăvitoare culese 
de el în pădure. Ştia că nevastă-sa le va căuta şi că le va găsi 
acolo unde îi va spune el. Adică pe cele comestibile sau pe cele 
otrăvitoare. Doar pregătise două pungi asemănătoare... 

Cine erau aceşti răufăcători? 

Stefi, victima dinainte fixată, care nu apelase la ajutor, ci 
împinsese la moarte pe altcineva în locul ei, era tipul aventurierei 
în stare de orice. Goliciunea ei o făcuse să-şi simtă ea însăşi ieftină 
propria viaţă. Acum i se ivise ocazia să participe la un joc 
neverosimil de palpitant. Dacă apelează la Beke şi-i mărturiseşte 
ce anume ştie, cel mult capătă un buchet de flori de la Consiliul 

femeilor. lar aşa ceva n-o interesa. Ea vroia bani, bani, cu preţul 
oricărui risc. Să reuşească, fie şi printr-o crimă. 

Cît despre Haller, cheia a oferit-o declaraţia nevestei sale. „l-ar 
plăcea dacă aş fi şi acum blondă. El s-a îndrăgostit de Schweller 
Emmi şi poate că în adîncul inimii tot pe ea a luat-o de nevastă, pe 
fata de burghezi distinşi, care întrupa idealurile sale, şi care - 
poate că şi-a dat seama numai în ultima clipă - de fapt era copilul 
unui tarabagiu. 

Drama, care se declanşase în Haller după această descoperire, 
nu putea duce decit la Katharsis sau la un dezechilibru. lar cu el se 
petrecuse aceasta din urmă. 

Dar devenise un prost agent, care încălcase regulile meseriei, şi 
de teamă că Stefi îl poate denunța, se pripise. Dacă ar fi fost în 
stare să cîntărească la rece situaţia, şi-ar fi dat seama că putea 
face din Stefi o complice. Haller însă n-a cugetat. In pericol fiind, 
izbucnise din el psihopatul latent şi alesese rezolvarea cea mai 
primitivă. Moartea balerinei era urmarea unei acţiuni necugetate, 
demenţiale, împotriva căreia Beke n-o putuse apăra pe Bea. Doar 
se petrecuse într-o dublă întunecime: în bezna locuinţei şi în cea a 
unei minţi tulburi. Acolo unde nici cu un transformator optic 
electronic n-ar fi putut vedea ce se pune la cale. Şi totuşi Beke se 
simţea răspunzător pentru moartea asta. Dincolo de cercetarea 
rapidă, încheiată cu succes, ardea în el autoacuzarea, durerea 
pricinuită de moartea tinerei fete. 

Ca întotdeauna cînd gîndurile îl oboseau prea tare, Beke simţea 
nevoia să citească poezii. Şi, pentru a spune adevărul, poezii pe 
care le cunoştea şi le îndrăgea. Zimbi pe neaşteptate: avea în 
buzunar micul volum negru, Hamlet-ul pe care i-l restituise Decsi. 
ÎI răsfoi şi avu senzaţia plăcută a primei lecturi din vremea cînd era 
elev. Se gîndi la Decsi, care subliniase uşor cuvintele adresate lui 
Horatio: 


Tu eşti întocmai omul îndrăgit 
de care-am fost legat atit de mult cindva... 


Beke uitase că se află în avion: Elsinorul îi reînviase în minte 
imaginea din virful cetăţii Siklósului, pe unde într-o vară de demult 
hoinărise cu colegii săi. Zbura aşa, cu sufletul plin de căldura 
prieteniilor regăsite, spre noi primejdii şi aventuri, spre noi misiuni. 

